অসমীয়া: জাতীয় চেতনাবোধ আৰু মাতৃভাষা | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nঅসমীয়া: জাতীয় চেতনাবোধ আৰু মাতৃভাষা\nMay 15, 2018 হিমাংশু ৰণ্‌জন ভূঞা0Comments অসম, অসমীয়া, চৰকাৰী ভাষা আইন, মাতৃভাষা, সৰ্ৱেপল্লী ৰাধাকৃষ্ণণ, হিমাংশু ৰণ্‌জন ভূঞা\nএটা নির্দিষ্ট ভৌগােলিক পৰিসীমাৰ ভিতৰত নিজস্ব সামাজিক আৰু সাংস্কৃতিক মান বজাই ৰাখি সমন্বয়ৰ মাজেদি বসবাস কৰা লােকসকলক লৈয়ে একোটা জাতি গঢ় লৈ উঠে আৰু সেই লােকসকলৰ জাতীয় চেতনাবােধৰ মাধ্যমেদিয়েই জাতিটোৰ পৰিচয় উজ্জীৱীত হৈ উঠে। প্রকৃতাৰ্থত প্রতিজন ব্যক্তিয়েই নিজৰ দেশখনক আৰু জাতিটোক অকৃত্রিমভাৱে ভাল পাব পাৰিলেই, নিজৰ ন্যস্তস্বার্থক বিসর্জন দি মহান স্বার্থৰ হকে কাম কৰাৰ মানসিকতা গঢ়ি তুলিব পাৰিলেই জাতিটোক উচ্চ আসনত প্রতিষ্ঠা কৰিবলৈ সক্ষম হ’ব পৰা যায় আৰু ইয়েই জাতীয় চেতনাৰ আদৰ্শক উজ্জ্বলতৰ কৰি এটা উন্নত জাতিৰ ইতিহাস ৰচনা কৰে।\nবিশ্বৰ ভিতৰতে বৃহত্তম গণতান্ত্রিক ৰাষ্ট্ৰ ভাৰতবৰ্ষৰ এখন অংগৰাজ্য হিচাপে আমাৰ ৰাজ্য অসমৰ লােকসকলে প্রকৃতপক্ষে নিজস্ব ভাষা, নিজস্ব সংস্কৃতি, নিজস্ব সামাজিক ব্যৱস্থা আদি দিশসমূহ সামৰি সুস্থ-সবল অসমীয়া জাতি হিচাপে পৰিচয় দাঙি ধৰিব পাৰিছােঁনে? সাম্প্রতিক সময়ত এইটো এটা ডাঙৰ প্রশ্ন হিচাপে দেখা গৈছে । দেখা গৈছে– বিশ্বৰ উন্নত জাতিসমূহৰ লােকসকল সদা-সর্বদা জাতিটোৰ সন্মান আৰু মৰ্যাদাৰ প্রতি সচেতন আৰু তেওঁলােকে জাতীয় চেতনাৰ আদৰ্শক আন্তৰিকতাৰে গ্ৰহণ কৰি বিশ্বদৰবাৰত নিজকে প্রতিষ্ঠা কৰিবলৈ সক্ষম হৈছে । কিন্তু বিভিন্ন সমস্যাত পৰা আমাৰ জাতিটোক মুকলি বতাহৰ মাজলৈ আনিবলৈ যেন কাৰােৰে সময় নাই। ৰাজ্যখনত ৰাইজৰ দ্বাৰা গঠিত এখন চৰকাৰ আছে, কিন্তু প্ৰৱঞ্চনা, প্ৰতাৰণা, বােকা ছটিওৱাৰ খেলত ব্যস্ত হৈ ৰাইজৰ সুখ-সুবিধাৰ প্রতি যেন এই সকলৰ দৃষ্টি দিবলৈ সময় নাই। চৌদিশে দুর্নীতিৰ পােহাৰ । দুর্নীতিগ্রস্ত মন্ত্রী, আমােলা-বিষয়াৰ পৰা এটা জাতিয়ে বাৰু কি আশা কৰিব পাৰে? পদে পদে বিপদত পৰা, চেপা কুঁহিয়াৰৰ সিতা হৈ পৰা সাধাৰণ শ্রেণীৰ অসমীয়াই এতিয়া নাকান্দিলে একো নাপায়। সম্পদৰে পৰিপূর্ণ আমাৰ অসমৰ অসমীয়াই পাইছে কি? ৰাজ্যখনৰ সম্পদৰাজি লুণ্ঠন কৰাই হ’ল কেন্দ্রৰ প্রধান ধর্ম। অসমীয়াৰ আপুৰুগীয়া সম্পদ ভাষাটোও যেন নিয়তিৰ কৰাল গ্রাসত পৰাৰ উপক্রম হৈছে। ১৯৭২ চনত শিক্ষাৰ মাধ্যম অসমীয়া কৰাৰ দাবীত ৰাজ্যখনত হৈ যােৱা ব্যাপক আন্দোলনৰ পাছতাে শেহতীয়াকৈ অসমীয়া ভাষা প্রচলন কৰিবলৈ অসম সাহিত্য সভাই পদক্ষেপ গ্রহণ কৰিবলগীয়া হৈছে। বিষয়টো ইতিবাচক। কিন্তু মাতৃভূমিতে মাতৃভাষা ৰক্ষাৰ বাবে আন্দোলন কৰিবলগীয়া অৱস্থা কিমান সন্তোষজনক বা দুর্ভাগ্যজনক, সেয়া বুজাই কোৱাৰ প্রয়ােজন নিশ্চয় নাই।\nদৰাচলতে ভাষা হৈছে এটা জাতিৰ প্ৰথম আৰু প্রধান পৰিচয়। গতিকে অসমীয়া ভাষা অসমীয়া জাতিৰ মূল উপাদান। মাতৃভাষাৰ কথিত আৰু লিখিত– এই দুয়ােটা ৰূপৰ লগতেই প্রতিজন ব্যক্তি, প্রতিজন সন্তান গভীৰভাৱে পৰিচিত হ’লেহে প্ৰকৃতাৰ্থত আমাৰ ৰাজ্যখন আৰু আমাৰ জাতিটোৱে শিৰ উচ্চ কৰাৰ শক্তি লাভ কৰিব। প্রকৃতাৰ্থত ভাষাৰ অধ্যয়ন আৰু চর্চাই শব্দৰ ভাণ্ডাৰ চহকী কৰে। এই ক্ষেত্ৰত আমাৰ বিদ্যালয়সমূহৰ ভূমিকাও অপৰিহার্য। দেখা গৈছে, অসমৰ অফিচ-কাছাৰিত আমাৰ ৰাজ্যিক ভাষা প্রচলনত চৰকাৰী পক্ষই যেনেভাৱে অনীহা প্রকাশ কৰি আহিছে, ঠিক তেনেকৈয়ে শিক্ষাৰ ক্ষেত্ৰতাে যথেষ্ট ত্ৰুটি আছে। শৈক্ষিক দিশত, বিশেষকৈ চৰকাৰী প্রাথমিক বিদ্যালয়সমূহ ত্ৰুটিমুক্ত নােহােৱাৰ বাবেই ৰাজ্যখনৰ সিংহভাগ অভিভাৱকৰেই নিজ নিজ সন্তানক ব্যক্তিগত খণ্ডৰ বিদ্যালয়ত নামভর্তি কৰােৱাৰ প্রৱণতা গঢ় লৈ উঠিছে। লগতে ইংৰাজী মাধ্যমত শিক্ষা দিয়াব পাৰিলেহে উপযুক্ত মানুহ হৈ উঠিব বুলি গঢ়ি উঠা ধাৰণাই সম্প্রতি আমাৰ ভাষাটোৰ প্রতিয়েই চৰম সংকট কঢ়িয়াই আনিছে। আনহাতে আমাৰ উঠি অহা প্ৰজন্মৰ এটা অংশৰ মাজত অসমীয়া লিখিত ভাষাজ্ঞানৰ অভাৱ আৰু অসমীয়া ভাষাৰ প্রতি চৰম অনীহাৰ ভাব সােমাই পৰাটো স্বাভাৱিক বিষয়ত পৰিণত হৈছে। এয়া এক নিম্নগামী গতি বুলি ক’ব পৰা যায় আৰু এই গতিয়ে অসমীয়া ভাষা শিকাৰ দিশত যে এক ঋণাত্মক প্রভাৱ পেলাব সি নিশ্চিত।\nবিভিন্ন জাতি-জনগােষ্ঠীৰে সংমিশ্ৰিত অসমীয়া জাতিয়ে মাতৃভাষা অসমীয়াকে সাবটি থাকিলে নহ’ব, সিও ধুৰূপ। অসমীয়াৰ লগতে দেশৰ অন্যান্য আঞ্চলিক ভাষা; ইংৰাজী, হিন্দী, ফৰাচী,আৰবী আদি ভাষাৰ শিক্ষা লাভ কৰাটোও প্রয়ােজন। আনহাতে অসমৰ থলুৱা বড়াে, কাৰ্বি, তিৱা, মিছিং, আদিবাসী, কোঁচ-ৰাজবংশী আদি ভাষাও সমানে আয়ত্ব কৰিব লাগিব আৰু সকলাে থলুৱা ভাষা-সংস্কৃতিৰ উন্নয়ন হ’বই লাগিব। কিন্তু আমাৰ অসমীয়াৰ পৰিচয় অসমীয়া ভাষা। এই অসমীয়া ভাষা জীয়াই থাকিলেহে অসমীয়া জাতি জীয়াই থাকিব– তাত দ্বিমত হ’বলগীয়া নাই। কিন্তু আমি অসমীয়াই আমাৰ নিজৰ মাতৃভাষাটোৰ উন্নয়নৰ বাবে কি কৰিছােঁ সেইটোহে ভাবিবলগীয়া। আমাৰ নিজৰ সন্তানসকলক ভাষাটোৰ প্রতি সম্মান জনাবলৈ শিকাইছােনে? জন্মৰ পাছতেই আজিৰ একাংশ অসমীয়াই তেওঁলােকৰ সন্তানক ইংৰাজী মাধ্যমৰ বিদ্যালয়ত পঢ়ালেহে উপযুক্ত নাগৰিক হ’ব বুলি ভাবিবলৈ লৈছে আৰু কার্যক্ষেত্ৰতাে তাকেই কৰিছে। বহু অসমীয়া সন্তানে অসমীয়াত কৰা প্ৰশ্নৰ উত্তৰ অসমীয়াত দিব নাজানে। তােমাৰ নাম কি বুলি সুধিলে উত্তৰ পােৱা যায়– “মাই নেম্ ইজ…”! মামা-মামী, পেহা-পেহী, খুৰা-খুৰী আদি শব্দবােৰ এইসকল নতুন প্রজন্মই শিকাই নাই। টিভি চিৰিয়েল, কার্টুন, মােবাইল, ইণ্টাৰনেট, ফেচবুক, হােৱাটছএপত একেৰাহে ব্যস্ত হৈ থকা এনে শিশুৱে অতিথিক কৰিবলগীয়া ব্যৱহাৰ অর্থাৎ অসমীয়াৰ সামাজিক ৰীতিসমূহৰাে শিক্ষা লাভ কৰা নাই। এয়া সকলােৱে দেখি থকা উদাহৰণহে মাথােন। গতিকে এক কথাত ক’ব পৰা যায়, আমাৰ ভাষাটোৰ বিকৃতি ঘটিছে আৰু জাতীয় চিন্তাধাৰাতাে কেণা লাগিছে।\n| আৰু পঢ়ক: মাতৃভাষা আৰু আদৰ-অনাদৰ ইত্যাদি\nএইটো ঠিক যে অসমৰ চৰকাৰী ভাষা আইনৰ সফল ৰূপায়ণত চৰকাৰী বিভাগবিলাকে একো মনােযােগ দিয়া নাই। চৰকাৰী বিভাগসমূহত অসমীয়া ভাষা এলাগী হৈ থকাৰ বাবেই সকলাে শ্রেণীৰ ৰাইজ বিপদত পৰিছে আৰু ভাষাটোও কোঙা হ’বলৈ বাধ্য হৈছে। ১৯৬০ চনত ‘অসম চৰকাৰী ভাষা আইন’ গৃহীত হােৱাৰ পাছত কেইবাবাৰাে সংশােধন হৈছিল যদিও ১৯৮৫ চনত অসমৰ সকলাে কার্যালয়ত অসমীয়া ভাষা প্রয়ােগ কৰিবলৈ চৰকাৰীভাৱে নির্দেশ দিয়া হৈছিল। আনহাতে, ১৯৭০ চনত গ্ৰহণ কৰা আইন অনুযায়ী সকলাে শ্ৰেণীৰ ৰাইজে অভাৱ-অভিযােগসমূহ ৰাজ্যত চলা যিকোনাে ভাষাতে জনাব পৰাৰ অধিকাৰ লাভ কৰিছিল। ইয়াৰ বিপৰীতে চৰকাৰে ৰাইজৰ আবেদনৰ উত্তৰ ব্ৰহ্মপুত্ৰ উপত্যকাত অসমীয়াত, কাছাৰ জিলাত বাংলাত, স্বায়ত্বশাসিত জিলাসমূহত ইংৰাজীত দিব লাগিব বুলি কৰা এই আইন বলৱৎকৰণৰ পাছত এতিয়াৰ পৰা প্রায় ৩০ বছৰ আগতে ইয়াৰ সংশােধিত ৰূপৰ বলৱৎকৰণ হৈছিল যদিও বাস্তৱক্ষেত্ৰত অসমৰ চৰকাৰী কার্যালয়সমূহত ইংৰাজী ভাষাইহে মুখ্য স্থান পাই আহিছে, যাৰ বাবে সাধাৰণ চহা ৰাইজে ইংৰাজীত আবেদন-নিবেদন জনােৱাৰ ক্ষেত্ৰত কিমান কষ্ট ভােগ কৰিবলগীয়া হৈছে, সেই কথা সকলােৱে জানে। এতিয়া এনেকুৱা এটা ধাৰণা শিপাই পৰিছে যে অসমীয়া ভাষাত ক’লে বা লিখিলে যেন বৰ সৰু হৈ যাব লাগিব আৰু ইয়াৰ বিপৰীতে ইংৰাজী প্রয়ােগ হ’লে যেন সকলাে ফালৰ পৰাই সন্মানজনক স্থিতি ৰক্ষা কৰিব পাৰিব। বিষয়টো চিন্তা কৰিবলগীয়া। সকলােতকৈ পৰিতাপৰ বিষয়, অসমত থকা ইংৰাজী মাধ্যমৰ বিদ্যালয়ত অসমীয়া ভাষাৰ শিক্ষা বাধ্যতামূলক কৰিবলৈ জনমত সৃষ্টি কৰিবলগীয়া হৈছে। কর্ণাটক চৰকাৰে দহ বছৰৰ আগতেই চাৰি শতাধিক ইংৰাজী মাধ্যমৰ বিদ্যালয়ত কানাড়া ভাষা বাধ্যতামূলক কৰিছিল। অসমত অসম চৰকাৰে নােৱাৰিব কিয়? মাথোন সদিচ্ছা লাগিব। আমি পাহৰিব নেলাগিব– প্রথমতে আমি অসমীয়া, তাৰ পিছতহে আমি ভাৰতীয় নাগৰিক। আমি জনা উচিত– মাতৃভাষাৰ সীমিত জ্ঞানেৰে নিজৰ পৰিচয় দাঙি ধৰিব কাহানিও নােৱাৰি। শেহতীয়াকৈ ৰাজ্য চৰকাৰে বড়াে ভাষাক বড়াে অধ্যুষিত এলেকাৰ সহযােগী ভাষা হিচাপে হিচাপে স্বীকৃতি প্রদান কৰিছে। স্বাভাৱিকতে এইটো আদৰণীয় আৰু গ্রহণযােগ্য। ৰাজ্য চৰকাৰৰ এই উচিত পদক্ষেপে বড়াে সমাজৰ লগতে বিভিন্ন জাতি-জনগােষ্ঠীৰ সমন্বয়ৰে পুষ্ট অসমীয়া জাতিৰ মৰ্যাদা ৰক্ষাত যথেষ্ট সমল যােগাব বুলি আমি নিশ্চিত।\n| আৰু পঢ়ক: মাতৃভাষা স্বাভিমান হওক\nসৰ্ৱেপল্লী ৰাধাকৃষ্ণণ | White House/Wikimedia, CC0\nএই কথা অস্বীকাৰ কৰিব নােৱাৰি যে সম্প্রতি ইংৰাজী ভাষাই বিশ্বৰ সংযােগী ভাষাৰ স্থান দখল কৰিছে আৰু দৈনন্দিন জীৱনৰ সর্বস্তৰতে ই প্রয়ােজনীয় হিচাপে গণ্য হৈছে। গতিকে সঁচা অৰ্থতেই এই ভাষাত ভাল দখল থাকিলেহে বিশ্বৰ বিভিন্ন স্তৰত খাপ খাব পৰা যাব। এটা দশকৰ আগলৈকে জাপান, চীন আদি দেশত ইংৰাজী ভাষাই বিশেষ স্থিতি লাভ কৰা নাছিল যদিও পৰিস্থিতি আৰু পৰিৱেশৰ তাগিদাত ইংৰাজী ভাষাক এনেবােৰ দেশেও আঁকোৱালি ল’ব লগাত পৰিছে। গতিকে বিশ্বৰ বিভিন্ন দেশৰ সমাজ জীৱনৰ অতি ভিতৰভাগলৈকে যে ইংৰাজী ভাষা প্ৰসাৰিত হৈছে, তাক সকলােৱে স্বীকাৰ কৰিবই লাগিব আৰু সেই কাৰণেই ইংৰাজী ভাষাত ব্যুৎপত্তি যে লাভ কৰাটো অতি প্রয়ােজন, সেই কথাও মানি ল’ব লাগিব। বিদেশত চাকৰি কৰিবৰ কাৰণে, ফুৰিবৰ বাবে, দেশৰ চুকে-কোণে যিকোনাে পৰিৱেশত মিলি পৰিবৰ বাবে, উচ্চ শিক্ষা লাভ কৰাৰ বাবে আদি অনেক দিশত ইংৰাজীকে ধৰি অন্যান্য ভাষাৰ শিক্ষা লাভ কৰাৰ প্রয়ােজনীয়তা নুই কৰিব নোৱাৰি। অসমৰ বাহিৰলৈ যাবই লাগিব, বিশ্বৰ বিভিন্ন ক্ষেত্ৰত নিজকে প্রতিষ্ঠা কৰিবই লাগিব, বিভিন্ন ভাষা শিকিবই লাগিব, ব্যুৎপত্তি লাভ কৰিবই লাগিব; কিন্তু সেই বুলি মাতৃভাষাক আওকাণ কৰি ইংৰাজীক মুখ্য স্থান দি অসমীয়া ক’ব বা লিখিব নজনা বিষয়টো কেতিয়াও গ্রহণযােগ্য হ’ব নােৱাৰে। প্রণিধানযােগ্য যে ড° সৰ্ৱেপল্লী ৰাধাকৃষ্ণণে বিদেশী ভাষা এটাক জ্ঞান আহৰণৰ মাধ্যম কৰি লােৱাটো শিক্ষাবিজ্ঞানৰ দৃষ্টিতেই অযুক্তিকৰ বুলি মাতৃভাষাৰ সপক্ষে থিয় দিয়াৰ লগতে ১৯৫৩ চনৰ মাধ্যমিক শিক্ষা আয়ােগৰ প্রতিবেদনত মাতৃভাষা শিক্ষাৰ ওপৰত গুৰুত্ব প্রদান কৰি কৈছিল– “মাতৃভাষা শিকা মানে কেৱল লিখা-পঢ়া বা শব্দভাণ্ডাৰ বৃদ্ধিৰ কথাটোৱেই নুবুজায়, ই হৈছে ছাত্র-ছাত্রীৰ সামগ্রিক ব্যক্তিত্বৰ বিকাশ সাধন কৰাৰ উৎকৃষ্ট আৰু মননশীল মাধ্যম।” ড° সৰ্ৱেপল্লী ৰাধাকৃষ্ণণে গ্ৰহণ কৰা এই স্থিতিৰ বহুকেইটা দশক পাৰ হৈ যােৱাৰ পাছতো আমি আমাৰ মাতৃভাষাৰ উচিত মূল্যায়ন কৰিছােঁনে?\n| আৰু পঢ়ক:\nভাষা অবিহনে অন্তৰ্দৃষ্টি অসাৰ\nআমি দৃঢ় হােৱা দৰকাৰ– আমি পৃথিৱীৰ যি ভাষাই নিশিকোঁ কিয়, মাতৃভাষা সকলােৰে ওপৰত আৰু ইয়াক অৱহেলা কৰাটো কোনাে কাৰণতে সহ্য কৰা নহ’ব। কাৰণ মাতৃভাষা হ’ল একেধাৰে সঁজুলি, আনন্দ, সুখ আৰু জ্ঞানৰ উৎস, ৰুচি আৰু অনুভূতিৰ পৰিচালক। সেইবাবেই আমি নকল চাহাব হােৱাৰ বাসনা ত্যাগ কৰি জাতিটো আৰু ভাষাটোৰ প্ৰতি থকা দায়ৱদ্ধতা স্বীকাৰ কৰি উঠি অহা প্ৰজন্মক একো একোজন ভাল অসমীয়া কৰি গঢ়ি তুলিবলৈ সংকল্প গ্রহণ কৰিব লাগিব। এই মুহূৰ্তত এয়াই সময়ৰ আহ্বান।\nউত্তৰ-পূৰ্বাঞ্চল: য’ত ‘সময়ৰ টিকনি’ পিছফালে উৰে...\nকিম্বদন্তী-ইতিহাসৰ পৰা সাহিত্য-সংস্কৃতিলৈ বৈ থকা বৰলুইত →


ভোটাৰ পৰিচয় পত্র হ’ল ভাৰতীয় নাগৰিকত্বৰ প্রমাণ – নিয়মীয়া বাৰ্তা\nভোটাৰ পৰিচয় পত্র হ’ল ভাৰতীয় নাগৰিকত্বৰ প্রমাণ\nনিয়মীয়া বাৰ্তা, ৩১ জুলাইঃভোটাৰ পৰিচয়–পত্র থকালৈকে এজন অবৈধ বাংলাদেশীও ভাৰতৰ নাগৰিক হ’ব পাৰে৷ ৰাষ্ট্রীয় নাগৰিকপঞ্জীত নাম থাকক বা নাথাকক আপোনাৰ হাতত যেতিয়ালৈকে ভোটাৰ পৰিচয়–পত্র আছে, তেতিয়ালৈকে আপুনি নিঃসন্দেহে ভাৰতৰ নাগৰিক৷ অতি গুৰুত্বপূর্ণ এই ঘোষণা দেশৰ নির্বাচন আয়োগৰ৷ নাগৰিকত্বক লৈ দেশজুৰি চলি থকা বিতর্কৰ মাজতে তথ্য জনাৰ অধিকাৰ (আৰ টি আই) আইনৰ অধীনত প্রদান কৰা এক উত্তৰত নির্বাচন আয়োগে শেহতীয়াকৈ অতি তাৎপর্যপূর্ণ এই কথা প্রকাশ কৰিছে৷ আয়োগৰ স্পষ্ট বক্তব্য– ভোটাৰ কার্ড হৈছে ভাৰতীয় নাগৰিকত্বৰ অন্যতম প্রমাণ৷ উল্লেখ্য যে জনৈক প্রাণজিৎ দে’ নামৰ এজন ব্যক্তিয়ে অলপতে ভাৰতৰ নাগৰিকত্ব সন্দর্ভত নির্বাচন আয়োগৰ ওচৰত এক প্রশ্ণৰ অৱতাৰণা কৰিছিল৷ সমাজকর্মী হিচাপে পৰিচিত দে’ৰ প্রশ্ণ আছিল– ভোটাৰ পৰিচয়–পত্র নাগৰিকত্বৰ প্রমাণ হ’ব পাৰেনে?\nইয়াৰ উত্তৰত নির্বাচন আয়োগৰ স্পষ্ট বক্তব্য– ভাৰতৰ নাগৰিক নহ’লে কোনেও ভোটাৰ পৰিচয়–পত্র পাব নোৱাৰে৷ অর্থাৎ সংশ্লিষ্ট ব্যক্তিৰ ওচৰত ভোটাৰ পৰিচয়–পত্র থকাটোৱেই তেওঁৰ ভাৰতীয় নাগৰিকত্বৰ প্রমাণ৷ ৰাষ্ট্রীয় নাগৰিকপঞ্জীক কেন্দ্র কৰি দেশজুৰি সৃষ্টি হোৱা বিতর্কৰ আঁত ধৰি আৰ টি আই প্রশ্ণকর্তাজনে নির্বাচন আয়োগৰ সন্মুখত দুটা বক্র প্রশ্ণ উত্থাপন কৰিছিল৷ প্রথমটো আছিল– একমাত্র ভাৰতীয় নাগৰিকেই যে দেশৰ সংসদীয় নির্বাচনত ভোটদান কৰিব পাৰে, তাৰ কি প্রমাণ আছে সেয়া তথ্যসহকাৰে প্রদান কৰা হওক৷ দ্বিতীয় প্রশ্ণটো আছিল– একমাত্র ভাৰতীয় নাগৰিকেই যে ভোটাৰ পৰিচয়–পত্র লাভ কৰিব পাৰে তাৰ কি প্রমাণ আছে, সেয়া তথ্যসহকাৰে প্রদান কৰা হওক৷ ইয়াৰ উত্তৰত নির্বাচন আয়োগৰ বক্তব্য– ভাৰতীয় সংবিধানৰ ৩২৬সংখ্যক অনুচ্ছেদে এজন ভাৰতীয় নাগৰিকক ভোটাৰ হিচাপে পঞ্জীভুক্ত হোৱাৰ কর্তৃত্ব প্রদান কৰিছে৷ সংশ্লিষ্ট ব্যক্তিয়ে ভোটাৰ তেতিয়াই হ’ব পাৰে যেতিয়া তেওঁ ভাৰতৰ নাগৰিকত্ব প্রমাণ কৰিব পাৰে৷ স্বাভাৱিকতেই এতিয়া প্রশ্ণ উত্থাপিত হৈছে নিজকে ভাৰতীয় প্রমাণ কৰাৰ পিছত ভোটাধিকাৰ লাভ কৰা এজন ব্যক্তিক ৰাষ্ট্রীয় নাগৰিকপঞ্জী উন্নীতকৰণ প্রক্রিয়াৰে কেনেকৈ ভাৰতৰ অনাগৰিক তথা বিদেশী বুলি ক’ব পাৰি?\nকিয়নো নির্বাচন আয়োগেই এজন ব্যক্তিৰ নাগৰিকত্ব চালিজাৰি চাইহে ভোটাধিকাৰ তথা ভোটাৰ পৰিচয়–পত্র প্রদান কৰে৷ আৰ টি আই প্রশ্ণৰ উত্তৰত আয়োগে লগতে জনাই দিছে যে ১৯৫০ চনৰ জনগণৰ প্রতিনিধিত্ব আইনৰ ১৬, ১৭, ১৮ আৰু ১৯নং ধাৰা অনুসৰি এজন ব্যক্তিৰ ভোটাধিকাৰ খর্ব কৰাটোও সম্ভৱ৷ অৱশ্যে এজন অবৈধ নাগৰিকে কেনেকৈ ভোটাৰ পৰিচয়–পত্র লাভ কৰিব পাৰে তাৰ কোনো সদুত্তৰ নির্বাচন আয়োগে কাহানিও প্রদান কৰিব পৰা নাই৷ অন্ততঃ আনুষ্ঠানিকভাৱে আয়োগৰ তৰফত আজিকোপতি এইক্ষেত্রত কোনো ধৰণৰ বিবৃতি প্রদান কৰা হোৱা নাই৷\nনতুন ৰাষ্ট্রীয় শিক্ষানীতি ৰাজ্যৰ শিক্ষামন্ত্রী ড০ হিমন্ত বিশ্ব শর্মাৰ আদৰণি


এলএচি কাণ্ডৰ পিছত কি? – নিয়মীয়া বাৰ্তা\nএলএচি কাণ্ডৰ পিছত কি?\nআন্তঃৰাষ্ট্রীয় প্রেক্ষাপটত চাবলৈ চীনৰ সমান অবিশ্বাসযোগ্য ৰাষ্ট্র দ্বিতীয়খন নোলাব৷ লাডাখৰ গালৱান ডপত্যকাত শেহতীয়াকৈ সংঘটিত ঘটনাটোও ইয়াৰে অন্যতম ডদাহৰণ৷ বিহাৰ ৰেজিমেণ্টৰ যিটো দলৰ ওপৰত চীনা সৈন্যই আক্রমণ কৰিছিল, সেই দিনটোত দুয়োপক্ষৰ মাজত সংঘাত হ’বলগীয়া পৰিৱেশ অথবা পৰিস্থিতি নাছিল৷ দুয়ো পক্ষৰ মাজত সীমান্তত বিৰাজমান পৰিস্থিতিক লৈ সেনাৰ বিষয়া পর্যায়ত আলোচনা চলি আছিল৷ ১৬ জুনৰ সিদ্ধান্ত অনুসৰি চীনৰ সৈন্যই সীমান্তৰ পৰা পিছুৱাই যোৱাৰ কথা আছিল৷ এইটো দুয়োপক্ষৰ ডমৈহতীয়া সিদ্ধান্ত আছিল৷ সেই কথাটোক লৈ পৰম বিশ্বাসেৰে চীনৰ শিবিৰলৈ যোৱা ভাৰতীয় সেনাৰ দলটোৰ ওপৰত জঁপিয়াই পৰে চীনা সৈন্য৷ সেইটো এটা পৰিকল্পিত আক্রমণ আছিল৷ ভাৰতীয় সেনাক আক্রমণৰ ডদ্দেশ্যে চীনৰ সেনাই আগতীয়াকৈ শিল, পাথৰ, আন চোকা অস্ত্র সাজু কৰি ৰাখিছিল৷ বেইজিঙৰ নির্দেশ অবিহনে চীনৰ সেনাই ভাৰত সীমান্তত ইমান ডাঙৰ পদক্ষেপ এটা ল’ব নোৱাৰে৷ সমগ্র ঘটনা বেইজিঙৰ পৰিকল্পনা মতে ঘটিছে৷ পৰিকল্পনা অনুসৰি, লগে লগে ভাৰতক ঘটনাটোৰ বাবে জগৰীয়া কৰি আন্তঃৰাষ্ট্রীয় মঞ্চত ভাৰতক বদনাম কৰাৰ লগতে ‘ভাল ল’ৰা’ৰ দৰে নিজৰ ছবি এখন প্রতিষ্ঠা কৰিবলৈ চেষ্টা চলাইছে৷ ঘটনাটোত দুয়োপক্ষৰ ক্ষয়–ক্ষতি হৈছে৷ ভাৰতৰ তৰফৰ পৰা আনুষ্ঠানিক বিবৃতিৰে সেনাৰ কুৰিজন বিষয়া–জোৱান শ্বহীদ হোৱা বুলি সদৰী কৰা হৈছে৷ চীনৰ তৰফৰ পৰা অদ্যাপি ক্ষয়–ক্ষতিৰ একো তথ্য দাঙি ধৰা হোৱা নাই৷ সম্ভৱতঃ ৰাষ্ট্রখনে সেই তথ্য ৰাজহুৱা নকৰে৷ তদুপৰি ৰাষ্ট্রখনত যিহেতু সংবাদ মাধ্যম চৰকাৰৰ নিয়ন্ত্রণত, গতিকে সংবাদ মাধ্যমৰ জৰিয়তেও আচল ছবিখন পোহৰলৈ অহা কঠিন৷ ইয়াৰ মাজতে আমেৰিকাৰ চোৰাংচোৱা সংস্থা এটাই চীনৰ ৪৩জন বিষয়া–জোৱান হতাহত হোৱা বুলি দাবী কৰিছে৷ ভাৰতীয় সংবাদ মাধ্যমেও বিভিন্ন সূত্রৰ ডদ্ধৃতিৰে সংখ্যাটো ৩৫ৰ পৰা ৪৩জনৰ ভিতৰত হ’ব বুলি সদৰী কৰিছে৷ এতিয়ালৈকে ইমানখিনি স্পষ্ট হৈছে যে সংঘাতত চীনৰ সৈন্য বৃহৎ ক্ষতিৰ সন্মুখীন হৈছে৷\nএল এ চিৰ ঘটনাটোৰ পিছত কি হ’ব? এতিয়া এইটো প্রশ্ণ চৌদিশে ডত্থাপিত হৈছে৷ ভাৰতে পাকিস্তানৰ লেখীয়াকৈ চীনৰ বিৰুদ্ধে সামৰিক শক্তি ব্যৱহাৰ কৰিব নেকি? পাকিস্তানত মোদী চৰকাৰে এতিয়ালৈকে দুবাৰ ছার্জিকেল ষ্ট্রাইক কৰিছে৷ দুয়োবাৰে পাকিস্তানী সেনা বা ৰাষ্ট্রখনৰ বিৰুদ্ধে নহয়, সন্ত্রাসবাদীৰ নির্দিষ্ট ঘাটিত অভিযান চলোৱা হৈছিল৷ চীনৰ ক্ষেত্রত তেনে অভিযান চলোৱাৰ অৱকাশো নাই৷ এইক্ষেত্রত ভাৰতে তাৎক্ষণিকভাৱে হাতত ল’ব পৰা ব্যৱস্থাটো আছিল সীমান্তত ভাৰতীয় সেনাক পৰিস্থিতি অনুসৰি সিদ্ধান্ত ল’ব পৰাকৈ পূর্ণ স্বাধীনতা দিয়া৷ কেন্দ্রীয় চৰকাৰে সেই কামটো কৰা বুলি ইতিমধ্যে সংবাদ মাধ্যমত বাতৰি প্রকাশ পাইছে৷ ঘটনাৰ পিছদিনাই সুৰক্ষা বিষয়ক কেবিনেট সমিতিৰ বৈঠকত চৰকাৰে সেনাক পূর্ণ স্বাধীনতা দিয়াৰ সিদ্ধান্ত লোৱা বুলি প্রকাশ পাইছে৷ অর্থাৎ এতিয়াৰে পৰা ভাৰতীয় সেনাই তাৎক্ষণিকভাৱে সিদ্ধান্ত গ্রহণ কৰি কার্যব্যৱস্থা হাতত ল’ব পাৰিব৷ দ্বিতীয় কথাটো হ’ল, ডোকলামত ভাৰতৰ স্থিতিক লৈ দেশৰ অভ্যন্তৰতে এচামে সমালোচনা কৰি হুলস্থূলীয়া পৰিৱেশৰ সৃষ্টি কৰিছিল৷ বহুদিন ধৰি চলা সংঘাতটো অৱশেষত ভাৰতৰ বিজয়েৰে সমাপ্তি ঘটিছিল৷ গতিকে ভুকুতে কল পকাব নিবিচাৰি কেন্দ্রীয় চৰকাৰক অলপ সময় দিয়া ডচিত৷ কূটনৈতিকভাৱে চীনৰ মোকাবিলা কৰিব পৰাকৈ নতুন দিল্লীত সক্ষম আৰু দক্ষ আমোলা–বিষয়া, ৰাজনৈতিক নেতা যথেষ্ট আছে৷ সীমান্তত আগ্রাসন দেখুৱালেও সম্ভৱতঃ চীনে নিজে পতা জালখনত নিজেই বন্দী হ’ব৷ এই মুহূর্তত চীন আভ্যন্তৰীণ আৰু আন্তঃৰাষ্ট্রীয়ভাৱে কেইবা দিশৰ পৰা সমস্যাৰ ব্যুহত সোমাই পৰিছে৷ তাৰে পৰা ওলাই আহিবলৈ এইদৰে দেশখন অস্থিৰ হৈ অবাঞ্ছিত কার্যকলাপত লিপ্ত হৈছে৷ ভাৰতবর্ষই সুস্থিৰ পৰিকল্পনা আৰু শীতল মগজুৰে কূটনৈতিক যুঁজখন আগুৱাই নিলে, চীনৰ বাবে সংকট অধিক ঘনীভূত হ’ব পাৰে৷ লগতে অর্থনৈতিক যুঁজ এখনৰ কথা এই মুহূর্তত ৰাষ্ট্রজুৰি ধবনিত হৈছে৷ চীনা সামগ্রী বর্জন কৰিবলৈ দেশৰ চৌদিশে দাবী ডত্থাপিত হৈছে৷ অর্থনৈতিক দিশৰ পৰা ইয়াৰ মূল্যায়ন হয়তো বেলেগ হ’ব৷ কিন্তু জনসাধাৰণৰ আৱেগৰ প্রতি সন্মান জনাই এইক্ষেত্রত চৰকাৰে চকুত পৰাকৈ পদক্ষেপ ল’বই লাগিব৷ বি এছ এন এলে চীনৰ সামগ্রী ব্যৱহাৰ কৰাত নিষেধাজ্ঞা আৰোপ কৰি চৰকাৰৰ মনোভাবকে প্রতিফলিত কৰা বুলি ক’ব পাৰিব৷ কিন্তু চীনক অর্থনৈতিকভাৱে মোকাবিলা কৰাৰ বাস্তৱ পথটো হৈছে আত্মনির্ভৰশীলতাৰ পথটোৰে যোৱা৷ চীনক অর্থনৈতিকভাৱে পৰাভূত কৰিবলৈ হ’লে ভাৰত নিজেই আত্মনির্ভৰশীল হ’ব লাগিব৷ লোকেলৰ পৰা ভাৰতত ডৎপাদিত সামগ্রীৰ গ্লোবেল গমন হ’ব লাগিব৷ ইয়াৰ বিকল্প নাই৷\nতিব্বতত চীনা সেনাৰ ট্রেংক আৰু যুদ্ধাস্ত্রৰে অনুশীলন\nকলম্বাছৰ আমেৰিকা আৱিষ্কাৰৰ আঁৰৰ কাহিনী


ভোগেশ্বৰী ফুকননী অসামৰীক চিকিৎসালয়ত পদ খালী (নগাঁও) NAGAON CIVIL JOBS 2019 - Dimpu Baruah\nHome 12th PASS JOB ASSAM GOV JOB ভোগেশ্বৰী ফুকননী অসামৰীক চিকিৎসালয়ত পদ খালী (নগাঁও) NAGAON CIVIL JOBS 2019\nভোগেশ্বৰী ফুকননী অসামৰীক চিকিৎসালয়ত পদ খালী (নগাঁও) NAGAON CIVIL JOBS 2019\nDATA ONE February 23, 2019 12th PASS JOB, ASSAM GOV JOB,\nভোগেশ্বৰী ফুকননী অসামৰীক চিকিৎসালয়ত পদ খালী - ( ড্ৰাইভাৰ, চাফাইকৰ্মী আৰু এটেন্ডন্ট ):\nভোগেশ্বৰী ফুকননী অসামৰীক চিকিৎসালয়ত কেইবাটাও পদত নিযুক্তি প্ৰক্ৰিয়া আৰম্ভ গৈছে । উপযুক্ত প্ৰাৰ্থীসকলক ( ড্ৰাইভাৰ, চাফাইকৰ্মী আৰু এটেন্ডন্ট ) ত পদত হব লগীয়া নিযুক্তি সন্দৰ্ভত পোনপোতীয়া সাক্ষাৎকাৰলৈ মতা হৈছে ।\n১) ড্ৰাইভাৰ - ইন্টাৰভিউৰ তাৰিখ - 25/02/2019\n২) চাফাইকৰ্মী/এটেনডেন্ট - ইন্টাৰভিউৰ তাৰিখ - 25/02/2019\n১) ড্ৰাইভাৰ - ১ টা পদ ।\n২)চাফাইকৰ্মী/এটেনডেন্ট - ১ টা পদ ।\n১) ড্ৰাইভাৰ - ড্ৰাইভিং লাইসেন্সৰ লগতে অতি কমেও ৮ম মান উৰ্তীৰ্ণ হব লাগিব ।\n২)চাফাইকৰ্মী/এটেনডেন্ট - অতি কমেও ৮ম মান উৰ্তীৰ্ণ হব লাগিব ।\n১) ড্ৰাইভাৰ – ১৩০০০ টকা\n২)চাফাইকৰ্মী/এটেনডেন্ট - ১০০০০ টকা\n৪৫ বছৰলৈকে আবেদন কৰিব পাৰিব ।\nআবেদনকাৰীসকলে পোনপোটীয়াকৈ আবেদন ফৰ্ম পীৰ কৰি দুইকপি ৰঙীন ফটোৰ লগতে সকলো অৰিজিনেল নথি পত্ৰ লগত লৈ তলত দিয়া সাক্ষাৎকাৰ স্থানলৈ আহিব লাগিব ।\nসাক্ষাৎকাৰৰ দিন আৰু স্থান :\nOffice of the Superintendent. BPCH, Nagaon, Assam (25/02/2019)\nOffice of the Principal Cum Chief Superintendent, TMCH. Sonitpur. Assam(26/02/2019)\nআবেদন ফৰ্ম ডাউনলোড :\nআবেদন ফৰ্ম ডাউনলোড কৰিবলৈ তলত দিয়া লিংকত ক্লিক কৰক - ইয়াত ক্লিক কৰক\nWritten by DATA ONE at February 23, 2019


হিংসা, বিদ্বেষেৰে ভাৰাক্ৰান্ত ভগ্নপ্ৰায় সমাজ ব্যৱস্থাৰ এক দলিল – পাতাল লোক – চিনেকথা\nঅসমীয়া চিনেমাৰ তথ্যকোষ\nএচ পি বালাসুব্ৰমনিয়মৰ দহটি নষ্টালজিক গীত\nচিনেমাত বিশ্বযুদ্ধৰ বিভীষিকা\nঅসমীয়া চিনেমাত চিত্ৰায়িত ১০টি স্বদেশ প্ৰেমমূলক গীত\nনব্বৈ দশকৰ ১০ খন হলিউড ক্লাছিকচ\nনৱকান্ত বৰুৱাদেৱ ৰচিত অসমীয়া চিনেমাৰ ১০ টি স্মৰণীয় গীত\nহিংসা, বিদ্বেষেৰে ভাৰাক্ৰান্ত ভগ্নপ্ৰায় সমাজ ব্যৱস্থাৰ এক দলিল – পাতাল লোক\nBy অভিষেক এনিদ দত্ত\nপাতাল লোক (Paatal Lok)\nউপলব্ধ প্লেটফৰ্ম – আমাজন প্ৰাইম (Amazon Prime)\nঅনন্ত সৃষ্টিৰ দৰেই দিল্লী চহৰখনো তিনিটা খণ্ডত বিভক্ত। স্বৰ্গ লোক – য’ত বাস কৰে দিল্লীৰ ধনে জনে শক্তিশালী আৰু আঢ্যৱন্ত। পৃথিৱী লোক – নয়ডা, মেহৰৌলি, বসন্ত বিহাৰ আদিৰ দৰে সাধাৰণতে মধ্যবিত্ত শ্ৰেণীৰ বসতি অঞ্চলবোৰ । শেষত আহে পাতাল লোক – ইয়াত বাস কৰে দুখীয়া নিচলা ‘পোক-পতংগ’ বোৰে ।\n‘পাতাল লোক’ চিৰিজ খনৰ আৰম্ভণিতেই দিল্লী চহৰৰ ওপৰত এই দাৰ্শনিক ব্যাখ্যা ‘হাথীৰাম চৌধৰী’ নামৰ ইন্সপেক্টৰজনৰ। আনছাৰি নামৰ নতুনকৈ আৰক্ষীত যোগদান কৰা সহকৰ্মীজনক নিজৰ পুলিচ জীৱনৰ অনুভৱ অৱগত কৰাইছে হাথীৰামে। পুলিচৰ কাম হেনো স্বৰ্গ লোকত বিশেষ একো নাই। কাৰণ স্বৰ্গ লোকৰ শক্তিশালী আৰু প্ৰভাৱশালী ব্যক্তিসকলে অনুসন্ধানৰ সকলো সত্য দমন কৰি ৰাখে। ফলস্বৰূপে, পুলিচৰ কেৰিয়াৰত ভাল প্ৰমোচন পোৱাৰ একমাত্ৰ জখলা হৈছে কোনো ‘কাণ্ড’ৰ অনুসন্ধান। ‘কাণ্ড’ তেতিয়া হয় যেতিয়া পাতাল লোকৰ কোনো ‘পোক-পতংগই’ পৃথিৱী লোকৰ কোনো বাসিন্দাক ‘কামোৰে’। উদাহৰণস্বৰূপে, ‘আৰুচি হত্যাকাণ্ড’, নিথাৰি হত্যাকাণ্ড ইত্যাদি। সেয়েহে হাথীৰাম অপেক্ষাৰত তেনে এটা কাণ্ডৰ অনুসন্ধানৰ দায়িত্ব লোৱাৰ বাবে। ঠিক তেনে এক সময়তে প্ৰখ্যাত সাংবাদিক সঞ্জীৱ মেহৰাক হত্যা কৰাৰ ষড়যন্ত্ৰত ৪ জন অপৰাধী আটক হয় আৰু পাকচক্ৰত তেওঁলোকক অনুসন্ধান কৰাৰ দায়িত্ব আহি পৰে হাথীৰামৰ ওপৰত ।\nহত্যাৰ প্ৰচেষ্টাৰ অনুসন্ধান বা আঁৰৰ ৰহস্য ফাদিল কৰাৰ প্ৰক্ৰিয়াটোত পৰিচালকে এখন জৰাজীৰ্ণ সমাজ দৰ্শকৰ আগত দাঙি ধৰিছে। পাতাল লোক হৈছে বৰ্তমানৰ ভাৰতীয় সামাজিক আৰু ৰাজনৈতিক ব্যৱস্থাৰ এক নগ্ন বাস্তৱৰ প্ৰতিফলন। হাথীৰামৰ অনুসন্ধানৰ মাজেৰে আমাৰ বাবেও মুকলি হয় ভাৰতীয় সমাজতন্ত্ৰত অন্তৰ্নিহিত হিংসা, লোভ, সামাজিক প্ৰতিষ্ঠা, বিদ্বেষৰ অন্য এখন দুৱাৰ। অনুসন্ধানত প্ৰধান অভিযুক্ত কেইজনৰ অতীতত ঘটা দমন, হিংসা আৰু উৎপীড়নৰ এখন ছবি আমাৰ সন্মুখত আহি পৰে। সামাজিক বৈষম্যৰ দ্বাৰা হোৱা উৎপীড়ন আৰু হিংসা আমাৰ সমাজত জাতি, ধৰ্ম, বৰ্গ, লিংগ নিৰ্বিশেষে এক চিৰ প্ৰতিষ্ঠিত প্ৰথাৰ দৰে প্ৰচলিত হৈ আহিছে। পাতাল লোকৰ “পোক-পতংগ” সকলৰ জন্ম এই দমন প্ৰণালীৰ গৰ্ভতে। তেওঁলোক যেন এই সামাজিক ব্যৱস্থাৰ এক একোটা ফ্ৰংকেংষ্টাইন দৈত্য। কিন্তু শক্তিশালী লোকৰ হাতত তেওঁলোক ডবা খেলৰ একো একোজন নিম্নমানৰ সৈনিক ।\nপাতাল লোকৰ যোগেদি, দমনপ্ৰক্ৰিয়াৰ এই চক্ৰবেহুত অনুসন্ধানকাৰী সংস্থা, মিডিয়া, সমাজব্যৱস্থা এই সকলোকেইটা দিশ এটাৰ লগত আনটো ওতঃপ্ৰোতঃভাৱে জড়িত হৈ আছে। নীৰজ কবি দ্বাৰা অভিনীত সঞ্জীৱ মেহৰা নামৰ সাংবাদিকজনে স্মৃতিচাৰণ কৰে এনেদৰে, “এটা সময় আছিল যেতিয়া আমি নায়ক আছিলো। এতিয়া আমাক ট্ৰল কৰা হয়, হত্যা কৰা হয়, বৰ্খাস্ত কৰা হয় ।”\nসাংবাদিক আৰু সাংবাদিকতাৰ প্ৰতি জনসাধাৰণৰ মূহভংগ কেনেকৈ হবলে পালে সাধাৰণ লোকৰ সমস্যাবোৰৰ বিপৰীতে নিজৰ কেৰিয়াৰ, ক্ষমতা আৰু প্ৰতিষ্ঠা বজাই ৰখাটোৱেই যেন সঞ্জীৱ মেহৰাৰ দৰে সাংবাদিকৰ কাম সেয়া ‘পাতাল লোক’ত ভালদৰে প্ৰতিফলিত হৈছে।\n‘পাতাল লোক’ চিৰিজখন বাতৰি কাকতত প্ৰায়ে পঢ়িবলৈ পোৱা সিমাহীন হিংসাৰ উৎস বিচাৰি যোৱাৰ এক প্ৰয়াস। হিংসাৰ অন্ধকাৰময় গর্ভলৈ যোৱা এক যাত্ৰা। পূৰ্বপ্ৰথমে দিল্লী চহৰখনক নিখুঁত ভাবে তিনি খণ্ডত ভাগ কৰা হাথীৰামে এই যাত্ৰাত উপলব্ধি কৰে, পাতাল লোক সকলো লোকৰ অন্তৰ্নিহিত হৈ আছে। স্বয়ং নিজেও এই বিশাল সামাজিক ব্যৱস্থাৰ ক্ষুদ্ৰাংশ। নেতা, অভিনেতা, সাংবাদিক, আৰক্ষী প্ৰশাসন,বিদ্ৰোহী,সকলো এই পাতাল লোকৰ দাস মাত্ৰ। দাবা খেলৰ দৰে হয়তো ৰজা, ৰাণী, প্ৰহৰী আদিৰ স্থান সলনি হৈ থাকিব, কিন্তু হিংসা আৰু দমনৰ এই খেল একেৰাহে অনাদি কালৰ পৰা চলিয়েই আছে আৰু হয়তো অৰ্নিৰ্দিষ্ট কাললৈ ই চলিয়েই থাকিব ।\nএটা শক্তিশালী ভেঁটিত ৰচনা কৰা কাহিনীবিন্যাসে পাতাল লোকক দিছে এক জড়তাবিহীন গতি। গুল পানাগ, নীৰজ কবি, জয়দীপ আহলাৱাট আদিৰ দৰে প্ৰতিষ্ঠিত অভিনয় শিল্পী সকলৰ লগতে কেইবাগৰাকীও নৱাগত অভিনেতাই নিজৰ অভিনয় প্ৰতিভাৰে এই চিৰিজখনক দিছে এক নতুন মাত্ৰা। বিশেষকৈ মূল চৰিত্ৰ হাথীৰাম চৌধৰীৰ চৰিত্ৰত অভিনয় কৰা জয়দীপ আহলাৱাটৰ চৰিত্ৰ ৰূপায়ন এক চৰ্চাৰ বিষয় হৈ পৰিছে। উল্লেখযোগ্য যে চিৰিজখনত হাথীৰাম চৌধৰীৰ পুত্ৰৰ গুৰুত্বপূৰ্ণ চৰিত্ৰটোত অভিনয় কৰিছে অসমৰ কিশোৰ শিল্পী বোধিসত্ব শৰ্মাই। জনপ্ৰিয় অভিনেতা অনুষ্কা শৰ্মাৰ ক্লিন শ্লেট ফিল্মচে প্ৰযোজনা কৰা ‘পাতাল লোক’ নিসঃন্দেহে ভাৰতীয় ৱেব চিৰিজৰ ক্ষেত্ৰখনত এক মাইলৰ খুঁটি হিচাবে বিবেচিত হৈছে।\nপিছে যিয়েই নহওঁক, কুকুৰৰ প্ৰতি প্ৰেম অতিশয় গুৰুত্বপূৰ্ণ। কিয় ? ‘পাতাল লোক’ চালে বুজিব ।\nএই লেখাটো প্ৰয়োজনীয় বুলি ভাবেনে?\nতলৰ তাৰকাত ক্লিক কৰক !\nগড় মাপকাঠী 4.7 / 5. ভোট : 25\nRelated Items:পৰ্যালোচনা, পাতাল লোক, বিশেষ, ৱেব ছিৰিজ\nদা জাপানীজ ৱাইফ\nDarkest Hour – দ্বিতীয় বিশ্বযুদ্ধৰ এক গুৰুত্বপূৰ্ণ অধ্যায়\nঅপ্ৰেম, নিৰাপত্তাহীনতা, ভাঙোনৰ ছবি – লাভলেছ\nঅনলাইন প্লেটফৰ্মত উপলব্ধ অসমৰ ১০ খন চৰ্চিত চিনেমা\nঅগ্নিস্নানৰ কিছু স্মৃতি\nউমেশ চন্দ্ৰ বৰুৱাৰ ‘জয়মতী’ চিনেমা সম্পৰ্কীয় এই সমালোচনাটো প্ৰকাশ পাইছিল ১৯৩৫ বৰ্ষৰ এপ্রিল-মে’ সংখ্যাৰ...\nসন্তানহীনা মেঘালীৰ কথাৰে\nপৃথিৱীৰ প্রতিটো সদ্যজাত শিশুৰেই বহু পৰিচিত এটি মাত, কান্দোন – মই আহিছোঁ। আজিৰ পৰা...\nলতা – যেন ব’হাগী কুলিৰে মাত\nজীগৰ মোৰাদাবাদী নামৰ বিখ্যাত উৰ্দ্দু কবিয়ে লিখিছিল – ‘নগ্‌মা ৱোহি হ্যায়, নগ্‌মাকে যিচ্‌কো ৰূহ...\nএছ পি বালাসুব্রমনিয়াম। সম্পূর্ণ নাম শ্রীপাঠী পণ্ডিতাৰাধ্যুলা বালাসুব্রমনিয়াম। ভাৰতীয় সংগীতৰ আকাশখনিৰ এটি উজ্জ্বল তৰা...\nসোঁৱৰণী কুঁৱলিয়ে চিঞৰি চিঞৰি কয় …\n“মৃত্যু সাৱটি সমাধিতলিত অকলে আছোহি শুই” মৃত্যুক সাৱটি সমাধিতলিত অকলে শুই থকা জয়ন্ত হাজৰিকা...\nচিনে জগতৰ ইটো সিটো বহুটো\nশেহতীয়া লেখা সমূহ\nজনপ্ৰিয় টেগ সমূহ\nবিশেষ অসমীয়া চিনেমা পৰ্যালোচনা সোণালী পৃষ্ঠা হিন্দী চিনেমা বিশ্ব চলচ্চিত্ৰ ডঃ ভূপেন হাজৰিকা বিশেষ লেখা ভাৰতীয় চিনেমা চিনেকথা১০ শ্ৰদ্ধাঞ্জলি অসমীয়া সংগীত জ্যোতিপ্ৰসাদ আগৰৱালা ডঃ ভবেন্দ্ৰ নাথ শইকীয়া জয়মতী নেটফ্লিক্স হলিউড সাক্ষাৎকাৰ সংগীত ৱেব ছিৰিজ বাংলা চিনেমা মলয়া গোস্বামী চলচ্চিত্ৰ চিনেকথা বিষ্ণুপ্ৰসাদ ৰাভা\nCopyright © 2020 Trending Now Media


দুয়োজন বন্ধু যথেষ্ট চহকী। উচ্চশিক্ষাও কোনো খ্যাতিসম্পন্ন বিশ্ববিদ্যালয়ৰ পৰাই লাভ কৰা। গতিকে হাৰ্ভাড, কৰ্ণেল অথবা কলিকতাৰ কোনো উচ্চ প্ৰতিষ্ঠানৰ বেছি জনপ্ৰিয় ছাত্ৰবোৰেও সিহঁত দুয়োকে চেৰ পেলাব নোৱাৰে বুলি গৰ্ব কৰি আহিছে। অইনহাতে দুয়ো যিকোনো সময়তেই শ্ৰেষ্ঠ বিষয়ৰ ওপৰত আলোচনা অথবা তৰ্ক কৰি ভাল পায়। পিছে কেতিয়াবা জনপ্ৰিয় কিতাপবোৰত দখল থকা হেতুকে দুয়ো নিজকে বখানি তেনে সময়ত যথেষ্ট হাল্লাও কৰে।\nআমাৰ এই দুয়োজন বন্ধু বেচ দেখনিয়াৰো। দুয়োৰে যিকোনো ষ্টাইল আৱিষ্কাৰ কৰিবলৈ কোনো কঠিন প্ৰচেষ্টাৰ প্ৰয়োজন নাই। পিন্ধনত দুয়ো একেবাৰে সৰল। পিছে দ্বিতীয়জনে যিকোনো ভদ্ৰলোকৰ টুপী পৰিধান কৰি ভাল পায়। অৱশ্যে এয়া কোনো ষ্টাইল বুলি তেওঁ ফোপজহী মাৰিব নোখোজে। কিন্তু ক’লা কোটটোক তেওঁ বেছিভাগ সময়তে ব্যৱহাৰ কৰে।\nপ্ৰথমজনৰ ডিঙিৰ পৰা নাভিৰ তিনি ইঞ্চিমান তললৈ এডাল বগা বৰণৰ টাইয়াৰ। তেওঁ ক্ষীণ হ’লেও তাক প্ৰায়েই পছন্দ কৰে। তেওঁ মূৰৰ চুলিখিনিৰ যতন লয়। কিন্তু সাধাৰণ কথাতে তেওঁৰ খং উঠাৰ নিয়ম আছে। তেওঁৰ ডিঙিত কায়দা কৰি বনোৱা এটা উজ্জ্বল টাটু জঘন্য মুষ্টি খেলুৱৈবোৰে যেনেদৰে ৰাখে, তেনেধৰণৰ। তেওঁৰ কপালৰ সিৰবোৰ অলপ কোঁচখোৱা। ঠিক ডাঙৰ কোম্পানীৰ কম কম বেতন লাভ কৰা কৰ্মচাৰীৰ দৰে। অৱশ্যে আমাৰ দ্বিতীয়জনৰ দৰে তেওঁ ক’লা বৰণৰ কোট পিন্ধিবলৈ প্ৰায়েই ইচ্ছা কৰে।\nযিটো পৰিবেশত তেওঁলোক দুজনে আড্ডাখন উদ্যাপন কৰিছে তাত কোনো অট্টালিকাৰ মহলবোৰৰ দৰে সৌন্দৰ্য মুঠেই ফুটি উঠা নাই। পিছে ব্যস্ততাৰ মাজতো দুয়ো তেনে এক পৰিবেশত এনেকুৱা আৰামত বহি পৰিছে যে সেয়া এক আকৰ্ষণীয় বৈঠকেই হৈ পৰিছে।\nআচলতে এটা বিশৃংখল ৰূমৰ দৰেও ৰূমটোক সজোৱা হোৱা নাই। ৰূমটোৰ মাজতে এখন টেবুল। দেৱালত ভিনচেণ্টৰ কেইখনমান মলি লাগি অপৰিষ্কাৰ হোৱা চিত্ৰ। দেৱালৰ কাষতে এডোখৰ বিচনা। তাত এটা গাৰু আৰু এখন মখমলজাতীয় ৰঙা কাৰ্পেট পাৰি থোৱা আছে। টেবুলখন নতুন নহয়। ক’লা মলিৰে ওপৰৰ পৃষ্ঠখন একেবাৰে ডাঠ হৈ আছে। দুটা গিলাচ কিন্তু টেবুলৰ ওপৰত সুন্দৰকৈ সজাই থোৱা আছে। এটা ডাঙৰ চিচাৰ বটলত এবটল পানী টেবুলৰ তলত এতিয়াও আছে। সস্তীয়া মেকডুৱেলজাতীয় অথবা বিয়েৰৰ নিচিনা পানীয় দুয়ো কেতিয়াবা তাত গ্ৰহণ কৰে।\nআমাৰ দুয়োজন বন্ধু অইনদিনাৰ দৰেই আজিও ইয়াতেই এখন টনকিয়াল আড্ডা মাৰিছে। গতিকে তেনেসময়ত কোনো অসুবিধাই নাই বুলিব পাৰি। পিছে দ্বিতীয়জনৰ সোঁফালে এখন পাত থকা খিৰিকীখনৰ মাজেৰে মাথো অকস্মাৎ এচাতি বতাহ বলি আহিছিল। কোনো এক জমি উঠা মুহূৰ্তত। ডিচেম্বৰ মাহত বলা এনে বতাহেও আমাৰ বন্ধু দুজনৰ আলাপত বিশেষ অসুবিধা দিব পৰা নাই।\nডিচেম্বৰ মাহৰ এনে এক ৰাতিত আমাৰ বন্ধু দুজনৰ আড্ডা চলি আছে যি সময়ত সৰু সৰু চহৰবোৰৰ বেছিভাগ মানুহেই শুই নিঃপাল দিয়ে। আগত বিয়েৰভৰ্ত্তি দুটা গিলাচেৰে সৈতে সেই সময়তে দুয়ো ৰোমাঞ্চ কৰিব লাগিছে। আমাৰ প্ৰথম বন্ধুক এই আড্ডাৰ মুহূৰ্তত যথেষ্ট মতলীয়া বোলাৰ লগতে খুউব ৰসিক বুলি কোৱাৰো যুক্তি আছে। কিয়নো তেওঁৰ কথাবোৰ এইখিনি সময়তেই ডাঙৰকৈ শব্দ কৰি সিঁচৰিত হৈ পৰিছে। তেওঁৰ ঘেৰঘেৰীয়া হাঁহিটোকো ইয়াত আমি লেখত ল’ব পাৰো। কিন্তু দ্বিতীয়জনহে আজি এনেদৰে বহি আছে যেন পাঁচ মিনিটৰ মূৰে মূৰে গভীৰ নিশা কঁপাই এটা চেৰেলা ফেঁচাইহে চিঞৰ মাৰিছে। অৱশ্যে তেনে সময়ত দুয়োজনক বিখ্যাত জাহাজৰ চহকী ভদ্ৰ মালিক যেনেই দেখা গৈছিল।\nযিবোৰ বিষয়ত বন্ধু দুজনে দাৰ্শনিক ব্যাখ্যা আৰম্ভ কৰিছে সেইবোৰত যিকোনো শিক্ষিত লোকেই ভাগ ল’বলৈ চেলু বিচাৰি ফুৰিব, কিয়নো বিখ্যাত কিতাপৰ ওপৰত দিয়া কিছুমান সমালোচনাৰ মাজতে প্ৰশংসাই এনে জেউতি চৰাইছে যে সেয়া এক আকৰ্ষণীয় আলোচনালৈ ৰূপান্তৰিত হৈ গৈছে।\nআমাৰ বন্ধু দুজনৰ প্ৰথমজনে যিকোনো বিষয়ৰ কিতাপ ভাল পায় অথবা প্ৰশংসা কৰিব খোজে। গতিকে এই সময়ৰ জমি উঠা আড্ডাখনত তেওঁ কিতাপৰ প্ৰসংগ হিচাপে ‘দি পিজেণ্টছ’খনকে টানি অনাটোকে উচিত হ’ব বুলি ভাবিলে। ভাৱনাতে তেওঁ বেচ উত্তেজিত হৈ উঠিল। লগে লগে বন্ধুক উদ্দেশ্যি কৈয়েই পেলালে আপুনি বাৰু বাইল্ডছলোৰ দি পিজেণ্টছ কেতিয়াবা পঢ়িছে নেকি? আড্ডাখনৰ ঠিক এই সময়তে আমাৰ দ্বিতীয়জনে মুখলৈ বিয়েৰভৰ্ত্তি গিলাচ টানিবলৈ সাজু হৈছে। তদুপৰি নানান ভাৱনাই তেওঁৰ মগজু ভৰাই পেলাইছে। তেওঁৰ ঘৰত যোৱা কিছুদিনৰ পৰা চিৰিয়াছ গোলমালেই হৈ আছে। কিয়নো তেওঁৰ পত্নীয়ে নতুনকৈ আনি পৰিধান কৰা হাত কটা দীঘল ব্লাউজটো ইমান ফূৰ্তিত পিন্ধিছে যে তেওঁৰ চকু একেবাৰে কপালত উঠিছে। আচলতে তেওঁ তেনেধৰণৰ পোছাক ভাল নাপায়। পৃথিৱীৰ যিকোনো মহিলাক সেইবিধ পোছাক পিন্ধাৰ পোষকতা নকৰে। তেওঁ এনে ব্যক্তি যি বিখ্যাত হোটেলৰ আৱৰ্জনাবোৰৰ লগত সেইবোৰক জ্বলাই দিয়াটোকে সমৰ্থন কৰে।\nএই মুহূৰ্তত কথাষাৰ আমাৰ দ্বিতীয়জন কাণত পৰোঁতেই গহীনভাবে কিবা এটা ভাৱনাত নিমগ্ন হৈ পৰিল। একেবাৰে ৰঙা নেজৰ ঘোঁৰাবোৰৰ দৰে। কিন্তু উত্তৰ দিয়াৰ আগতেই তেওঁ গিলাচৰ গোটেই পেগটো একেটা সোহাতে গিলি পেলালে আৰু গিলাচটো টেবুলত মিহিকৈ ৰাখি তেওঁক ক’লে পৃথিৱীৰ যিকোনোধৰণৰ কিতাপ পঢ়িলেও মই দ্বিতীয়বাৰ ‘দি পিজেণ্টছ’ নপঢ়ো। প্ৰকৃততে সমাজৰ নিম্নশ্ৰেণীৰ সমস্যাসোপাক মই সমূলি দেখিব নোৱাৰো। তাতকৈ মই আপোনাক অখ্যাত কবিৰ ৰোমন্থনৰ কবিতা এসোপাকে পঢ়িবলৈ পৰামৰ্শ দিম।\nঅৱশ্যে এই সময়তো আমাৰ দ্বিতীয়জনৰ মূৰত আউল লাগিয়েই আছিল। আড্ডাৰ মাজতে তেওঁক কিছুখিনি কথাই দ’কৈ ব্যতিব্যস্ত কৰি পেলাইছে। এই আড্ডাৰ সময়ত তেওঁ হয়তো এতিয়া নিজৰ পত্নীৰ কথাকেই ভাবিছে। যি সময়ত হয়তো তেওঁৰ পত্নীয়ে ওচৰৰ মালিকনীক কৈছে আমাৰ সেইজন যিকোনো কামতে একেবাৰে চিৰিয়াছ। মোৰ ব্লাউজটো মুঠেই ভাল নাপায়। তেওঁৰ ব্যৱসায়ত কিজানি ঘাটি হৈছে।\nআড্ডাখন যদিও জমি উঠিছিল আমাৰ দ্বিতীয়জনৰ ঘৰুৱা এসোপামান সমস্যাই এই ক্ষণতে দেখা দিছেহি। এইবোৰ সমস্যা তেওঁৰ পুৰণি বাতবিষটোৰ দৰে নহয়। যোৱা কিছুদিনৰ পৰাহে এনেবোৰ সৰু সৰু সমস্যা পকনীয়াৰ দৰে সৃষ্টি হৈছে। পিছে ইবোৰো কম নহয়। আড্ডাৰ মাজত তেওঁৰ মনটোক ঘূৰাই লৈ ফুৰিছে। গতিকে এই সময়ত তেওঁ কিতাপৰ গভীৰতালৈ নোসোমোৱাটোকে ঠিক হ’ব বুলি বিবেচনা কৰাত লাগিল।\nবন্ধুৰ এনে উত্তৰত প্ৰথমজনে গ্লাচটো আগবঢ়াই দিয়াটোকে চিন্তা কৰিলে। ঠিক এই সময়তে খিৰিকীখনৰ মাজেদি ভিতৰলৈ হোঁ হোঁৱাই বতাহ এচাতি সোমাই আহিল।\nপ্ৰথম বন্ধুৰ উপন্যাসৰ প্ৰতি যিদৰে বিশেষ নিচা আছে কবিতাতো ভাল আগ্ৰহ আছে। তেওঁ আজিলৈ যিমানখনি কবিতা পঢ়িছে প্ৰকৃতিৰ জয়গান গোৱাবিধেই সৰহ। কিন্তু সংস্কাৰ অথবা ব্যংগভাবে লিখাবিধো বেয়া নাপায়। অৱশ্যে অইনে ইয়াক কিমান ভাল পায় তেওঁ কোনোপধ্যেই নাজানে। গতিকে দ্বিতীয়জনৰ কবিতাপ্ৰীতিৰ কথা জানি সুধিয়েই পেলালে বাৰু কওঁকচোন ‘এবছালেম এণ্ড এচিটোফেল’খন পঢ়ি আপোনাৰ কি প্ৰতিক্রিয়া হৈছে?\nপ্ৰথমজনৰ প্ৰত দ্বিতীয়জন উধাতু খাই আহিল। তেওঁ ইতিমধ্যে চাৰিবাৰতকৈও অধিক কিতাপখন পঢ়িছে। গতিকে সেই তাত যে প্ৰচুৰ অভিজ্ঞতা আছে কোনো সন্দেহ নাই।সংস্কাৰৰ উদ্দেশ্যে লিখা তাৰ কবিতাবোৰ সকলো লোকৰ বাবেই প্ৰয়োজন আছে বুলি মই ভাবো। পিছে ড্ৰাইডেনে একে শিৰোনামেৰে কবিতাটো অতিশয় ব্যংগ কৰি পেলাইছে। দ্বিতীয়জনে ক’লে।মানে আপুনি ব্যংগক ভাল নাপায়?\nদ্বিতীয়জন উচপিচাই উঠিল। কেৱল তেওঁৱে যে এনে হয় তেনে নহয়। ৰাজনীতিক আটাইতকৈ ঘিন কৰাজনেও হয়তো ইয়াক ভাল নাপাব। কিন্তু মোৰ পুথিখনত যথেষ্ট আকৰ্ষণ আছে। কাৰণ মই বুজাৰ দিনৰে পৰাই ৰাজনীতিক একেবাৰে ভাল নাপাওঁ। আপোনাৰ সৈতে মই এই বিষয়ত একমত। মোৰো ৰাজনীতিৰ প্ৰতি বিশেষ আকৰ্ষণ নাই। যদিও মোৰ দেউতাৰ বাপেক এজন প্ৰভাৱশালী ৰাজনৈতিক ব্যক্তি আছিল; মোৰ পিছে তেওঁলোকৰ আচৰণ মুঠেই পছন্দৰ নহয়। প্ৰথমজনে টপৰাই ক’লে। আড্ডাখন আকৌ জমি উঠিল।\nআমাৰ দ্বিতীয়জন বন্ধু আকৌ কিবা ভাৱনাত বিভোৰ হ’বলৈ গৈ আছে। ঘৰুৱা চিন্তাই সম্ভৱতঃ হ’ব পাৰে। ক’বলৈ গ’লে এইবোৰ সমস্যাত অতিশয় চেঙেলী গিৰীয়েকবোৰো প্ৰায়ে ফঁচি যোৱা দেখা যায়। অইন এচামটো পুৰামাত্ৰাই গভীৰ হৈ পৰে। খুউৱসম্ভৱ দ্বিতীয়জনো পিচৰ চামৰে ব্যক্তি। গতিকে তেওঁ আৰু আগবাঢ়িব খোজা নাই। কিয়নো এই সময়ত যিকোনো কিতাপৰ প্ৰসংগই মগজু গৰম কৰি দিব পাৰে বুলি তেওঁৰ বিশ্বাস হৈ গ’ল।\nইতিমধ্যে নিশা দহ বাজি পাৰ হৈ গৈছে। চাৰিওফালৰ পৰিবেশো ক্রমে নিজম পৰিবলৈ আৰম্ভ কৰিছে। এই মুহূৰ্তত অইন ব্যক্তি এনে আলোচনাত যে অধৈৰ্য হৈ যাব তাত কোনো সন্দেহ নাই।\nএটা পাত নথকা পুৰণি খিৰিকীখনৰ বাহিৰত জ্বলি থকা ইলেক্ট্রিক বাববোৰ এতিয়া নুমাল। কাৰেণ্ট গ’লত খিৰিকীখনৰ চিন জপোৱাৰ দৰে হৈ গ’ল। পাতলীয়া মৌচুমী যেন এজাক ভিতৰলৈ আকৌ সোমাই আহিল। বতাহজাকে দুয়োকে সামান্য আক্রমণ কৰিলে। গতিকে প্ৰথমজনে কোটৰ গলাটোৰ ভাজটো মেলি ডিঙিৰ সৈতে লগাই দিলে। দ্বিতীয়জনে টুপীটো টানি কাণ দুখন ভালদৰে ঢাক খুৱাই ল’লে।\nএই নিজম পৰিবেশত আমাৰ দুই বন্ধুৰ আড্ডাখন ম্লান পৰা অৱকাশেই আহিব নোৱাৰে। দুয়োৰে এইধৰণৰ অভ্যাস ভালেদিন পুৰণি। সেয়েহে প্ৰথম বন্ধুৱে দ্বিতীয়জনৰ গ্লাচত আকৌ মাল ঢালি দিলে। পৰিবেশটো পাতল হৈ গ’ল। প্ৰথমজনে আকৌ আৰম্ভ কৰিলে আপুনি বাৰু ‘টেছ অৱ দি ডাৰবাৰভাইলছ’খনৰ নাম শুনিছেনে? যুৱাৱস্থাত ইয়াৰ কাৰণেই মই এবাৰ নিৰাশাবাদী হৈ পৰিছিলো। কিতাপখন মোৰ ওচৰত এতিয়াও আছে। আপুনি যদি পঢ়া নাই নিব পাৰে। মোৰ ধাৰণা ভাল কলিজাৰ ব্যক্তিকো এইখনে বিবৰ্ণ কৰি তুলিব পাৰে।\nএই সময়তো হয়তো আমাৰ দ্বিতীয়জন ঘৰুৱা চিন্তাতেই গধুৰ হৈ আছে. যিহেতু বন্ধুৰ উত্তৰ দিবলৈ গৈও তেওঁ থমকি ৰ’ল। অৱশ্যে বিয়েৰভৰ্ত্তি গিলাচটো তেতিয়াও হাতৰ পৰা এৰাই যোৱা নাই।যিখন কিতাপৰ কথা মোক সুধিছে সেইখন আচলতে ছোৱালী বোলা মানুহচামে পঢ়াই অনুচিত। তেনে কিতাপ মই মোৰ নাতিনীকো পঢ়িবলৈ নিদিম। আপুনি জানেনে? পঁচিশ কি ছাবিবশ নৌহওঁতেই মই কিতাপখন ফিনিছ কৰি দিছিলো। এতিয়া মোৰ তাত নিচা নাই। মোৰ পত্নীয়েও হয়তো দ্বিতীয়বাৰ ইয়াক নপঢ়িব। গতিকে আপুনি সেইসৱ কিতাপৰ কথা এতিয়া নুলিয়াব আৰু মোক দ্বিতীয়বাৰ নক’ব।\nতেওঁৰ কথা শুনি প্ৰথমজনৰ মুখৰ পৰা ঘেৰঘেৰীয়া হাঁহি এটা ওলাই গ’ল। লগে লগে বন্ধুক যিমান পাৰি ধন্যবাদ জনালে। কথাটো হ’ল যে, কিতাপখন তেওঁৰ নিজৰ বাবেও আমনিদায়ক হৈ পৰিছিল।\nৰাতি যিমান গভীৰ হৈ আহিল দ্বিতীয়জনৰ মানসিক অন্তৰ্দ্বদ্বইও আড্ডাৰ মাজতে মূৰত গোলাকাৰ ৰূপ ল’লেহি। তেওঁ পত্নীৰ কথাবোৰ আগতীয়াকৈ ভাবিছে। তেওঁ যদিও ক্ষীণ কিন্তু ছোৱালীজনী যথেষ্ট শকত। এই সময়ত মাকে ছোৱালীজনীৰ যতন কিদৰে লৈছে তাকে ভাবি তেওঁ আৰু ব্যাকুল হৈ পৰিল তেওঁৰ একমাত্ৰ ল’ৰাটো যথেষ্ট উৎপতীয়া। সি হয়তো এতিয়া মাকৰ গাৰ ওপৰতেই ভৰি দুখন তুলি শুই আছে।\nএইবোৰ কথাই আমাৰ বন্ধুজনক বেচ মচগুল কৰি তুলিলে। তেওঁ আৰু এতিয়া বাহিৰা কথাৰ প্ৰতি আগ্ৰহী নহয়। তেওঁৰ মুখখনো ক্রমান্বয়ে জাপ খাই আহিল। এইবাৰ কিন্তু তেওঁৰ গিলাচটোত এতিয়াও আধামান বিয়েৰ বাকী ৰৈয়েই আছে। পিচে তাক কোনোপধ্যেই এৰি নিদিয়ে। যদিও পত্নীৰ ওপৰত খং উঠিছিল তথাপি গিলাচটো লাহে লাহে মুখৰ ওচৰলৈ লৈ গ’ল।\nনিশা এঘাৰ বাজি পাৰ হোৱাৰ পিছতো আমাৰ প্ৰথম বন্ধু ৰোমাঞ্চিত হৈয়েই আছে। তেওঁ ভাবিছে এওঁক মই এইবোৰ কিতাপৰ কথা এইবাৰ একেবাৰেই নুসুধিম। যিবোৰ তেওঁ ইতিমধ্যে ফিনিছ্ কৰি পেলাইছে। এওঁক অইন বিখ্যাত কিহবাৰ কথাই সোধাই ভাল হ’ব যিবোৰ তেওঁ আজিলৈকে পঢ়িবলৈ অকণো আহৰিয়েই পোৱা নাই।\nসময় যোৱাৰ লগে লগে নিশাও সজীৱ হৈ আহিল এইবাৰ বাহিৰত বলা বতাহজাকৰ শব্দ ভালদৰেই শুনা গ’ল। সম্ভৱতঃ এই সময়ত চুবুৰীয়া বেছিভাগ লোকেই গভীৰ টোপনিত মগ্ন। কোনোৱে হয়তো কম্বলখনৰ তলতে ভাল সপোনো দেখিছে আৰু হয়তো চক্মক খাই ভাবিছে - এনে ঠাণ্ডাত সস্তীয়া কোম্পানীবোৰৰ কম্বলবোৰৰ উম ইমানেই কম পোৱা যায় যে একেবাৰে ভাল সপোনবোৰো নষ্ট হৈ যায়।\nআচলতে পৰিবেশটো নিজমেই হৈ আহিছিল। ডিচেম্বৰৰ এনেকুৱা ৰাতিত সাধাৰণতে অতিপাত ঠাণ্ডা বতাহ বলে। কোনো কোনো ঠাইত বৰফো পৰে। বিশেষকৈ শীতপ্ৰধান দেশৰ কথাই নকওঁ। এইবোৰ দেশৰ বেছিভাগ ভিক্ষাৰী ঠাণ্ডাতে মৰে। সেই দেশৰ প্ৰশাসনেও কোনো ব্যৱস্থা হাতত নলয়।\nআকৌ ভাবিছো যে আমাৰ বন্ধু দুজনৰ আড্ডাখনত যদিও ঘৰুৱা প্ৰসংগই হঠাতে দেখা দিছেহি তথাপি ইয়াত বিশেষ অসুবিধা হোৱা যেন লগা নাই। দ্বিতীয়জনৰ মুখখনহে সামান্য বিবৰ্ণ যেন দেখা গৈছিল। অইনহাতে কপালৰ সিৰাকেইডালো জিলিকি উঠিছিল। ডিচেম্বৰ মাহৰ কুঁৱলীসনা ৰাতিত তেওঁৰ মুখমণ্ডলৰ সেই দৃশ্য বাবৰ পোহৰতো আমাৰ প্ৰথমজনাৰ দৃষ্টিগোচৰেই নহ’ল। বিয়েৰৰ নতুন পেগৰ নিচাই পৰিবেশটোক আকৌ অকণমান উত্তেজিত কৰি তুলিলে। প্ৰথম বন্ধুজনে এইবাৰ হাল্লা কৰাও দেখা গ’ল। তেওঁ দ্বিতীয়জনক উদ্দেশ্যি গৰ্বৰে ক’লে শুনিছেনে পৃথিৱীৰ আটাইতকৈ সুন্দৰী তিৰোতাবোৰৰ ভিতৰত মোৰ পত্নীও এনে এগৰাকী যিজনীয়ে যৌৱন কালত মোক একদম মতলীয়া কৰি তুলিছিল। সেয়ে এবাৰ মই তাইক ৰঙা ফিটাৰে বন্ধা গোলাপৰ থোপা এটা উপহাৰ দিছিলো। তেতিয়া মই এনেকুৱা অনুভৱ কৰিছিলো যেন ডিঙি মেলি পূৰ্ণিমাৰ জোনটোক সাৱতি ল’ব খুজিছো। কিন্তু আজিকালি তাইৰ প্ৰতি মোৰ সেই আকৰ্ষণ নাই। তাই যেতিয়া বাগিচাত ফুলবোৰৰ গুৰিবোৰ খুঁচৰি খুঁচৰি প্ৰতিপাল কৰে অথবা মোৰ ছোৱালীজনীক কোলাত লৈ কাৰোবাৰ সৈতে কথাৰ মাহলা মাৰে তেতিয়া মই একদম আমনিদায়ক হৈ পৰো। গতিকে যিকোনোধৰণৰ দম্পতিৰ সমস্যাক মই মোৰ সৈতে ৰিজাবলৈ খুব টান পাওঁ।\nপ্ৰথমজনৰ কথাত দ্বিতীয়জন বন্ধুৰ মনটো অলপ খোলোচা লাগি গ’ল। অকণমান আনন্দ পালে। আৰু ওলোটাই ক’বলৈ ধৰিলে মানে কি আপুনি কেৱল পত্নীৰ সৌন্দৰ্যহে চাবলৈ বিচাৰে?\nবন্ধুৰ প্ৰশ্নত প্ৰথমজন আকৌ ৰোমাঞ্চিত হৈ পৰিল। তৎক্ষণাত বিয়েৰ এঢোক গিলি পেলালে।আচলতে মই মোৰ পত্নীৰ সৌন্দৰ্য পানৰ তীব্ৰ অনুভৱ কৰোঁ। কেৱল মই যে হয় এনে নহয়। প্ৰকৃতিৰ কবিসকলওে পূৰামাত্ৰাই ইয়াক অনুভৱ কৰে। সেয়েহে মই এবাৰ ছশ টকা খৰচেৰে এটা উমাল হাতকটা ব্লাউজো তাইৰ বাবে খৰিদ কৰি আনিছিলো। তেতিয়া তাইৰ ৰঙচুৱা মঙহৰ শৰীৰত সৌন্দৰ্যইকি আবুৰ মেলা পাতিছিল! তেতিয়া মোৰ কিছুমান চুবুৰীয়াইও ঈৰ্ষা কৰাত লাগিছিল।\nযিখিনি সময়ত খিৰিকীখনেদি আকৌ পাতল মৌচুমী যেন এজাক বলি আহিছিল সেই সময়তে আমাৰ প্ৰথম বন্ধুৰ মতলীয়া কথাত দ্বিতীয়জন চিৎকাৰ কৰি উঠিল। ইমান সময় যিটো কথাত নিজৰ মগজু তপত হৈ আহিছিল এতিয়া সেই ধৰণৰ এটা কথাকেই শুনিব লগা হোৱাত যথেষ্ট অস্বস্তিবোধ কৰিলে। তেওঁৰ নিচিনা ব্যক্তিয়ে কপালৰ ফেৰতেই সেইবোৰ কথা শুনিব লগা হয় বুলি গভীৰ অনুভৱো কৰিলে। পিচে অইনজনে আড্ডাখন জমাই তোলাটোকে ঠিক কৰিলে।তোমাৰ পত্নীয়ে বাৰু হালধীয়া বৰণৰ নেকলেচ পিন্ধে নেকি মোৰ পত্নীয়ে নতুনতে বৰকৈ পিন্ধিছিল। এতিয়া বেছিকৈ নিপিন্ধে। তাইৰ দামী বুলিবলৈ এডালেই আছে। কিবা স্পেচিয়েল অনুষ্ঠানতহে এতিয়া সেইডাল তাই ব্যৱহাৰ কৰে। অৱশ্যে পিছফালৰ এৰাই যোৱা পিনটো মই এতিয়াও লগাই দিব পৰা নাই।\nবন্ধুৰ প্ৰশ্নত দ্বিতীয়জনে টুপীটো এবাৰ টানি ল’লে। আৰু সৰু হ’ব খোজা চকুহাল ডাঙৰকৈ মেলি ক’বলৈ ধৰিলে সাধাৰণতে হালধীয়া নেকলেচ মোৰো খুবেই পছন্দৰ হয়। যোৱাবাৰ মইও মানুহগৰাকীক তেনেকুৱা এডাল ল’বলৈকে পৰামৰ্শ দিছিলো। পিছে কি হ’ল জানে? মোৰ পত্নীয়ে হীৰাৰ লগত মণি খটোৱা এডালহে পছন্দ কৰিছিল। মইও আপত্তি নকৰিলো। কিন্তু মই আপোনাৰ পছন্দৰ হাতকটা ব্লাউজটোক একেবাৰে ভাল নাপাওঁ। যোৱা কিছুদিন ধৰি মোৰ পত্নীয়েও মহা আনন্দেৰে তেনে এটাকে পিন্ধিব লাগিছে। মই এইসৱ কাপোৰ প্ৰচণ্ডভাৱে বেয়া পাওঁ। পৃথিৱীৰ যিকোনো তিৰোতাকো সেইবোৰ পিন্ধিবলৈ সমৰ্থন নকৰিম। আপুনি মোক তেনেকুৱা চোলাৰ কথা আৰু দ্বিতীয়বাৰ নক’ব।\nকথাবোৰত প্ৰথমজন বন্ধুৰ আপোনা আপুনি এটা ঘেৰঘেৰীয়া হাঁহি ওলাই আহিল। কৈয়েই পেলালে আচলতে বেছিভাগ লোকৰে হাতকটা ব্লাউজ পছন্দৰ নহয়। মইও পত্নীৰ বাবে আনিবৰ সময়ত মোৰ চুবুৰীয়া এজনেও পছন্দ নকৰিছিল। কিন্তু আচৰিত কথাটো কি জানেনে? মোৰো কিছুমান বস্তু সাংঘাটিক অপছন্দৰ হয়। বিশেষকৈ দুপৰীয়া সময়ত। সেই মুহূৰ্তত মই মোঁপাচাৰ কিতাপবোৰকে পঢ়িবলৈ মনস্থ কৰোঁ। তোমাৰ যদি কেতিয়াবা সেই পৰিস্থিতিত অসহ্য অনুভৱ হয় তেন্তে নিৰিবিলি সময়ত ‘লষ্ট হৰাইজন’ পঢ়ক। মন পাতল লাগি যাব মই এতিয়ালৈ দুবাৰ কিতাপখন পঢ়িছো।\nইমানদেৰী আড্ডাখন চলি আহিছিল যদিও এইবাৰ দ্বিতীয়জনৰ মূৰ পোনচাটেই গৰম হৈ পৰিল। এনে এক বঢ়িয়া সময়ত তেওঁ কিতাপৰ প্ৰসংগ দুনাই অহাটো আশা কৰা নাছিল। তেওঁৰ খং উঠি গ’ল। সেইবোৰ মুহূৰ্তত তেওঁৰ যে কিতাপ পঢ়াৰ কোনো ধৈৰ্য থাকিব নোৱাৰে তাক সলসলীয়াকৈ বুজাই দিলে। তাতোকৈ তেওঁ টেলিভিছন উপভোগ কৰাটোকে পছন্দ কৰিব আৰু এখোপ আগুৱাই গৈ ইয়াকো ক’লে যে যদি নিজৰ পত্নীয় হাতকটা ব্লাউজটো পিন্ধিবৰ সময়ত তেওঁৰ আটাইতকৈ প্ৰিয় ‘বেলাড’বোৰো যদি কিহবাকৈ মনত পৰি যায় তথাপি তাৰ সৌন্দৰ্যও তেতিয়া ম্লান পৰি যাবলৈ বাধ্য হ’ব। গতিকে তেতিয়াই কিয় এতিয়াও এই জমি উঠা মুহূৰ্তত তেওঁ সেইসৱ কিতাপৰ কথা শুনিব নোখোজে। কব’লৈ গ’লে তেওঁ উত্তেজিতেই হৈ পৰিছিল। কিবা এক গৰম খঙত লাহেকৈ আৰু এঢোক বিয়েৰ গিলি পেলালে। খুৱসম্ভৱ তেওঁ প্ৰথমজনৰ পত্নীৰ সৌন্দৰ্য বৰ্ণনাৰ কথাসোপাত ডুব দিবলৈ আৰম্ভ কৰিছিল। কিন্তু আকৌ কিতাপৰ ভুমুকিয়ে তেওঁক বাৰুকৈ অসন্তুষ্ট কৰি তুলিছিল।\nইতিমধ্যে নিশা ক্রমে গভীৰ হৈ আহিব ধৰিছিল। আড্ডাৰ মাতবোৰো বহু দূৰলৈ ৰিণিকি ৰিণিকি শুনা গৈছিল। বতাহজাকো ক্রমান্বয়ে শীতল হৈ আহিব ধৰিলে। গতিকে প্ৰথমজনে কোটটোক বঢ়িয়াকৈ শৰীৰত খাজি ল’লে। অইনজনে (দ্বিতীয়জনে) টুপীটো পুনৰ ভালকৈ টানি ল’লে। খিৰিকীখনৰ পোনৰ পৰা চকীৰে সৈতে আঁতৰিও আহিল। মলিয়ন টেবুলখনো জোৰেৰে টানি স্থান সলালে। অৱশ্যে গিলাচকেইটা নপৰিল। পুনৰবাৰ গিলাচত অলপ অলপ মদ ঢালি ল’লে। আড্ডাখন আকৌ উমি উমি জ্বলিবলৈ লাগিল। প্ৰথমজনে পুনৰ আৰম্ভ কৰিলে আপুনি যদি তেনেধৰণৰ কিতাপ ভাল নাপায়েই তেন্তে ভিচেণ্টৰ ‘ছেডো অৱ পেৰাডাইজ’খন পঢ়ি চাব পাৰে। খাটাংকৈ ক’লো মন ফৰকাল লাগি যাব।\nসেই সময়ত ভিতৰলৈ হোঁ-হোৱাই আকৌ এজাক পাতল মৌচুমীজাতীয় বতাহ সোমাই আহিল।


মহাভাৰত (ধাৰাবাহিক) - অসমীয়া ৱিকিপিডিয়া\nপণ্ডিত নৰেন্দ্ৰ শৰ্মা\nৰাহি মৌচম ৰাজা\nডি. এইচ. ভেংগুৰলেকাৰ\nবি. আৰ. ফিল্মচ্\n২ অক্টোবৰ ১৯৮৮ (1988-10-02) – ২৪ জুন ১৯৯০ (1990-06-24)\nমহাভাৰত (ইংৰাজী: Mahabharat) হৈছে ১৯৮৮ চনৰ ২ অক্টোবৰৰ পৰা ১৯৯০ চনৰ ২৪ জুনলৈ ভাৰতীয় টেলিভিচন চেনেল দূৰদৰ্শনে প্ৰচাৰ কৰা এখন পৌৰাণিক ধাৰাবাহিক। ধাৰাবাহিকখনৰ মুঠ খণ্ডৰ সংখ্যা আছিল ৯৪ টা। বেদব্যাসৰ মহাভাৰতৰ আধাৰত সম্প্ৰচাৰিত এই ধাৰাবাহিকখনৰ নিৰ্মাণকৰ্তা আৰু প্ৰযোজক আছিল বি. আৰ. চোপ্ৰা, লেখক পণ্ডিত নৰেন্দ্ৰ শৰ্মা আৰু ৰাহি মৌচম ৰাজা, পৰিচালক ৰবি চোপ্ৰা আৰু বি. আৰ. চোপ্ৰা।\n2.1 মুখ্য চৰিত্ৰত\n১ কুৰু বংশ, ৰজা ভৰত আৰু ৰজা শান্তনুৰ পৰিচয়।\n২ গংগাৰ পুত্ৰ বলিদান\n৩ গংগা পুত্ৰ দেৱব্ৰত\n৪ ভীষ্মৰ প্ৰতিজ্ঞা আৰু ইচ্ছা মৃত্যুৰ বৰদান।\n৫ অম্বা, অম্বিকা আৰু অম্বালিকাৰ পৰিচয় I\n৬ পাণ্ডু, ধৃতৰাষ্ট্ৰ আৰু বিদুৰৰ জন্ম।\n৭ কৰ্ণৰ জন্ম কাহিনী, ধৃতৰাষ্ট্ৰ আৰু গান্ধাৰীৰ বিবাহ, আৰু পাণ্ডু আৰু কুন্তীৰ বিবাহ।\n৮ মাদ্ৰী, পাণ্ডু আৰু পাণ্ডুৰ অভিশাপ।\n৯ ৰজা ধৃতৰাষ্ট্ৰ আৰু ৰজা কংশ আৰু কৃষ্ণৰ বিষয়ে আকাশবাণী।\n১০ বলৰামৰ জন্ম আৰু পাঁচ পাণ্ডৱ।\n১১ শ্ৰীকৃষ্ণৰ জন্ম।\n১২ পুতনা বোধ।\n১৩ কৃষ্ণৰ ব্ৰহ্মাণ্ড দৰ্শন আৰু মাখন চুৰি কৰোঁতে ধৰা পৰা।\n১৪ কালীয়া নাগ তাণ্ডৱ।\n১৫ ৰাধা আৰু গোপিনীসকল।\n১৬ শ্ৰীকৃষ্ণৰ মথুৰালৈ কংশৰ আমন্ত্ৰণ।\n১৭ কংশ বোধ।\n১৮ পাণ্ডুৰ মৃত্যু\n১৯ সত্যৱতী, অম্বিকা, অম্বালিকা আৰু ব্যাসদেৱ।\n২০ দুৰ্যোধনৰ বিষ আৰু ভীমৰ এহেজাৰ হাতীৰ বল প্ৰাপ্ত।\n২১ দ্ৰোণৰ হস্তিনাপুৰলৈ আগমন।\n২২ শাস্ত্ৰ পূজা, দ্ৰোণৰ পৰীক্ষাত কৰ্ণ আৰু অৰ্জুনক অপমান।\n২৩ একলব্য, কৰ্ণৰ পৰীক্ষা, চৰাইৰ চকু আৰু অৰ্জুনৰ পৰীক্ষা।\n২৪ কৰ্ণৰ অঙ্গদেশ প্ৰাপ্তি।\n২৫ দ্ৰোপদক ধৰাৰ কাৰণে দ্ৰোণৰ গুৰু দক্ষিণা।\n২৬ কৃষ্ণৰ সুদৰ্শন চক্ৰ আৰু জৰাসন্ধ বোধ।\n২৭ যুধিষ্ঠিৰ ৰজা; ৰুক্মিণীক শিশুপাললৈ বিবাহ দিবলৈ প্ৰচেষ্টা।\n২৮ কৃষ্ণৰ ৰুক্মিণী উদ্ধাৰ।\n২৯ লক্ষ্যগ্ৰহ পুৰোচান দ্বাৰা নিৰ্মিত ভাৰ্ণবত।\n৩০ বৰ্ণাভেতৰ টানেলিং আৰম্ভ\n৩১ লক্ষ্যগ্ৰহৰ পৰা পলায়ন\n৩২ হিড়িম্বা বোধ আৰু ভীমৰ বিবাহ।\n৩৩ বকাসুৰ বোধ।\n৩৪ দ্ৰষ্টাডুম্নম ও দ্ৰুপদী জন্ম আৰু দ্ৰুপদীৰ স্বয়ংবৰ\n৩৫ অৰ্জুন দ্ৰৌপদী জয়ী আৰু পাছত ৫ পাণ্ডৱৰ স্ত্ৰী\n৩৬ পাণ্ডৱৰ পঞ্চালৰ পৰা হস্তিনাপুৰলৈ ৰওনা\n৩৭ পাণ্ডৱ হস্তিনাপুৰ উপস্থিত আৰু কিংডম বিভাজন\n৩৮ পাণ্ডৱৰ খাণ্ডৱপ্ৰস্থ লাভ\n৩৯ যুধিষ্ঠিৰৰ ৰাজ্যাভিষেক, খাণ্ডৱপ্ৰস্থ হৈ উঠে ইন্দ্ৰপ্ৰস্থ\n৪০ অৰ্জুন সুভদ্ৰাক পলুৱাই নিয়ে\n৪১ অৰ্জুন সুভদ্ৰাৰ বিবাহ। অৰ্জুন গান্ধীব আৰু ভীমৰ গদা প্ৰাপ্ত।\n৪২ জাৰসন্ধ বধ, ৰাজসূয়া যজ্ঞ আৰম্ভ, শিশুপালৰ গল্প\n৪৩ ৰাজসূয় যজ্ঞ, শিশুপাল বোধ।\n৪৪ ব্যাস যুদ্ধৰ ভৱিষ্যতবাণী কৰে, দুৰ্যোধনৰ ওপৰত দ্ৰৌপদীৰ হাঁহি।\n৪৫ পাণ্ডৱসকলে জুৱাৰ বাবে হস্তিনাপুৰলৈ যায়।\n৪৬ যুধিষ্ঠিৰে জুৱাত সকলো হেৰুৱায়।\n৪৭ দ্ৰৌপদীৰ বস্ত্ৰহৰণ।\n৪৮ পাণ্ডৱসকলে সকলো ঘূৰাই পায়।\n৪৯ ডায়ুতৰ পুনৰ-মিল\n৫০ বনবাস আৰম্ভ।\n৫১ গন্ধৰ্বৰাজ আৰু দুৰ্যোধন।\n৫২ অৰ্জুনে দিব্যস্ত্ৰৰ বাবে ভগৱান ইন্দ্ৰ আৰু ভগৱান শিৱৰ পূজা কৰে আৰু পাশুপতাস্ত্ৰ লাভ কৰে।\n৫৩ ভীম ঘাটৎকোচ আৰু হানুমানৰ মিলন, অৰ্জুনে চিত্ৰসেনৰ পৰা নৃত্য শিকে।\n৫৪ অৰ্জুনে উৰ্ব্বশীৰ পৰা নপুংশতাৰ অভিশাপ পায়।\n৫৫ বিষাৱন্ত পানী আৰু যজ্ঞৰ কাহিনী।\n৫৬ মৎস্যদেশত অজ্ঞাতবাস।\n৫৭ কৰ্ণৰ অভিশাপ।\n৫৮ ভীমৰ দ্বাৰা কীচক বোধ।\n৫৯ কৌৰৱৰ মৎসদেশ আক্ৰমণ।\n৬০ Viraat war and clothes for Uttara's dolls\n৬১ অভিমন্যুৰ বিবাহ আৰু পাণ্ডৱৰ হস্তিনাপুৰলৈ দূত পঠিওৱাৰ সিদ্ধান্ত।\n৬২ Dhritarashtra does not agree and sends Sanjay\n৬৩ দুৰ্যোধনৰ কৃষ্ণৰ পৰা নাৰায়ণী সেনা লাভ।\n৬৪ কৃষ্ণৰ হস্তিনাপুৰলৈ শান্তিদূত ৰূপে গমন।\n৬৫ Krishna took Virat Avtar and Indra takes Karna's kawach kundala\n৬৬ Karna's identity is disclosed\n৬৭ Vidur resigns as prime minister, Kunti meets Karna\n৬৮ Sanjay gets Divya Drishti, Ulluk goes to Pandavas\n৬৯ Duryodhan tricks Shalya to join Kauravas\n৭০ Shikhandi's Story\n৭১ Arjun Worships Goddess Durga, rules of war laid\n৭২ Kurukshetra War begins and Arjun Drops His weapons, Geeta Saar begins\n৭৩ Geeta Saar continues\n৭৪ Geeta Saar continues and Krishna shows his Maha-avtaar\n৭৫ Yudhishthir gets blessings, Yuyutsu changes side and war begins, Abhimanyu faces Bhishma\n৭৬ Uttar dies, Arjun faces Bhishma and day2begins\n৭৭ Arjun is unstoppable, 3rd day is over, 4th day begins, Bhim is surrounded, 10 Kauravs are killed, Krishna takes out his Sudarshan\n৭৮ 9th Day is over and 16 Kauravs are dead, Bhishma tells Arjun how to take him out of the war\n৭৯ Bhishma lies on the bed of Arrows, Karna meets Bhishma\n৮০ Day 11, Drona tries to capture Yudhishthir but is unsuccessful, Shantanu comes to Bhishma\n৮১ চক্ৰবেহুৰ পৰিকল্পনা।\n৮২ অভিমন্যু বোধ।\n৮৩ জয়দ্ৰথৰ অভিশাপৰ কাহিনী।\n৮৪ অৰ্জুন আৰু জয়দ্ৰথ।\n৮৫ জয়দ্ৰথ বধ।\n৮৬ ঘটোৎকচৰ মৃত্যু\n৮৭ বিৰাট আৰু দ্ৰোপদ নিহত, দ্ৰোণৰ মৃত্যু।\n৮৮ দুশাসনৰ মৃত্যু আৰু কৰ্ণ আৰু অৰ্জুনৰ মাজত যুদ্ধ।\n৮৯ কৰ্ণৰ অভিশাপ আৰু মৃত্যু।\n৯০ শকুনিৰ মৃত্যু, শল্যৰ মৃত্যু, দুৰ্যোধন কৰ্ণৰ সত্যতা সম্পৰ্কে জ্ঞাত, যুধিষ্ঠিৰে সমস্ত মহিলাক অভিশাপ দিয়ে, গান্ধাৰীয়ে কৃষ্ণ আৰু যদুবংশক অভিশাপ দিয়ে।\n৯১ বলৰামৰ উপস্থিতি, ভীম-দুৰ্যোধনৰ গদা যুদ্ধ, দুৰ্যোধন মাৰাত্মকভাৱে আহত, বলৰামৰ ভীমক হত্যা কৰাৰ সিদ্ধান্ত\n৯২ দুৰ্যোধনৰ মৃত্যু, অশ্বত্থামা উত্তৰাৰ অনাগত পুত্ৰক হত্যাৰ চেষ্টা, পৰীক্ষিতৰ জন্মগ্ৰহণ।\n৯৩ 'ধৰ্ম'কলৈ ধৃতৰাষ্ট্ৰ-বিদুৰৰ আলোচনা, পাণ্ডৱ হস্তিনাপুৰত উপস্থিত, ধৃতৰাষ্ট্ৰৰ ভীমক হত্যা কৰাৰ চেষ্টা।\n৯৪ ধৃতৰাষ্ট্ৰ আৰু গান্ধাৰী বানপ্ৰস্থৰ বাবে প্ৰস্তুত। যুধিষ্ঠিৰ হস্তিনাপুৰৰ ৰজা হয়, ভীষ্ম মৃত্যুবৰণ কৰে।\nমুখ্য চৰিত্ৰত[সম্পাদনা কৰক]\nনীতিশ ভৰদ্বাজ শ্ৰীকৃষ্ণ বিষ্ণুৰ অষ্টম অৱতাৰ/ দৈৱকী-বাসুদেৱৰ অষ্টম সন্তান/ নন্দ আৰু যশোদাৰ পালিতপুত্ৰ, ৰাধাৰ সঙ্গী/ বলৰাম আৰু সুভদ্ৰাৰ ভাতৃ/ ৰুক্মিণীৰ পতি।\nকেৱল ছাহ শ্ৰীকৃষ্ণ (কিশোৰ)\nমুকেশ খান্না দেৱব্ৰত, ভীষ্ম শান্তনু-গংগাৰ অষ্টম সন্তান / অষ্টম বসু / সত্যৱতী'ৰ সতীয়া-পো/ চিত্ৰাঙ্গদ আৰু বিচিত্ৰবীৰ্য্য ডাঙৰ ভাই\nদেৱ মালিক দেৱব্ৰত (কিশোৰ)\nগজেন্দ্ৰ চৌহান যুধিষ্ঠিৰ প্ৰথম পাণ্ডৱ / কুন্তী আৰু যমৰ পুত্ৰ/ ইন্দ্ৰপ্ৰস্থ আৰু পিছত হস্তিনাপুৰৰ ৰজা / দ্ৰৌপদীৰ পতি\nচনু যুধিষ্ঠিৰ (Young)\nপ্ৰবীন কুমাৰ ভীম দ্বিতীয় পাণ্ডৱ / কুন্তী আৰু পৱন (বায়ু) -ৰ পুত্ৰ / দ্ৰৌপদী আৰু হিড়িম্বাৰ পতি / ঘটোৎকচৰ পিতৃ\nমাল্লিক ভীম (Young)\nফিৰোজ খান অৰ্জুন তৃতীয় পাণ্ডৱ / কুন্তী আৰু ইন্দ্ৰৰ পুত্ৰ/ দ্ৰৌপদী, উলূপী, চিত্ৰাংগদা আৰু সুভদ্ৰাৰ পতি / অভিমন্যুৰ পিতৃ\nসমীৰ চেত্তী নকুল চতুৰ্থ পাণ্ডৱ, মাদ্ৰীৰ পুত্ৰ / দ্ৰৌপদীৰ পতি\nসঞ্জীৱ চেত্তী সহদেৱ পঞ্চম পাণ্ডৱ, মাদ্ৰীৰ পুত্ৰ / দ্ৰৌপদীৰ পতি\nৰূপা গাংগুলী দ্ৰৌপদী পাঁচ পাণ্ডৱৰ পত্নী / পাঞ্চালী বুলিও কোৱা হয় / দ্ৰৌপদৰ জ্যেষ্ঠ কন্যা/ পাঞ্চালৰ ৰাজকুমাৰী\nপুনীত ইশ্বৰ দুৰ্যোধন গান্ধাৰী আৰু ধৃতৰাষ্ট্ৰৰ জ্যেষ্ঠ পুত্ৰ / ৯৯ কৌৰৱৰ ডাঙৰ ভাই / ভানুমতীৰ পতি\nঅমিত শুক্লা দুৰ্যোধন (young)\nপংকজ ধীৰ কৰ্ণ কুন্তী আৰু সূৰ্যৰ পুত্ৰ / অংগৰ ৰজা\nহৰেন্দ্ৰ পৈনতাল কৰ্ণ (Young)\nবিনোদ কুমাৰ দুশাসন গান্ধাৰী আৰু ধৃতৰাষ্ট্ৰৰ দ্বিতীয় পুত্ৰ / দুৰ্যোধনৰ ভাই\nকৌশল ছাহ দুশাসন (Young)\nগুফি পৈনতাল শকুনি গান্ধাৰীৰ ভাই / পিছত গান্ধাৰৰ ৰজা\nগিৰিজা শংকৰ ধৃতৰাষ্ট্ৰ অম্বিকা আৰু বিচিত্ৰবীৰ্য্যৰ ডাঙৰ সন্তান / হস্তিনাপুৰৰ ৰজা / কৌৰৱৰ পিতৃ\nৰেণুকা ইৰানী গান্ধাৰী ধৃতৰাষ্ট্ৰৰ পত্নী / হস্তিনাপুৰৰ ৰাণী / কৌৰৱৰ মাতৃ / গান্ধাৰৰ ৰাজকুমাৰী\nনাজনীন কুন্তী পাণ্ডুৰ পত্নী / কৰ্ণ, যুধিষ্ঠিৰ, ভীম আৰু অৰ্জুনৰ মাতৃ / সুৰসেনৰ কন্যা / বাসুদেৱৰ ভনী / যাদৱৰ ৰাজকুমাৰী\nবীৰেন্দ্ৰ ৰাজদান বিদুৰ হস্তিনাপুৰৰ মহামন্ত্ৰী\nসুৰেন্দ্ৰ পাল দ্ৰোণাচাৰ্য কৌৰৱ আৰু পাণ্ডৱৰ গুৰু\nপ্ৰদীপ ৰাৱাত অশ্বত্থামা দ্ৰোণাচাৰ্যৰ পুত্ৰ\n↑ McLain, Karline (2009). India's immortal comic books: gods, kings, and other heroes. Indiana University Press. পৃষ্ঠা. 46. ISBN 978-0-253-22052-3.\n↑ "Iconic mythological series 'Mahabharat' to be re-telecast beginning Saturday at 12 and7PM". The Times of India. https://timesofindia.indiatimes.com/tv/news/hindi/iconic-mythological-series-mahabharat-to-be-re-telecast-beginning-saturday-at-12-and-7-pm/articleshow/74852492.cms.\n↑ "B.R. Chopra (Indian filmmaker) – Britannica Online Encyclopedia". Britannica.com. http://www.britannica.com/EBchecked/topic/1488935/BR-Chopra। আহৰণ কৰা হৈছে: 2012-08-10.\n↑ "Episode Guide". Imdb.com. https://m.imdb.com/title/tt0158417/episodes/?season=1। আহৰণ কৰা হৈছে: 14 june 2020.\n↑ "Mahabharat (1988–1990)". Imdb.com. https://m.imdb.com/title/tt0158417/। আহৰণ কৰা হৈছে: 14 june 2020.\nমহাভাৰত (ধাৰাবাহিক) সম্পৰ্কে ইণ্টাৰনেট মুভি ডাটাবেছত থকা তথ্য\n"https://as.wikipedia.org/w/index.php?title=মহাভাৰত_(ধাৰাবাহিক)&oldid=280713"ৰ পৰা অনা হৈছে\nএই পৃষ্ঠাখন ০৬ জুন, ২০২১ তাৰিখে ১৪:৪৩ বজাত অন্তিম সংশোধন কৰা হৈছিল।


সম্পাদকীয় Archives - Fahujali\nPosted on March 15, 2016 March 15, 2016 by bipul bora in সম্পাদকীয়\nৰাজনীতি । এটা মাথোন শব্দই নহয়, ই এটা নীতিও । সহজ ভাষাত কবলৈ গলে, যি নীতিৰ দ্বাৰা পূৰ্বতে ৰজাসকলে ৰাজ্য শাসন কৰিছিল । আগৰ দিনৰ এই ৰাজনীতি প্ৰায় নিভাজ আছিল । সেই ৰাজনীতি আছিল প্ৰজাৰ মঙ্গলৰ অৰ্থে । সময় বাগৰাৰ লগে লগে ৰাজনীতিৰো পৰিবৰ্তন হয় । বৰ্তমানৰ ৰাজনীতি দেখিলে সাধাৰণ জনতাৰো নাক কোঁচ খায় । নাখাবই বা কিয় । বৰ্তমানৰ ৰাজনীতিবিদৰ মাজত নিকা, নিঃস্বাৰ্থ ভাৱে ৰাইজৰ কাম কৰিবলৈ ওলাই অহা সকলৰ সংখ্যা আঙুলিৰ মূৰত গণিব পৰা অৱস্থা । “চলে বলে কিম্বা কৌশলেৰে” প্ৰৱচন ফাকিৰ যেন উপযুক্ত ব্যৱহাৰ তেওঁলোকৰ অভিধানত । ৰাইজৰ মূৰত মাৰি ৰাইজৰ টকাৰেই বৰভোজ খোৱাতো তেওঁলোকৰ যেন জন্মগত স্বভাৱ । সৰ্বসাধাৰণ ৰাইজৰ চকুত পৰা মতে কবলৈ গলে বোকা চতিওৱা ৰাজনীতি আৰু সূতা কম্বলৰ ৰাজনীতিয়েই প্ৰধান ।\nঅসমত এতিয়া সূতা কম্বলৰ ৰাজনীতি ৷ সৰ্ব্বতে সূতা কম্বলৰ চৰ্চা ৷ বাতৰিকাকত টি ভি চেনেল সূতা কম্বলৰ সৈতে ব্যস্ত ৷ কোনোবাই বিলাইছে কোনোবাই আঁজোৰিছে ৷ ক’ৰবাত জব্দ হৈছে, ক’ৰবাত জ্বলাই দিয়া হৈছে ৷ এখন কম্বল, বা এমুঠি সূতাৰ বিনিময়ত প্ৰজাই ৰজা নিৰ্ব্বাচন কৰিব ৫ বছৰৰ বাবে ৷ হায় দেশ, হায় হায় জনগণ ৷\nটিভিৰ পৰ্দাত সূতা কম্বল বিলোৱাৰ ঘটনা সমূহ প্ৰত্যক্ষ কৰিলে এনে অনুভৱ হয় যেন চৰকাৰে দলিয়াই দিয়া সূতা কম্বল খনেই আমাৰ বাবে সৰ্বস্ব । টানি আঁজুৰি হলেও এখন বা এমুঠি হলেও হস্তগত কৰিব লাগিব এনে মনোভাৱ ৷ নোপোৱা সকলে পাৰে মানে গালি পাৰিছে কেমেৰাৰ সম্মুখত ৷ যেন কম্বল এখন বা এমুঠি সূতা দিয়াটোৱেই চৰকাৰৰ শেষ কাম ৷ ঘটনাবোৰ যথেষ্ট উদ্বেগজনক আমাৰ গণতন্ত্ৰৰ বাবে বা আমাৰ ৰাষ্ট্ৰ ব্যৱস্থাৰ বাবে ৷ অলপ ভূ ৰখা সকলে গম পায় যে এই কম্বলবোৰ বিলোৱাৰ উদেশ্য সাধাৰণ মানুহ যিসকল বিশেষকৈ ৰাজনৈতিক ভাৱে অসচেতন বা অজ্ঞ, তেওঁলোকৰ পৰা ভোটবোৰ আদায় কৰা ৷ ই এক অগণতান্ত্ৰিক প্ৰক্ৰিয়া । স্বাধীনতাৰ ৭০ বছৰৰ পাছতো কম্বল বিলাই ভোট সংগ্ৰহ কৰিব পৰাতো যথেষ্ট চিন্তনীয় বিষয় ৷ পৃথিৱীৰ বৃহত্তম গণতন্ত্ৰ বুলি আমি গৌৰৱ কৰি থকাৰ সময়ত আমি যে এক শুদ্ধ গণতন্ত্ৰৰ মাজত নাই সেই কথা প্ৰমাণ কৰিবলৈ এইটো ঘটনাই যথেষ্ট ।\nৰাজনীতিবিদ সকলক ভিন্ন সময়ত ভিন্ন ৰূপত দেখা পোৱা যায় । নিৰ্বাচনৰ পাছৰ প্ৰায় ৪ বছৰ কুম্ভকৰ্ণ নিদ্ৰাত নিমগ্ন । বিভিন্ন ঠাইত ৰাস্তা-ঘাট, দলং আদিৰ আধাৰশিলা স্থাপন কৰা দেখা পোৱা যায়, যেন সকলো কাম একেদিনাই কৰি শেষ কৰি দিব । তেওঁলোকে শুভাৰম্ভ কৰা এই আধাৰশিলা সমূহৰ কাম কেতিয়া সম্পূৰ্ণ হ’ব, সেয়া সৰ্বসাধাৰণৰ ৰাইজটো বাদেই তেওঁলোকেও নাজানে, একমাত্ৰ নেদেখাজনৰ বাহিৰে ।\nকোনো ৰাজনৈতিক দল অথবা ৰাজনীতিবিদৰ সৈতে আমাৰ কোনো শত্ৰুতা ভাব নাই । কিন্তু বৰ্তমান কৰি থকা তেওঁলোকৰ কাম কাজ দেখি শুনি ভাব হয় তেওঁলোকে যেন নিজৰ পকেট গৰম কৰিবলৈহে ৰাজনীতি কৰে । সংসদৰ অধিবেশনৰ সৰহ সংখ্যক সময় অপচয় কৰি ৰাজকোষৰ ধন অপচয় কৰাত ব্যস্ত সাংসদসকল । বিৰোধী সাংসদসকলেও প্ৰতিটো কথাতেই, প্ৰতিটো কায্যতেই হস্তক্ষেপ কৰি উন্নয়নৰ কায্য পিছুৱাই নিয়াত মগ্ন । এনেদৰে হ’লে দেশৰ উন্নয়ন জানো সম্ভৱ !! এয়া আমাৰ দেশৰ এক ভয়াবহ সমস্যা । দেশৰ জনগণ সজাগ হ’বৰ হ’ল, নহ’লে অসমত এনে সমস্যাই এদিন ভয়ঙ্কৰ ৰূপ ল’ব, সেয়া ধুৰূপ ।\nএনে ৰাজনৈতিক ব্যৱস্থাত চোৰ প্ৰবঞ্চকৰ উপস্থিতি একেবাৰে সুচল ৷ নেতাৰ হাতত বাৰে বাৰে ভূলুণ্ঠিত হয় আমাৰ গণতন্ত্ৰ । যেতিয়ালৈকে আমাৰ জনগণ ৰাজনৈতিকভাৱে শিক্ষিত আৰু সচেতন নহয় তেতিয়ালৈকে আমি এক সুস্থ ৰাজনৈতিক অথবা ৰাষ্ট্ৰ ব্যৱস্থা আশা কৰিব নোৱাৰো ৷ মুক্তও হ’ব নোৱাৰো শোষণ নিষ্পেষণ বা প্ৰৱঞ্চণাৰ পৰা ৷ কিন্তু এই অপেক্ষা কিমান দিনলৈ…..?\nPosted on February 4, 2016 February 8, 2016 by bipul bora in সম্পাদকীয়\n২৬ জানুৱাৰী । গনতন্ত্ৰ দিৱস । এই দিৱস কিয় উদযাপন কৰা হয় সেয়া আমি সকলোৱে জানো । তথাপিও এবাৰ কওঁ ১৯৪৭ চনত ভাৰতবৰ্ষই প্ৰকৃত স্বাধীনতা প্ৰাপ্তিৰ পিছত সংবিধান খন ১৯৫০ চনৰ ২৬ জানুৱাৰীৰ পৰা বলবৎ হৈছিল আৰু তেতিয়াৰে পৰাই ২৬ জানুৱাৰী দিনটো গণতন্ত্ৰ দিৱস হিচাপে উদযাপিত হৈ আহিছে । ইয়াৰ পূৰ্বে ১৯২০ চনৰ পৰা ১৯৪৭ চনলৈকে কংগ্ৰেছে ২৬ জানুৱাৰী দিনটো স্বাধীনতা দিৱস হিচাপেহে উদযাপন কৰিছিল । এই পবিত্ৰ দিনটোত প্ৰধানমন্ত্ৰীয়ে দিল্লীৰ ঐতিহাসিক লালকিল্লাত ৰাষ্ট্ৰীয় পতাকা উত্তোলন কৰে । ভাৰতীয় স্বাধীনতা আন্দোলনৰ নেতাসকলৰ প্ৰতি শ্ৰদ্ধা জনাই ভাৰতৰ ৰাষ্ট্ৰীয় সঙ্গীত ‘জন গণ মন’ গোৱা হয় । প্ৰধানমন্ত্ৰীৰ ভাষণৰ পিছত ভাৰতীয় সামৰিক আৰু অসামৰিক বাহিনীৰ ডিভিজনসমূহে মাৰ্চ পাষ্ট কৰে । লগতে পেৰেড আৰু ভাৰতৰ স্বাধীনতা আন্দোলন আৰু বৈচিত্ৰময় সাংস্কৃতিক পৰম্পৰাৰ প্ৰদৰ্শন কৰা হয় । ৰাজ্যৰ ৰাজধানীবোৰতো একেধৰণৰ কাৰ্যসূচী পালন কৰা হয়, য’ত নিজ-নিজ ৰাজ্যৰ মুখ্যমন্ত্ৰীসকলে পতাকা উত্তোলন কৰে । ইয়াৰ লগতে সমগ্ৰ ভাৰতবৰ্ষৰ চৰকাৰী আৰু বেচৰকাৰী অনুষ্ঠান প্ৰতিষ্ঠানবোৰত পতাকা উত্তোলন আৰু সাংস্কৃতিক কাৰ্যসূচী পালন কৰা হয় ।\nস্বাধীনতা দিৱসৰ দিনা দূৰদৰ্শন তথা ৰেডিঅ’ চেনেল সমূহত সমগ্ৰ দেশতে হিন্দী তথা অন্যান্য ৰাজ্যিক ভাষাসমূহত দেশ-প্ৰেমমূলক চলচ্চিত্রও প্ৰচাৰ কৰা হয় ৷ পতাকা উত্তোলনৰ অনুষ্ঠান সমূহতো এনে সংগীত পৰিবেশন কৰা হয় ৷\nএই পবিত্ৰ দিনটোত দেখা যায় যে বহু অনুষ্ঠান প্ৰতিষ্ঠানে উদযাপনৰ পৰা বিৰত থকা দেখা যায় । ইয়াতকৈ পৰিতাপৰ কথা যে বহু অনুষ্ঠান-প্ৰতিষ্ঠানত জাতীয় পতাকা ওলোটাকৈ (ওপৰে শ্যামল মাজত শুকুলা তলত গেৰুৱা) উত্তোলন কৰা, ডিউটিত থকা বাহন কিছুমানত পতাকা খনৰ পৰিবৰ্তে অকল মাৰিডালহে থকা, আৰু কিছু বাহনত ওলোটাকৈ থকা আমাৰ দৃষ্টি গোচৰ হয় । তেওঁলোকক সোধাত ঠিকেই থকা বুলিহে কয় । স্বাধীন ভাৰতৰ নাগৰিক হিচাপে ইয়াতকৈ দুখৰ কথা আৰু কি হ’ব পাৰে ।\nএইবাৰ বিভিন্ন ঠাইৰ লগতে খানাপাৰা খেলপথাৰতো গনতন্ত্ৰ দিৱস ধুমধামেৰে পালন কৰা হ’ল আৰু দেখা গ’ল যে স্বয়ং বৰমূৰীয়া সকলেই স্বচ্চ ভাৰত অভিযানক বুঢ়া আঙুলি দেখুৱাই খেলপথাৰ সমূহ অপৰিস্কাৰ কৰি থৈ অহা । ইয়াৰ দ্বাৰা বাৰু আমি নিজৰ ফোপোলা স্বৰূপটো বেলেগৰ আগত উদঙাই দিয়া নাইনে । এই পবিত্ৰ দিনটোৰ সন্মান জনাই, স্বৰ্গীয় স্বাধীনতা আন্দোলনৰ নেতাসকলৰ প্ৰতি শ্ৰদ্ধা জনাই আহক সকলোৱে সকলোৱে সংকল্প লওঁ গনতন্ত্ৰ আৰু স্বাধীনতা দিৱস সঠিক ভাৱে পালন কৰিম আৰু উদযাপনৰ পাছত খেলপথাৰ সমূহ পৰিস্কাৰ পৰিচন্ন কৰি সুস্থ পৰিবেশ অক্ষুন্ন ৰাখিম ।\nPosted on January 14, 2016 January 16, 2016 by bipul bora in সম্পাদকীয়\nনৱবৰ্ষ । অসমীয়াই ইংৰাজী নৱবৰ্ষ এইবাৰো আদৰিলে ধুমধামেৰে ৷ নদীৰ পাৰত বনভোজ ৷ বন্ধুবৰ্গৰ মাজত মদে মাংসই এসাজ । সাধাৰণ ভাষাত খানা ৷ ইলেক্ট্ৰনিক মাধ্যমত মাজনিশালৈকে নৃত্য গীতৰ সমাহাৰ ৷ বিলাসী হোটেলত সুৰা আৰু সুন্দৰীৰ ৰমণ ৷ ৰাজপথত চেঙেলীয়াহঁতৰ মটৰচাইকেলৰ দপদপনি ৷ আৰু যে কত কি ? যেন অসমীয়াৰ প্ৰাণৰ ৰঙালী বিহুটিৰ হে আয়োজন ৷\nঅসমীয়াৰ পৰম্পৰাত নাম গোন্ধ নথকা এই উৎসৱটিৰ অসমীয়াৰ বাবে কোনো ধৰণৰ সাংস্কৃতিক গুৰুত্ব নাই ৷ কাৰণ অসমৰ মাটি অসমীয়াৰ শিপাৰ সৈতে ইয়াৰ কোনো সংযোগ নাই ৷ কিন্তু অসমীয়াৰ সস্তীয়া আবেগৰ সুযোগত ই অসমীয়াৰ চোঘৰত এদিন প্ৰবেশ কৰিব ৷ ই এক আমাৰ বাবে দুৰ্ভাগ্য হব ৷\nনৱবৰ্ষ মানেই বনভোজৰ প্ৰয়োভৰ ৷ পৰ্যটন উদ্যোগত বনভোজৰ কিছু গুৰুত্ব আছে ই অনস্বীকাৰ্য ৷ কিন্তু বনভোজৰ নামত অসমৰ বনভোজস্থলীত যি উদ্ভন্দালী হয় সেয়া সাত শতৰুৰো কাম্য নহয় ৷ এই উদ্ভন্দালী বহু সময়ত এনে এক পৰ্যায় পায়গৈ য’ত হত্যা আৰু ধৰ্ষণৰ দৰে ঘটনা সংঘটিত হয় ৷ বনভোজৰ আনন্দই ভয়ানক ৰূপ লয় ৷\nআনহাতে বনভোজ স্থলীত আমি পাহৰি যাওঁ অন্য কাৰোবাৰ উপস্থিতি । আমি আনন্দ উপভোগ কৰোঁ নিজস্ব ধৰণেৰে । বিভিন্ন ধৰণৰ সংগীত উপভোগ কৰোঁ উচ্চ স্বৰত । আমি নাভাবো যে সেই সংগীতে কাৰোবাৰ ভয়ানক ক্ষতি সাধন কৰিব পাৰে । মানুহে নিজৰ মনৰ ভাব ব্যক্ত কৰিব পাৰে, কিন্তু অন্য প্ৰাণীবোৰে ?? সেই উচ্চ স্বৰৰ সংগীত চৰাইবোৰৰ বাবে ক্ষতিকাৰক । চৰাইবোৰে অশান্তি অনুভৱ কৰাৰ উপৰিও বংশ বিস্তাৰৰ মাধ্যম স্বৰূপ সিহঁতৰ কণীবোৰৰো ঘোলা হোৱাৰ সম্ভাৱনা অধিক । ভাবি চাওকচোন আমাৰ অকণমান অতিৰিক্ত আনন্দই কাৰোবাৰ কিমান ক্ষতি কৰিব পাৰে ।\nআনহাতে আমি পাহৰি যাওঁ যে সেই বনভোজ স্থলীত আৰু অন্য কোনোবাও বনভোজৰ আনন্দ লবলৈ আহে । অহাৰ সময়ত বনভোজৰ সেই নিৰ্দিষ্ট স্থলীখন ইমানেই অপৰিস্কাৰ কৰি থৈ যায় যে উক্ত ঠাইত অন্য কোনোবাই উপভোগ কৰাটো দূৰৰে কথা, খোজ দিবলৈও সংকোচ কৰা দেখা যায় । এইবোৰ এটা এটা সৰু উদাহৰণ মাত্ৰ । তেন্তে ভাবকচোন জীৱ শ্ৰেষ্ঠ মানুহ বুলি আমি গৌৰৱ কৰোঁ সঁচা, কিন্তু আমি বাৰু জীৱ শ্ৰেষ্ঠৰ কাম কৰিছোনে ?\nআহক, আজি আমি সকলোৱে সংকল্প লওঁ, আমি জীৱ শ্ৰেষ্ঠ মানুহ, জীৱ শ্ৰেষ্ঠ হিচাপে পৰিচয় দিব পৰাকৈ আজিৰ পৰা কাম কৰি যাম । নৱবৰ্ষ বুলি কাৰোবাৰ স্বাধীনতাত হস্তক্ষেপ নকৰোঁ । নৱবৰ্ষ গইনা লৈ বিলাতী সুৰাৰ দোকানখনলৈ গৈ মালিক পক্ষক ধনী তথা আমাৰ সমাজখনক কলুষিত নকৰোঁ । সকলোৱে আজিৰ পৰা সুৰা বিহীন নৱবৰ্ষ পালন কৰিম, বনভোজৰ স্থলীখন পৰিস্কাৰ কৰি ৰাখিম আজিৰ পৰা ।


बाइबिल छंद विषय पर: उदासी -> अतिरिक्त\nকিয়নো তেওঁৰ ক্ৰোধ খন্তেকীয়া, তেওঁৰ দয়া হ’লে আজীৱন কাললৈকে; ৰাতিৰ দীর্ঘসময়ত ক্ৰন্দন থাকিব পাৰে, কিন্তু ৰাতিপুৱাতে আনন্দ আহে।\nমানুহৰ মনৰ দুচিন্তাই তেওঁৰ মূল্য কম কৰে; কিন্তু ভাল কথাই তেওঁক আনন্দিত কৰে।\nএনে কি, মই মৃত্যুছায়াৰ উপত্যকায়েদি চলিলেও, মই কোনো আপদলৈ ভয় নকৰোঁ, কিয়নো তুমি মোৰ সঙ্গত আছা; তোমাৰ লাখুটি আৰু লাঠিয়ে মোক শান্তনা দিয়ে।\nহে যিহোৱা, মোৰ সকলো কামনা-বাসনা তুমি জানা; মোৰ হুমুনিয়াহ তোমাৰ পৰা লুকাই থকা নাই।\nকিয়নো প্ৰজ্ঞাৰ বাহুল্যতাত অধিক নৈৰাশ্যতা বাঢ়ে আৰু যিজনে জ্ঞান বৃদ্ধি কৰে, তেওঁ দুখো বৃদ্ধি কৰে।\nপ্ৰকাশিত বাক্য 21:3-4\n পাছত মই সেই সিংহাসনৰ পৰা এই মহা আকাশ-বাণী শুনিলোঁ, “সৌৱা চোৱা!” লোক সকলৰ সহিত ঈশ্বৰৰ নিবাস আৰু তেওঁলোকৰ সহিত তেওঁ নিবাস কৰিব৷ তেওঁলোক তেওঁৰ নিজ লোক হব, আৰু ঈশ্বৰ নিজে সঙ্গী হৈ তেওঁলোকৰ ঈশ্বৰ হ’ব ৷ তেওঁলোকৰ চকুৰ পৰা আটাই চকুলো মচি গুচাব; তাতে মৃত্যু পুনৰ নহব; শোক বা ক্ৰন্দন বা বেদনাও পুনৰ নহব৷ আগৰবোৰ গুচি গ’ল।\nযি সকলে আনন্দ কৰে, তেওঁলোকে সৈতে আনন্দ কৰক; যি সকলে ক্ৰন্দন কৰে, তেওঁলোকে সৈতে ক্ৰন্দন কৰক।\nপ্ৰকাশিত বাক্য 7:16-17\n এওঁলোকৰ আৰু কেতিয়াও ভোক-পিয়াহ নালাগিব; এওঁলোকৰ গাত ৰ’দ বা কোনো পোৰা তাপ নপৰিব৷ কিয়নো সিংহাসনৰ মাজত থকা মেৰ-পোৱালি জনে এওঁলোকক চৰাব, আৰু জীৱনময় জলৰ ভুমুকৰ ওচৰলৈ নিব, আৰু ঈশ্বৰে এওঁলোকৰ চকুৰ পৰা আটাই চকুলো মচি গুচাব।”\nমুক্তি দিনৰ অর্থে ঈশ্বৰৰ যি পবিত্ৰ আত্মাত আপোনালোকক মোহৰ মৰা হল, তেওঁক অসন্তুষ্ট নকৰিব।\nতেওঁ ঘৃণিত আৰু মানুহৰ দ্বাৰাই প্রত্যাকখাণ কৰা; শোকাতুৰ আৰু যাতনা পৰিচিত ব্যক্তি। যাৰ পৰা মানুহে মুখ লুকাই ৰাখে, তেওঁ তাৰ দৰে; তেওঁক তুচ্ছ জ্ঞান কৰা হল, আৰু আমি তেওঁক বিশেষত্বহীন বুলি বিবেচনা কৰিলোঁ।\nআৰু তিনি মান বজাত যীচুৱে বৰ মাতেৰে ৰিঙিয়াই ক’লে, “এলী, এলী, লামা চবক্তানী”? অৰ্থাৎ, “হে মোৰ ঈশ্বৰ, হে মোৰ ঈশ্বৰ; কিয় মোক পৰিত্যাগ কৰিলা”?\n১ পিতৰ 1:6-7\n যদিও এতিয়া বিভিন্ন দুখ-কষ্টই আপোনালোকক শোকৰ অনুভৱ আনি দিছে, তথাপি এই কথা ভাবি আপোনালোকে অানন্দ কৰক৷ অাপোনালোকৰ এই বিশ্বাস পৰীক্ষাসিদ্ধ হ’ব লাগে, কিয়নো আপোনালোকৰ বিশ্ৱাস সোণতকৈও মূল্যবান। বিশ্ৱাসৰ পৰীক্ষাত যদি আপোনালোকৰ বিশ্বাস অটল দেখা যায়, তেনেহলে যীচু খ্ৰীষ্টৰ পুনৰাগমনৰ সময়ত অাপোনালোকে কিমান গৌৰৱ, প্ৰশংসা, মৰ্যদা পাব৷\n “হে গুৰু, বিধানৰ কোনটো আজ্ঞা প্ৰধান?” যীচুৱে তেওঁক ক’লে, “‘তুমি সকলো হৃদয়, সকলো প্ৰাণ, আৰু সকলো চিত্তেৰে তোমাৰ প্ৰভু পৰমেশ্বৰক প্ৰেম কৰা৷’ এইটোৱেই প্ৰধান আৰু প্ৰথম আজ্ঞা। এইদৰে দ্বিতীয়টো আজ্ঞা হ’ল- ‘তোমাৰ চুবুৰীয়াক তোমাৰ নিচিনাকৈ প্ৰেম কৰা’। এই দুটা আজ্ঞাই গোটেই বিধান আৰু ভাৱবাদী সকলৰ কথাক নির্ভৰ কৰে।”


চিতাৰা দেৱী - অসমীয়া ৱিকিপিডিয়া\n২০০৯ চনত চিতাৰা দেৱী\n৮ নৱেম্বৰ, ১৯২০\nকলিকতা, ব্ৰিটিছ ভাৰত\n২৫ নৱেম্বৰ, ২০১৪ (৯৪ বছৰ)\nনৃত্য সম্ৰাজ্ঞী, কথকৰ ৰাণী\nনাজিৰ আহমেদ খান (প্ৰথম)\nকে. আছিফ (দ্বিতীয়)\nপ্ৰতাপ বাৰত (তৃতীয়)\nৰঞ্জিত বাৰত, জয়ন্তী মালা\nচিতাৰা দেৱী (৮ নৱেম্বৰ ১৯২০ – ২৫ নৱেম্বৰ ২০১৪) এগৰাকী বিখ্যাত ভাৰতীয় নৃত্য পটীয়সী। শাস্ত্ৰীয় নৃত্যৰ অন্যতম কথকৰ তেওঁ এগৰাকী আগশাৰীৰ নৃত্যশিল্পী আছিল। নৃত্যৰ জৰিয়তে বহুতো বঁটা আৰু সন্মান লাভ কৰা চিতাৰা দেৱী পৃথিৱীৰ বিভিন্ন ঠাইত কথক নৃত্য প্ৰদৰ্শন কৰিছে। তাৰে ভিতৰত অন্যতম হল ১৯৬৭ চনত লণ্ডনৰ ৰয়েল এলবাৰ্ট হল আৰু কাৰ্ণেগী হল।\n২০১৪ চনৰ ২৫ নৱেম্বৰ তাৰিখে মুম্বাইৰ যশলোক হস্পিটেলত চিতাৰা দেৱীয়ে দীৰ্ঘদিনীয়া অসুস্থতাৰ পিছত মৃত্যু বৰণ কৰে।\n2 শিল্পী জীৱন\nচিতাৰা দেৱীয়ে প্ৰথমে অভিনেতা নাজিৰ আহমেদ খানৰ লগত বিবাহপাশত আবদ্ধ হয়। তেওঁলোকৰ বয়সৰ পাৰ্থক্য ১৬ বছৰ আছিল। কিছুদিনৰ পিছতেই তেওঁলোকৰ বিবাহ বিচ্ছেদ হয়। তাৰ পিছত তেওঁ চলচ্চিত্ৰ নিৰ্মাতা কে.আছিফৰ সৈতে বিয়াত বহে। কিছুদিনৰ পিছত তেওঁৰ লগতো চিতাৰা দেৱীৰ বিবাহ বিচ্ছেদ হয়।\nদ্বিতীয় বিবাহ বিচ্ছেদৰ পিছত তেওঁ প্ৰতাপ বাৰতৰ লগত তৃতীয় বিবাহ কৰে। তেওঁলোকৰ এটি পুত্ৰ সন্তান ৰঞ্জিত বাৰত ১৯৫০ চনত জন্ম হয়।\nশিল্পী জীৱন[সম্পাদনা কৰক]\nচিতাৰা দেৱী এগৰাকী বিখ্যাত কথক নৃত্য শিল্পী আছিল। ইয়াৰ লগতে তেওঁ ভাৰত নাট্যম আৰু অন্যান্য ভাৰতীয় লোকনৃত্যত পাৰ্গত আছিল। তেওঁ ৰাছিয়াৰ বেলেট নৃত্য আৰু অন্যান্য পাশ্চাত্য নৃত্যও শিকিছিল। বয়স বাঢ়ি অহাৰ লগে লগে তেওঁ নৃত্য কৰিবলৈ কমাই দি কিতাপ লিখিবলৈ আৰু কথকৰ ওপৰত গৱেষণা কৰিবলৈ আৰম্ভ কৰিছিল। তেওঁ বলিউডৰ কেইবাগৰাকী বিখ্যাত অভিনেত্ৰী যেনে মধুবালা, ৰেখা, মালা সিনহা আৰু কাজলক কথকৰ প্ৰশিক্ষণ দিছিল।\nচিতাৰা দেৱীয়ে দেশ-বিদেশৰ বহু বঁটা আৰু সন্মান লাভ কৰিছে। তাৰে ভিতৰত উল্লেখযোগ্য হল, সংগীত নাটক একাডেমী বঁটা (১৯৬৯), পদ্মশ্ৰী (১৯৭৩), কালিদাস সন্মান (১৯৯৫) আৰু নৃত্য নিপুণ সন্মান।\nতেওঁ পদ্মভূষণ গ্ৰহণ কৰিবলৈ অস্বীকাৰ কৰে। তেওঁ ইয়াক অপমান বুলি অভিহিত কৰিছিল আৰু ভাৰত ৰত্নৰ বাহিৰে আন একো পুৰস্কাৰ গ্ৰহণ নকৰে বুলি উল্লেখ কৰিছিল।\n২০১৭ চনৰ ৮ নৱেম্বৰ তাৰিখে তেওঁৰ ৯৭তম জন্মদিনত গুগুলে এক ডুডুল জাৰি কৰিছিল।\n১৬ বছৰ বয়সত কবিগুৰু ৰবীন্দ্ৰনাথ ঠাকুৰে তেওঁৰ নৃত্য দেখি নৃত্য সম্ৰাজ্ঞী উপাধি প্ৰদান কৰিছিল। আৰু পিছলৈ তেওঁ নৃত্য সম্ৰাজ্ঞী আৰু কথকৰ ৰাণী হিচাপে জনাজাত হল।\n↑ "Kathak queen Sitara Devi still youthful at 91". Hindustan Times.2September 2011. Archived from the original on7April 2014. https://web.archive.org/web/20140407100628/http://www.hindustantimes.com/lifestyle/art/kathak-queen-sitara-devi-still-youthful-at-91/article1-740764.aspx। আহৰণ কৰা হৈছে:4April 2014.\n↑ "Sitara Devi – The Kathak Legend". India Travel Times. Archived from the original on 30 March 2014. https://web.archive.org/web/20140330112958/http://www.indiatraveltimes.com/week/week_17.html। আহৰণ কৰা হৈছে: 25 January 2012.\n↑ 3.0 3.1 "Danseuse Sitara Devi passes away – The Economic Times". 25 November 2014. http://economictimes.indiatimes.com/magazines/panache/danseuse-sitara-devi-passes-away/articleshow/45266779.cms। আহৰণ কৰা হৈছে: 25 November 2014.\n↑ 4.0 4.1 "Kathak danseuse Sitara Devi passes away in Mumbai". Zee News. 25 November 2014. http://zeenews.india.com/entertainment/art-theatre/kathak-danseuse-sitara-devi-passes-away-in-mumbai_1504347.html। আহৰণ কৰা হৈছে: 25 November 2014.\n↑ "My mother's responsible for my musical inclination: Ranjit Barot". The Times of India(TOI). 17 March 2013. http://timesofindia.indiatimes.com/entertainment/hindi/music/news-and-interviews/My-mothers-responsible-for-my-musical-inclination-Ranjit-Barot/articleshow/19016127.cms। আহৰণ কৰা হৈছে:4April 2014.\n↑ "Sitara Devi turns down Padma Bhushan – Times of India". http://timesofindia.indiatimes.com/city/mumbai/Sitara-Devi-turns-down-Padma-Bhushan/articleshow/1091893780.cms.\n↑ "Empress of Kathak". Indian Express.3September 2011. http://www.indianexpress.com/news/empress-of-kathak/840852/। আহৰণ কৰা হৈছে: 25 January 2012.\n↑ Mishra, Susheela (1972). Illustrated Weekly of India, Volume 99, Issue 3. পৃষ্ঠা. 43. https://books.google.com/?id=NGc6AQAAIAAJ&q=Sitara+Devi+-+Kathak+queen&dq=Sitara+Devi+-+Kathak+queen.\nচিতাৰা দেৱী সম্পৰ্কে ইণ্টাৰনেট মুভি ডাটাবেছত থকা তথ্য।\nচিতাৰা দেৱীৰ দুৰ্লভ চিত্ৰ\n"https://as.wikipedia.org/w/index.php?title=চিতাৰা_দেৱী&oldid=268698"ৰ পৰা অনা হৈছে\nএই পৃষ্ঠাখন ২৩ মাৰ্চ, ২০২১ তাৰিখে ০৯:০৩ বজাত অন্তিম সংশোধন কৰা হৈছিল।


জীৱনৰ ভগ্নাংশ-২ (মৃণালজ্যোতি গোস্বামী) - সাহিত্য ডট অৰ্গ\nজীৱনৰ ভগ্নাংশ — ৭\nদৌৰি দৌৰি ভাগৰত হালি পৰিব ধৰিছিলোঁ৷ হঠাৎ গম পালোঁ মই ফুটপাথত নাই৷ ফুটপাথৰ তলত থকা মেনহলটোৰ ভিতৰতহে৷ ইয়াতো দৌৰা–দৌৰি… পলিথিনৰ টোপোলা… …নিৰোধ… …গেলা কণি… …নেপকিন… …বিস্তা… …কিলবিলাই থকা সৰু সৰু কীট… …কিবা এটা উৎকট গোন্ধ… …ব্যস্ত সময় নাই কৰোঁ… …এটাক পিছ পেলাই আগবাঢ়াৰ দৌৰত সকলো ব্যস্ত৷ মই সন্ধান কৰিবলৈ ধৰিলোঁ গোন্ধৰ উৎস৷ সেই একেই গোন্ধ… …পাইছিলোঁ তাহানিতে৷ আইলৈ মনত পৰিল … …ফটা নিহালিখনৰ মাজেদি তৰা গণা আইৰ মুখখনৰ প্ৰকৃত ছবিখন ভাঁহি নুঠিল৷… …এটা চিৎকাৰ… …জুই… …কুকুহা হৈ উৰিছিল… …ঘানিৰ ম’হটোৰ দৰে বাগৰি পৰিছিল৷ বতাহত নাচিছিল ধনগুলৈয়ে৷… …১৯৮৩… …ফিচকাৰি নেকি মই সুধিছিলোঁ হ’বলা!মুখত আছিল এটা শেলুক… …গুমগুমনি উঠিছে… …এসোঁতা কেঁচা পখৰা তেজ৷ মোৰ কলিজাতো সঠিক স্থানত আছেনে বাৰু!\nকাষলৈ চাওঁতে দেখো জালুকবাৰী আউটপ’ষ্টৰ পুলিচকেইটা৷ ৰাতি হ’লে হাতত এডাল লাঠি, আগটো ফলা৷ গাড়ীবোৰৰ খিৰিকিৰে সোমাই যায় আৰু ওলাই আহে, ফাকত লাগি আহে আৰ. বি. আই.ৰ এখন প্ৰমাণপত্ৰ৷ …ঢল নামিছে… কিহৰ ঢল!… …ধেমাজিত গছত আশ্ৰয়লৈ থকা কেইবাজনো লোকক বানে উটুৱাই নিলে… …বান আক্ৰন্তৰ হাহাকাৰ… …ৰামলীলা ময়দানত আন্নাৰ আন্দোলন… …জনলোকপাল বিল… …তিহাৰ জেল… …‘বিপদ কালত বুদ্ধি ভ্ৰষ্ট’ নেকি চৰকাৰৰ… …অখিলে অসমৰ সমস্যাক ৰাষ্ট্ৰীয় প্ৰেক্ষাপটত তুলি ধৰিছে… …কি বা হয়!কালি উৎপল দাৰ ‘কাৰ্টুন’ এটা দেখিলোঁ,— ভৰতৰ প্ৰধানমন্ত্ৰী হেনো আন্না, অসমৰ মুখ্যমন্ত্ৰী অখিল, কোনোবা এজনে সপোনত দেখিছে… …আহিবনে বাৰু এনে দিন!লাখ লাখ জনতা ওলাই আহিছে এই সংগ্ৰামলৈ… …আনফালে এজনে লিখিছে— পথাৰত কঠিয়া নাই, তাতে অখিল ব্যস্ত ৰাজধানীত… …উফঃ ভাগৰ লাগিছে মোৰ… …হঠাৎ এটা চিৎকাৰ— ঢল নামিছে দৌৰ…\n… চকুৰ পচাৰতে উটি গৈছে গৰু, ম’হ, ছাগলি, ভেৰা… …মানুহ… মই ৰৈ যাব ধৰিছিলোঁ৷ মোৰেই সহোদৰস্বৰূপ একান্ত লগৰীয়া ছাঁটোক চাওঁতে দিখিলোঁ— এবাৰ ইফালে, এবাৰ সিফালে সিও ঢপলিয়াইছে৷ জীৱনৰ গতিত স্থবিৰতাৰ স্থান নাই, গতিৰ বিনে গতি নাই… …মই মিচিকিয়াই নিজেই নজনাকৈ দৌৰিবলৈ আৰম্ভ কৰিলোঁ— নতুন উদ্যমেৰে৷ মনৰ পৰা হেৰাই গ’ল হৰিধন, বকুলি, বাখৰ, হৰি, ৰাজ, পাৰ্থ দা, অপু দা… …কেৱল দৌৰিছোঁ… …পিঠিৰ ঘাঁটুকুৰাও দৌৰিছে… …ক্ৰমাৎ বাঢ়িছে… …চক্ৰবৃদ্ধি সুতত…\nজীৱনৰ ভগ্নাংশ— ৮\nদৌৰৰ দৌৰ বাৰু কিমান!কেতিয়বা ভাবি ভাবি ভাগৰি পৰোঁ৷ ভাগৰি পৰোঁ দৌৰিও… …জাপ মাৰি উঠিলোঁ চিটিবাচ এখনত৷ কলৈ যাওঁ বাৰু… …মনৰ ভিতৰত আগাদেৱা কৰিলেহি বহুতো ছবি৷ বেজবৰুাৱাই হাঁহিৰ থুনপাক মেলি বহি ল’লেহি মোৰ কাষৰ চিটটোত… …উৎপল দাৰ (Utpal Talukdar) কাৰ্টুন এখনৰ খেও ধৰিয়েই আৰম্ভ কৰিলে— কি হে ডেকা, আন্না নে অন্ন?… শৰ্মিলাক দেখা নাই… ২০০২ চনৰ পৰা… কোনো গুৰুত্ব নাই… …৩০৯ ধাৰা… … সেনাবাহিনীৰ বিশেষ আধিকাৰ আইন… …আনাৰ্য মূলৰ বাবে ইমান আবহেলা… …হ’ব পাৰে যুগে যুগে দেখো তেনেই… … দেখা নাই কেনেদৰে মানুহে এমুঠি অন্নৰ বাবে হাহাকাৰ কৰিছে৷… …পংকজে (Pankaj Barah) ঠিকেই লিখিছে ‘‘বানপানী য’ত বছেৰেকীয়া ঘটনা, তাত দুৰ্য্যোগ ব্যৱস্থাপনাৰ কোনো উপযুক্ত ব্যৱস্থা নাই কিয় ? … … বন্যাৰ্তক এসাঁজ ভাত বা এটুপি পানী বা জলাবলৈ অকনমান কেৰাচিন দিয়াৰ কথা চিন্তা কৰিব নোৱাৰে কিয়? বিদেশ ভ্ৰমণ কৰি থকা নেতা সকলে বিদেশৰ উন্নত দুৰ্যোগ ব্যৱস্থাপনাৰ ব্যৱস্থা সমূহ পৰিদৰ্শন নকৰে কিয়?কুকুৰ মেকুৰীৰ দৰে বানপানীত উটি যায় আমাৰ মানুহ ! হায় আমাৰ প্ৰশাসন, হায় আমাৰ ৰজাঘৰীয়া সকল\n← এপিয়লা গৰম চাহ আৰু আড্ডা প্রসংগ : বৰষুণ (মিতালী বৰ্মণ)


আহোম যুগৰে পৰা চলি অহা এক পৰম্পৰা! শিৱসাগৰৰ দেৱী দৌলত এইবাৰো দুৰ্গা পূজাৰ নৈবদ্য গ্ৰহণ কৰিব মুছলমান দৌল্লা পৰিয়ালৰ নতুন সদস্যই sivsagar-devi-doula-durga-puja-muslim-people-also-participate-in-ritual-activities-tvprodip– News18 assam\nHome » photogallery » assam »আহোম যুগৰে পৰা চলি অহা এক পৰম্পৰা! শিৱসাগৰৰ দেৱী দৌলত এইবাৰো দুৰ্গা পূজাৰ নৈবদ্য গ্ৰহণ কৰিব মুছলমান দৌল্লা পৰিয়ালে\nআহোম যুগৰে পৰা চলি অহা এক পৰম্পৰা! শিৱসাগৰৰ দেৱী দৌলত এইবাৰো দুৰ্গা পূজাৰ নৈবদ্য গ্ৰহণ কৰিব মুছলমান দৌল্লা পৰিয়ালে\nহিন্দু- মুছলমানৰ সম্প্ৰীতিৰ এনাজৰী সুদৃঢ় কৰি আহিছে দেৱী দৌলত পালন কৰা দুৰ্গা পূজাই ।\n| October 08, 2021, 13:52 IST\nআহোম ৰাজত্ব কালতে নিৰ্মাণ কৰিছিল শিৱসাগৰৰ দেৱী দৌল। স্বৰ্গদেউ শিৱ সিংহৰ ৰাজত্ব কালত ৰাণী অম্বিকা দেৱীয়ে ১৭৩৪ খ্ৰীষ্টাব্দত ( ১৬৫৫ শকত ) নিৰ্মাণ কৰোৱাইছিল ঐতিহাসিক শিৱ দৌলৰ কাষতে দেৱী দৌল। আহোম ৰাজত্ব কালৰ স্বাক্ষৰ বহন কৰা এই দেৱী দৌল প্ৰতিষ্ঠা কালৰে পৰা শান্তি - সম্প্ৰীতিৰ প্ৰতীক হিচাপেও চিহ্নিত হৈ আহিছে। হিন্দু- মুছলমানৰ সম্প্ৰীতিৰ এনাজৰী সুদৃঢ় কৰি আহিছে দেৱী দৌলত পালন কৰা দুৰ্গা পূজাই ।\nনিৰ্মাণ কালৰে পৰা নিতৌ পূজা-অৰ্চনা কৰা দেৱী দৌলত দুৰ্গাপূজাৰ সময়ত অনন্য পৰিৱেশৰ সৃষ্টি হয়। ধৰ্মীয় বিশ্বাস , আস্থাৰ প্ৰতিভূ দেৱী দৌলত দূৰ্গা পূজাত বৈদিক পৰম্পৰাৰেই পূজা আগবঢ়োৱা হয়। মাহ প্ৰসাদৰ শৰাইয়ে দেৱী দৌলত পূজা অৰ্চনা কৰাৰ উপৰিও দুৰ্গা পূজাত বৰবলিৰ দিনা হাঁহ, ছাগলী আদি বলি দিয়া হয়। পূৰ্বতে ম'হ বলি দিছিল যদিও বৰ্তমান এই প্ৰথা নাই।\nলক্ষ্যণীয় যে, দুৰ্গা পূজাত যি নৈবেদ্য আগবঢ়োৱা হয় তাৰে এটা অংশ তথা ভাগ শিৱসাগৰৰ ধাই আলিৰ নিবাসী মুছলমান দৌল্লা পৰিয়াললৈ আগবঢ়োৱা হয়।\nপ্ৰতিষ্ঠাৰ কালৰে পৰা শিৱসাগৰৰ ধাই আলিৰ নিবাসী দৌল্লা পৰিয়ালৰ পূৰ্বপুৰুষে দেৱী দৌলত বজাইছিল ঢাক। ঢাক বজোৱাৰ বাবে তেতিয়াৰ দিনতে দৌল্লা পৰিয়ালে দুৰ্গা পূজাৰ নৈবদ্যৰ ভাগ লাভ কৰিছিল। পৰৱৰ্তী কালত দৌলত ঢাক বজোৱাৰ পৰম্পৰা নাইকিয়া হ'ল যদিও দৌল্লা পৰিয়ালে পূজাৰ ভাগ লাভৰ পৰম্পৰা অব্যাহত থাকিল। পূৰ্বতে মা দুৰ্গা দেৱীলৈ বুলি আগবঢ়োৱা ছাগলীৰ অংশ দৌল্লা পৰিয়াললৈ প্ৰদান কৰা হৈছিল যদিও সম্প্ৰতি নৈৱেৰ্দ্যৰ শৰাই আগবঢ়ায়। প্ৰজন্মৰ পাছত প্ৰজন্ম ধৰি চলি আহিছে মুছলমান দৌল্লা পৰিয়াললৈ নৈবেদ্য ভাগ আগবঢ়োৱাৰ ৰীতি।\nবহু বছৰ ধৰি দৌলৰ পূজাৰ ভাগ গ্ৰহণ কৰি অহা দৌল্লা পৰিয়ালৰ জ্যেষ্ঠ মণিৰুদ দৌল্লা (৭৯)ৰ যোৱা ৯ মে'ত কভিড-১৯ ত দেহাৱসান হয়। মণিৰুদ দৌল্লাৰ মৃত্যুৰ পাছত তেওঁৰ পিছৰ প্ৰজন্মই এইবাৰ পালন কৰিব এই পৰম্পৰা। প্ৰয়াত মণিৰুদ দৌল্লাৰ কন্যা তছমিয়া দৌল্লাৰ লগতে সমুদায় দৌল্লা পৰিয়ালে এইবাৰ দেৱী দৌলৰ দুৰ্গাপূজাৰ নৈবেদ্য গ্ৰহণ কৰিব। এই কথা NEWS18 ৰ আগত সদৰি কৰিছে মণিৰুদ দৌল্লাৰ কন্যাই।\nইপিনে দেৱী দৌলৰ পূজাৰীয়ে সদৰি কৰা অনুসৰি অহা ১১ অক্টোবৰত দেৱী দৌললৈ আনিব মৃণ্ময় মূৰ্তি। পালন কৰিব ষষ্ঠী পূজা । ইয়াৰ পিছত ক্ৰমে সপ্তমী , অষ্টমী পূজা হ'ব। কোভিড প্ৰ'টকল মানি দেৱী দৌলত এবাৰত মাত্ৰ ১০-১২ জনকৈহে প্ৰৱেশ কৰিবলৈ দিব। ইয়াৰ মাজতে অষ্টমী দিনা দৌলৰ চৌহদত দৌল্লা পৰিয়াললৈ আগবঢ়োৱা হ'ব পূজাৰ ভাগ। মণিৰুদ দৌল্লাৰ পিছত তেওঁৰ পিছৰ প্ৰজন্মকো দুৰ্গাপূজাৰ নৈবেদ্যৰ ভাগ আগবঢ়াবলৈ উৎসাহী হৈ থকা বুলি সদৰি কৰিছে দেৱী দৌলৰ পূজাৰীয়েও । ধৰ্মীয় বিশ্বাসৰ মাজত সুদৃঢ় হৈ থকা এই মানৱীয় সম্পৰ্ক , সম্প্ৰীতিৰ পৰম্পৰাই এইবাৰ লাভ কৰিব আন এক নতুন গতি ।


প্রশ্ন কৰিব, উত্তৰ নাপায়, কিন্তু মজা পাব……. – sogoodislam\nঈমানৰ ওপৰত জাল হাদিচ\nপ্রশ্ন কৰিব, উত্তৰ নাপায়, কিন্তু মজা পাব…….\n২০ তম খণ্ড\n১। প্রশ্নঃ হুজুৰ শাফেঈসকলে যে চালাতত বুকু্ত হাত বান্ধে, ৰাফউল ইয়াদাইন কৰে, ডাঙৰকৈ কৈ আমীন কয় ,১২ তাকবীৰত ২ ঈদৰ চালাত আদায় কৰে …..তেওঁলোকৰ চালাত হবন?\nআৰু এজন হানাফীয়ে যদি তেনেকৈ পঢ়ে?\nউত্তৰ আহিব, “তাৰ নামাজ নহব। কাৰণ হানাফী মাযহাবত থাকি শাফেঈসকলৰ আমল কৰা নচলিব।”\nপ্রঃ কিয়? উভয়েইতো মুছলিম।আপুনিইতো কলে যে ৪ মাযহাবেই হক্কৰ ওপৰত আছে?” আৰু হানাফী মাযহাবৰ ফিকাহ্ তো আছে যে গাৱৰ মছজিদত জুম্মাৰ ছালাত পঢ়া নাযাব, চহৰৰ মছজিদতহে পপঢ়িব লাগিব,,,,আৰু অন্য ৩ মাযহাবত কৈছে সকলো ঠাইতেই জুম্মাৰ চালাত বৈধ,,, তেনেহলে আপোনালোকে কিয় হানাফী মাযহাবৰ পৰা অন্য মাযহাবৰ মত অনুসৰণ কৰি গাৱত জুম্মা পঢ়ে..??\nএই প্রশ্নৰ উত্তৰ নাপায়, কিন্তু মজা পাব।\n২। প্রশ্নঃ হুজুৰ; আৰবসকলে দেখোন কাছ, কেকোৰা সহ বহু ধৰণৰ জলচৰ আৰু স্থলচৰ প্রাণী খায় যিবোৰ আমিস নাখাওঁ। এনেকুৱা কিয়?\nহুজুৰৰ উত্তৰ আহিব, “কেতিয়াওঁ নহয়। কাৰণ সেইবোৰ হানাফীসকলৰ বাবে মাকৰুহ।”\nপ্রশ্নঃ একে বস্তু কিছুমান মুছলিমৰ বাবে হালাল আকৌ কিছুমান মুছলিমৰ বাবে মাকৰুহ, সেয়া কেনেকৈ সম্ভৱ হয়? কাহিনী কব। উদ্ভট যুক্তি দিব। উত্তৰ নাপায়, কিন্তু মজা পাব।\n৩। প্রশ্নঃ হুজুৰ; ছৌদি আৰবত দেখিলো এটা পৰিয়ালৰ বাবে এটা মাত্র ছাগলী, ভেৰা, বা দুম্বা দি কোৰবানী কৰে। তেওঁলোকে কয় এইটোৱেই ছূন্নত। তেওঁলোকৰ কোৰবানী হবনে?\nউঃ নাই, নহব। কাৰণ এইটো তেওঁলোকৰ বাবে যায়েজ, হানাফীসকলৰ বাবে জায়েয নহয়।\nপ্রশ্নঃ উভয়ে দেখোন একে নবীৰ উম্মত কিন্তু বেলেগ ধৰণৰ নিয়ম কিয়?\nউত্তৰ নাপায়, কিন্তু মজা পাব।\n৪। প্রশ্নঃ মৌলভী চাহাবক সুধিব, বাৰু হুজুৰ, যিসকলে কোনো নির্দিষ্ট মাযহাব নামানে ক্বুৰআন আৰু ছহীহ হাদীছৰ লগত যি মাজহাবৰেই মিলে তাকে মানে, মৃত্যূৰ পিছত কবৰত যদি ফিৰিশ্তাসকলে তেওঁক প্ৰশ্ন কৰে “তোমাৰ মাযহাব কি?” তেতিয়া তেওঁ কি উত্তৰ দিব?\nহুজুৰ চাহাবে তেতিয়া যি উত্তৰ দিব সেয়া হল, এই ধৰণৰ প্রশ্ন ফিৰিশ্তাৰ লিষ্টত আছে বুলি মোৰ জনা নাই।\n৫। প্রশ্নঃ শেষ বিচাৰৰ দিনা আল্লাহ তাআলাই জানো আমাক সুধিব যে তুমি “হানাফী নে শাফেঈ নে মালিকী নে হাম্বলী ইত্যাদি?\nহুজুৰে কব “অৱশ্যেই নকৰে”।\nপ্রঃ তেনেহলে সেইবোৰ মাযহাব মনাৰনো কি দৰকাৰ?\nহুজুৰৰ দীর্ঘ উত্তৰৰ সাৰ সংক্ষেপ হল – মাযহাব নমনাকৈ ৰাছূলক (চাল্লাল্লাহু আলাইহি ৱাছাল্লাম) মানা সম্ভৱেই নহয়। প্ৰতিজন ইমামে ৰাছূলুল্লাহ (চাল্লাল্লাহু আলাইহি ৱাছাল্লাম)ৰ ৰিছালতৰ সকলো কর্মকাণ্ড নিজৰ মাজত আত্মস্থ কৰিছে। তেওঁলোকৰ আগত বা পিছত কোনো আল্লাহৰ বান্দাই এই কাম কৰিবলৈ সক্ষম হোৱা নাই, আৰু নহয়ো। মাযহাব ৪ টা টানেলৰ দৰে। এই ৪ টাৰ যিকোনো এটা দি গলেই আপুনি ৰাছূলুল্লাহ (চাল্লাল্লাহু আলাইহি ৱাছাল্লাম)ৰ সন্ধান পাব, নহলে নাপায়। (আউজুবিল্লাহি মিনাশ্ব শ্বাইত্বনিৰ ৰাজীম)।\nএনেদৰে অজু, ইকামত, চালাত (নামাজ), ছিয়াম (ৰোজা), হজ্ব, বিবাহ, তালাক্ব, ঈদ, আক্বীকাহ, দাফন, ক্ববৰ জিয়াৰত, জাকাত, ফিতৰা সহ প্রায় প্রতিটো ক্ষেত্রতে মাযহাবভেদে আৰু ক্বুৰআন আৰু ছহীহ হাদীছৰ লগত ভিন্নতা দেখা পাব আৰু প্রশ্ন কৰিলে আজগুবি ধৰণৰ গোলমলীয়া আৰু স্ববিৰোধী উত্তৰ পাব। আৰু চুড়ান্ত প্রশ্নৰ কোনো উত্তৰেই নাপায়।\nএটা বস্তু নিশ্চিতকৈ পাব। সেয়া হল গালি।\nআপোনাক লা-মাযহাবী, ইয়াহুদী- নাছাৰাৰ দালাল, ইছলামৰ শত্রু, ৰাফেজী-খাৰেজী, শিয়া, কাদিয়ানি, গেইৰ মুকাল্লীদ, ওৱাহাবী, নাজদী এনেকি কাফিৰ কবলৈও দ্বিধাবোধ নকৰে। গতিকে, আপোনাৰ গাৰ ছাল যদি গড়ৰ ছালৰ দৰে বা তেনেকুৱা ওচৰা-ওচৰি হয় তেতিয়াহে এই ধৰণৰ Risk নিব পাৰে, নহলে নহয়। আল্লাহু ছূবহানাহু তাআলাই আমাক সঠিক জ্ঞান দান কৰক। (আমীন)\nঈমানৰ ওপৰত জাল হাদিচ Previous\nমৃত ব্যক্তির জন্যে ইছালে ছাওয়াব: শরীয়তের দৃষ্টিভঙ্গি Next


কাম কৰা মানুহ – অভিজিৎ মেধি – ফটাঢোল\nকাম কৰা মানুহ – অভিজিৎ মেধি\n~ কাম কৰা মানুহ ~\n২০১২ চনৰ কথা। আগশাৰীৰ জাপানীজ অট’মোবাইল কোম্পেনী এটাৰ চেন্নাইস্থিত অফিচৰ পৰা ইস্তাফা দি একেখন চহৰতে ফ’ৰ্ড মটৰছত যোগদান কৰিছিলোঁ। কাৰণ মূলতঃ দুটা: মাহৰ শেষত দুটামান বেছিকৈ পইচা আৰু কষ্টকৰ জাপানীজ কৰ্ম সংস্কৃতিৰ পৰা পলায়ন। সেইসময়ত এলাহ মোৰ সিৰাত তেজৰ দৰে বৈ থাকিছিল। জাপানীজ কোম্পেনীৰ অফিচটোত পুৱা চাৰে সাত বজাতে গৈ পাব লাগে, অফিচত ভৰি দিয়াৰ লগে লগে নৃত্য-নাটিকা আৰম্ভ। দহ মিনিটৰ বাবে স্পীকাৰত কিবা জাপানীজ গান বাজি যাব আৰু লগে লগে থিয় হৈ হাত-ভৰি জোকাৰি কছৰৎ কৰিবই লাগিব। সকলোৱে জঁপিয়াই মেলি কিবা কিবি কৰে, মোৰ কছৰৎবিধ আকৌ প্ৰায়েই বিহু টাইপ হৈ যায়গৈ শেষৰ পিনে। দেখাবোৰে বিবুধিত পৰে। দুটামান জাপানীজে সুধিছিলেও, মই কিবা প্ৰাচীন ভাৰতীয় কলাৰ অনুশীলন কৰোঁ নেকি। ময়ো গহীনত প্ৰতিবাৰে মুখত যি আহে গাজা এটা দি দিওঁ। যিয়েই নহওক, সেই অফিচটোৰ পৰা ওলাই আহি বৰ সকাহ পাইছিলোঁ। ফ’ৰ্ড মটৰছ্ আমেৰিকান কোম্পেনী, অফিচত অহা যোৱাৰ ধৰা-বন্ধা সময় নাই, ইউনিফৰ্ম পিন্ধাৰ লেঠা নাই, সকলোতকৈ ডাঙৰ কথা, বোৱাৰী পুৱাই বিহু নাচিব নালাগে।\nঅৱশ্যে দিনৰ দিনটো কাম বন নোহোৱাটোও এটা আমনিদায়ক কথা। নতুন চাকৰিত সোমাইহে বুজিলোঁ কথাটো। যোগদান কৰাৰ দুসপ্তাহ পাছলৈকেও হাতত একো এটা কাম আহি নপৰাত বৈদ্য কামোৰ খোৱা হ’লোঁ। মোক আৰু একেলগে জইন কৰা বন্ধু এজনক কাম শিকোৱাৰ দায়িত্ব দিয়া হৈছিল টীমৰ ডেপুটি মেনেজাৰ এজনক। মেনেজাৰজন অফিচত নাছিল কিছুদিন, দুমাহৰ বাবে কাম এটাৰ বাবদ আমেৰিকালৈ গৈছিল। ডেপুটি মেনেজাৰজন চেন্নাইৰ লোকেল মানুহ, তামিল মানুহবোৰ অফিচৰ কামৰ ক্ষেত্ৰত অলপ পেটপচা হৈ উঠাটো অস্বাভাৱিক নহয় (সকলো এনেকুৱা নহয় বাৰু)। মানে নতুন দুজনক সকলো শিকাই দিলে নিজৰ দৰ কমি যোৱাৰ ভয়। প্ৰায়েই কিবা এটা বাহানা ওলাই তেওঁৰ আৰু আমি আমন-জিমনকৈ বহি থাকোঁ দিনৰ দিনটো, মাৰিবলৈকে মাখি এটাও নাই অফিচটোত। এই দিনবোৰতে এদিন চিনাকি হ’লোঁ আমাৰ টীমৰে চাইনীজ কৰ্মচাৰী তিনিগৰাকীৰ লগত, কেওগৰাকী মহিলা। চাইনীজ সদস্যকেইগৰাকী কোম্পেনীৰ নেনজিঙত(চীন) অৱস্থিত অফিচটোত বহে। চাইনা টীমটোৰ লীড গৰাকীৰ নাম আছিল মেৰী। মেৰীৰ আচল নামটো কং লিঙ, কিন্তু আমেৰিকানবোৰে চাইনীজ নামৰ উচ্চাৰণ কঠিন পায় বাবে প্ৰায়বোৰ চাইনীজ কৰ্মীয়ে নিজৰ ইচ্ছামতে অন্য এটা সহজ খ্ৰীষ্টিয়ান ধৰণৰ নাম বাছি লয়। মেৰী বয়সত মোতকৈ পাঁচ-ছয় বছৰমান ডাঙৰ, বত্ৰিশ-তেত্ৰিশ বছৰ তেতিয়া। মেৰীয়ে উপযাচি আমাক সুধিছিল কি শিকিলোঁ, কি বুজিলোঁ এইকেইদিনত। আমাৰ অৱস্থাটো বুজি প্ৰতি আবেলি এঘণ্টা সময় ভিডিও কনফাৰেন্স যোগে ট্ৰেইনিং দিবলৈ বুলি তেওঁ নিজেই গাত পাতি ল’লে। তেওঁৰ অফিচ এৰাৰ সময় ভাৰতীয় সময়ৰ হিচাপত আবেলি চাৰে তিনি বজাত, কিন্তু আমাক কাম শিকোৱাৰ নিমিত্তে এঘণ্টা অতিৰিক্ত সময় অফিচত কটায়। নতুন চাকৰিত হয়তো বেছিদিন টিকিবয়ে নোৱাৰিলোহেঁতেন, যদিহে মেৰীৰ ওচৰত দীক্ষা নল’লোহেঁতেন। যিয়েই নহওঁক, এমাহৰ প্ৰশিক্ষণৰ পাছত মোক মেৰীৰ ওচৰতে ৰিপোৰ্ট কৰিবলৈ দিয়া হ’ল। ময়ো ভালেই পালোঁ কথাটো।\nইয়াৰ পিছত প্ৰায় আঢ়ৈ বছৰ মেৰীৰ অধীনত কাম কৰিলোঁ। প্ৰথমে মেৰীৰ নুদুল ইংৰাজীৰ লগত মোৰ খাৰখোৱা ইংৰাজীৰ তৰংগ নিমিছিল যদিও লাহে লাহে ভালদৰে বুজিব পৰা হ’লোঁ ইজনে সিজনক। কামৰ মাজতে মেৰীয়ে ভাৰতৰ ইটো সিটো কথাও সুধিছিল। থ্ৰী ইডিয়ত চিনেমাখন চাই উঠি মাধৱনৰ অন্য চিনেমাৰ নাম বিচাৰি ফুৰিছিল। কৃষ্ণ চৰিত্ৰটোৰ প্ৰতি থকা কৌতুহলৰ কথা জনাইছিল। টোপনিৰ পৰা সাৰ নোপোৱা বাবে মোৰ অফিচ আহোঁতে পলম হ’ল বুলি ক’লে আচৰিত হৈছিল।\n“Don’t you get hungry when you sleep till9a.m.?”\nব্ৰহ্মপুৱাই উঠি জ’গিং কৰা আৰু হেভী ব্ৰেকফাষ্ট খোৱা চাইনীজ মহিলাগৰাকীক কিদৰে বুজাও যে ৰাতি দুকাঁহী ভাত খালে গধূলিলৈকে ভোক নালাগে। অফিচৰ কামৰ বাবে ভাৰতলৈ আহোঁতে মেৰীক দুবাৰ লগ পাইছিলোঁ। খুবেই ফুৰ্তিত থকা মানুহ এজনী। চেন্নাইৰ অসহ্য গৰমৰ বিৰুদ্ধেও একো অভিযোগ নাই, চাৰিশ একৰৰ বৃহৎ কাৰখানাটো ইমূৰৰ পৰা সিমূৰ খোজকাঢ়ি ঘূৰি ফুৰে, কিজানি চীনৰ কাৰখানাত নেদেখা নতুন কিবা এটা দেখে। ভিডিও কনফাৰেন্স অথবা কমিউনিকেটৰ যোগে চিনাকি হোৱা ভাৰতীয় সহকৰ্মীসকলক এফালৰ পৰা মাত লগাই যায়। মেৰী যেন প্ৰাণোচ্ছল জীৱনৰ প্ৰতীক।\nআচৰিত হৈছিলোঁ এনেকুৱা কৰ্মী মানুহ এগৰাকী ন বছৰ ধৰি একেটা পদবীতে চাকৰি কৰি থকা বুলি জানি। সাধাৰণতে পদোন্নতিৰ বাবে ফ’ৰ্ডত ইমান সময় নালাগে। সুধিছিলোঁ এদিন মেৰীক, ইমানদিনে একেটা পোষ্টতে কিয় কাম কৰি আছে, বছ-ক প্ৰমোচনৰ কথা নোসোধে কিয়। মেৰীৰ চিধা উত্তৰ-\n“মই কাম কৰিছোঁ, দৰমহা পাইছোঁ। প্ৰমোচন দিয়া নিদিয়াটো বছ-ৰ হাতত, হয়তো মোৰ কামৰ মানদণ্ড বেয়া, সেয়ে প্ৰমোচন পোৱা নাই।”\nলাহে লাহে বুজি উঠিছিলোঁ। ভাৰতীয় বছ-ৰ তলত কাম কৰি মেৰীয়ে ভুগিব লগা হৈছে। ডিপাৰ্টমেণ্টটোৰ সৰহভাগ কৰ্মী দক্ষিণ ভাৰতীয়, এক কৰিলে দহৰ লেবেল দিয়ে। ইপিনে মেৰীয়ে দহ কৰি এঘাৰৰ মাথা মাৰি থাকোঁতে লেবেল দিবলৈ আহৰি নাই। প্ৰমোচন নিদিব যেন দেখিলে আমাৰ নিচিনাবোৰে পকেটত ইস্তাফা লৈ ঘূৰি ফুৰোঁ, ইপিনে নতুন চাকৰি বিচাৰিবলৈ মেৰীৰ হাতত সময় নাই। মেৰী কাম কৰি আনন্দ লভা মানুহ, বছ-ৰ আদেশ সৈনিকে কামাণ্ডাৰৰ আদেশ পালন কৰাৰ নিচিনাকৈ কৰে।\nমই মানুহটো কামৰ ক্ষেত্ৰত তেতিয়ালৈকে আছিলোঁ মস্ত এলেহুৱা। কিন্তু মেৰীৰ লগত তিনিবছৰ কাম কৰি পৰিপাটি কি বস্তু শিকিলোঁ। লাহে লাহে কামত ফাঁকি নিদিয়া হ’লোঁ, নিতৌ পুৱা অফিচত সোমায়েই দিনটোত কি কি কাম কৰিম লিষ্ট এখন বনাও, যিদিনা গোটেইবোৰ নিয়াৰিকৈ কৰোঁ সিদিনা নিজকে “চাব্বাচ” বুলি কওঁ, কিবা দেখোন ভাল লাগে মনটো। মেৰীয়ে শিকাইছিল এইটো কথা।\nTake it asagame, take the challenges you face in work asahurdle inagame, you will feel good if you overcome, if not, you will feel like trying all over again.\nএইয়া কি কেৱল মেৰী নামৰ মহিলাগৰাকীৰে ফিল’ছফি নেকি? নে চাইনীজ মানুহবোৰ এনেকুৱাই। অইন দুজনমান চাইনীজ কৰ্মীৰ ওপৰত চকু দিলে পিছৰটো যেনেই লাগে। ফ’ৰ্ডৰ চাকৰি এৰিলোঁ, কিন্তু ফ’ৰ্ডত মেৰীয়ে শিকোৱা এনেকুৱা দুটামান কথা আজিও কৰ্মক্ষেত্ৰত পালন কৰি আহিছোঁ। অৱশ্যে মেৰীৰ দৰে ব্যক্তিগত লাভালাভৰ প্ৰতি উদাসীন হৈ কাম কৰিবলৈ কোনোদিনেই নোৱাৰিম চাগৈ। হাজাৰ হওক, সৰুৰে পৰা তেল-মছলা খাই ডাঙৰ হোৱা মানুহ, প্লেইন বস্তু সহজে জিভাত নালাগে। মেৰীৰ এই অত্যন্ত উপকাৰী “কাম কৰো, ফল কি চিন্তা মত কৰো” ধৰণৰ প্লেইন শিক্ষাটোৰ লগতো অকণ তেল-মছলা সানিহে ব্যৱহাৰ কৰোঁ। সমাপ্ত-অসমাপ্ত কামবোৰৰ এখন তালিকা এক্সচেল শ্বিটত সদায়েই সাজু ৰাখোঁ। যেতিয়াই দেখোঁ বছে প্ৰকাৰান্তৰে কাম এটাৰ ডেলিভেৰি সময়ত হোৱা নাই বুলি অভিযোগ লগোৱাৰ চেষ্টা কৰিছে, লগে লগে সেইখন দেখুৱাই দিওঁ। আঙুলিয়াই দিওঁ যে দহটা কাম দিয়া হৈছিল, দহোটায়ে সময়মতে কৰি আছোঁ, তাৰ ওপৰত এঘাৰ নম্বৰটো জাপি দিলে পলম হ’বয়ে, এঘাৰ নম্বৰটো সমাপ্ত কৰাৰ টাৰ্গেট এটাও নিজেই দি থৈ আহোঁ। ইমানদিনে ভাবি আছিলোঁ বছে মোৰ এই কাৰবাৰটো বৰ এটা ভাল চকুৰে নাচায়। পিচে নহয়, আজি বোলে তেওঁ অইনৰ আগত উদাহৰণ দি আছিল, যে অমুকাৰ নিচিনা পৰিপাটি বেলেগৰ নাই। দিল গাৰ্ডেন গাৰ্ডেন লাগি গ’ল, তেল-মছলা জিন্দাবাদ!\n« এইম ইন লাইফ – মণিষা কাকতি\nসম্প্ৰীতিৰ অন্য এক নাম-আজান পীৰৰ জিকিৰ-জাৰী সমূহ : চাহিন জাফ্ৰি »\nবৰ ভাল লাগিল তোমাৰ অভিজ্ঞতা জানি। আমি তেওঁলোকৰ পৰা বহুত শিকিবলৈ আছে। এইবোৰ জীৱনৰ বাবে প্ৰয়োজনীয় জ্ঞাণ।\nবৰ ভাল লাগিল অভিজিত


অসমীয়া জাতিৰ অস্তিত্ব আনে ৰক্ষা কৰি নিদিয়ে – কনকসেন ডেকা – Mahabahoo\nHome/ Archive of Mahabahoo/অসমীয়া জাতিৰ অস্তিত্ব আনে ৰক্ষা কৰি নিদিয়ে – কনকসেন ডেকা\nঅসমীয়া জাতিৰ অস্তিত্ব আনে ৰক্ষা কৰি নিদিয়ে – কনকসেন ডেকা\nমহাবাহুৰ প্ৰথম সংখ্যাৰপৰা (১৯৮০ চন)\nকেন্দ্ৰীয় গৃহমন্ত্ৰী শ্ৰীজেইল সিঙে একাধিকবাৰ ব্যক্ত কৰিছে যে অসমীয়া জাতিৰ অস্তিত্ব নিৰ্মূল হ’বলৈ দিয়া নহ’ব আৰু প্ৰয়োজন হ’লে তাৰ বাবে যাৱতীয় ব্যৱস্থা গ্ৰহণ কৰা হ’ব। ই এক ঘৰুৱা ৰাজনীতিকৰ সস্তীয়া কথাহে। আমাৰ ৰাজনীতি কৰা লোকসকল যে গুৱাহাটীৰ কাছাৰী ঘাটৰ কণীৰ দৰ-দাম কৰা বেপাৰীবোৰতকৈ মানুহ হিচাপে উদ্ধৰ্ত নহয় সেই কথা যোৱা কেইমাহৰ তেওঁলোকৰ কামে-কাজে নিখুঁতভাৱে প্ৰমাণ কৰিছে। চলাহী কথাৰে সাধআৰণ মানুহক প্ৰৱঞ্চনা কৰাটো এওঁলোকৰ মৌলিক আদৰ্শ আৰু সমাজখনক ক্ষুদ্ৰ ক্ষুদ্ৰ গোটত বিভক্ত কৰি শাসন কৰাটো এওঁলোকৰ কৌশল। নানা ৰকমৰ অনুদানেৰে পুষ্ট ভাৰতবৰ্ষৰ বৃহৎ বাতৰি-কাকত আৰু আকাশবাণী, দূৰদৰ্শনকেই আদি কৰি প্ৰচাৰ যন্ত্ৰসমূহ এইসকল ৰাজনীতিৰ কুক্ষীগত। নেতাৰ মতৰ বিৰুদ্ধে গৈ সাধাৰণ মানুহৰ দুখ-দুৰ্দশাৰ কথা প্ৰচাৰ কৰিলে বাতৰি কাকতলৈ আগ বঢ়োৱা নিউজপ্ৰিণ্ট আৰু চৰকাৰী বিজ্ঞাপন বন্ধ কৰি দিয়া হয়। অৱশ্যে বৃহৎ কাকতসমূহ মালিক আৰু নেতাসকলৰ মাজত অপূৰ্ব সমন্বয় বৰ্তমান আৰু সেই সমন্বয়ৰ জৰিয়তেই যুগে যুগে সমাজৰ খাটিখোৱা মানুহৰ জীৱনক চেপি খুন্দি আহিছে।\nমিজো বিদ্ৰোহী নেতা শ্ৰীলালডেঙ্গাই কৈছিল যে দিল্লীৰ শাসক সকল বৃটিছৰ নীইতকেই অনুসৰণ কৰি আহিছে আৰু তেওঁলোকে নিজকে আমাৰ প্ৰভু ধাৰণা কৰিছে (The administration from Delhi has followed the British Colonial system. The attitude of Delhi has been, — “We are lord and master, obey us, or we will crush you under the heel of the army.” This attitude is the main reason for the unrest in the Northeast today. — Laldenga in Himnat, May—16, 1980)। প্ৰসংগক্ৰমে উল্লেখ কৰিব পাৰি যে আমাৰ সংবিধানতেই মূল কেনা ৰৈ গৈছে আৰু ইয়াৰ আমূল পৰিৱৰ্তন সাধন কৰাৰ ওপৰতহে দেশৰ সংহতি নিৰ্ভৰ কৰে। ভাৰতীয় সংবিধানখনক বহু পৰিমাণে বৃটিছ-সংবিধানৰ নকল বুলি কলেও বঢ়াই কোৱা নহয়। নামত গ্ৰেট বৃটেইন যদিও ই আয়তন আৰু জনসংখ্যাত ক্ষুদ্ৰ ৰাষ্ট্ৰ, অধিবাসীসকলৰ ভাষা, গোষ্ঠী, খাদ্য, আচাৰ-ব্যৱহাৰ ইত্যাদি প্ৰায় একে হোৱা কাৰণে শক্তিশালী কেন্দ্ৰৰ জৰিয়তে এককেন্দ্ৰিক শাসন চলোৱাত অসুবিধা নাই। কিন্তু ভাৰতবৰ্ষৰ ছবি সম্পূৰ্ণ বিপৰীতঃ অসংখ্য গোষ্ঠী আৰু বহুতো ভাষা-ভাষীৰ ই এখন বৃহৎ আয়তনৰ দেশ। ইয়াৰ সংবিধান এককেন্দ্ৰিক নহৈ সম্পূৰ্ণৰূপে যুক্তৰাষ্ট্ৰীয় পদ্ধতিৰ হ’ব লাগিছিল আৰু প্ৰতিটো ভাষা গোষ্ঠীৰ লোকেই যথাসম্ভৱ স্বায়ত্ব শাসন উপভোগ কৰাৰ সুবিধা পাব লাগিছিল, যিটো মাৰ্কিন যুক্তৰাষ্ট্ৰ বা চোভিয়েট সমাজতাইন্ত্ৰক সাধাৰণতন্ত্ৰত সম্ভৱ হৈছে। কিন্তু মূৰ্খৰ স্বৰ্গত বাস কৰি অহা এদল লোকে প্ৰায়ে গায়ত্ৰী মন্ত্ৰৰ দৰে ‘সংহতি’, ‘ৰাষ্ট্ৰীয় ঐক্য’ ইত্যাইদৰ কথা কয়ত্ৰ কিন্তু ভাৰতবৰ্ষৰ প্ৰতিটো অঢ়্চলৰ লোকে নাগৰিক হিচাপে পূৰ্ণ মৰ্যাদা লাভ নকৰালৈকে সংহতি বা ৰাষ্ট্ৰীয় ঐক্য কোনো পধ্যেই সম্ভৱ হ’ব নোৱাৰে। প্ৰাক্তন ৰাষ্ট্ৰপতি ভি. ইভ. গিৰিয়ে ইলাষ্ট্ৰেটেড্ উইকলি অৱ ইণ্ডিয়াৰ (মে’ ২৫-৩১, ১৯৮০ সংখ্যা) Poll, for One Party rule? নামৰ প্ৰৱন্ধটোত আক্ষেপ কৰি লিখিছে যে আমাৰ দেশত অদ্যপি আঞ্চলিকতাবাদী চিন্তা-চৰ্চাৰ উপশম ঘটা নাই। তেওঁ শক্তিশালী কেন্দ্ৰীয় চৰকাৰ এখনৰ পোষকতা কৰিছে। কিন্তু যোৱা তেত্ৰিশ বছৰে শিক্তশালী কেনদ্ৰীয় চৰকাৰে সমদৃষ্টিৰে দেশৰ আটাইবোৰ অঞ্চললৈ দৃষ্টিপাত কৰাৰ দৃষ্টান্ত তেওঁ দাঙি ধৰিব নোৱাৰাটো দুৰ্ভাগ্যজনক।\nভাৰতীয় সংবিধানৰ প্ৰস্তাৱনাৰ প্ৰথম বাক্যটোৱেই হ’ল এনে ধৰণৰঃ We, the people of India, having solemnly resolved to constitute intoaSovereign Socialist Secular Democratic Republic and to secure to all its citizens… fraternity assuring the dignity of the individual and the unity and integrity of the Nation.\nযোৱা তেত্ৰিশ বছৰত সংবিধানৰ মৰ্যাদা ৰক্ষা কৰি ‘সম্ৰাজবাদ’ প্ৰতিষ্ঠা কৰিবলৈ যাওঁতে কিদৰে একচেতীয়া পুঁজিপতিহঁতে দেশৰ বৃহৎ পৰিমাণৰ সম্পদ হস্তগত কৰিলে তাক ইয়াত ব্যাখ্যা কৰাৰ প্ৰয়োজন নাই। একেদৰেই ধৰ্মনিৰপেক্ষতাৰ আহিলা লৈ কিদৰে ভাৰতীয় সমাজখনক সংখ্যা লঘু, সংখ্যাগুৰু, অনুসূচীত, পিছপৰা ইত্যাদিত বিভক্ত কৰি ইংৰাজ আৰ্হিৰে ‘ভাগ কৰা আৰু শাসন কৰা’ নীতি-প্ৰৱৰ্তন কৰিল সি সৰ্বজনবিদিত। সম্প্ৰদায় ভিত্তিত এইদৰে ভাৰতীয় সমাজখনক টুকুৰা টুকুৰ নকিৰ অথৈতিকভাৱে ‘আগবঢ়া’ আৰু ‘পিছপৰা’ নামেৰে দুটা শ্ৰণীত ভাগ কৰা নহ’ল কিয়? তোতিয়াহে প্ৰকৃতাথৰ্ত ধৰ্মনিৰক্ষে নীতিৰ সাৰ্থকতা আহিলহেঁতন। শাসকগোষ্টীয়ে ইচ্ছাকৃতভাৱেই ভাৰতীয় জনগণৰ মাজত বিভাজন আনিবৈল আপ্ৰণ চেষ্টা চলাই আহিছে; কিয়নো সমুদায় অৰ্থৈনতিকভাৱে পিছপৰা শ্ৰেণীটো একত্ৰিত হ’ল বিউদ হ’ব পাৰে বুলি তেওেঁলাকে নিশ্চিতভাৱ জানে। একেটা প্ৰস্তাৱনাতেই সংহতি আৰু ঐক্য (Unity and integrity)ৰ কথা কোৱা হৈছে, কিন্তু ই যে যাদু-মন্ত্ৰেৰে নাহে তাক ভগুত বাহিৰে আন সকলোৱে স্বীকাৰ কৰিব। দেশৰ অৰ্থনীতিৰ সম-বিতৰণৰ ওপৰতহে এই ঐক্য আৰু সংহতি নিৰ্ভৰ কৰে। পঞ্জাৱ-হাৰিয়ানাৰ এশভাগ গাঁও বাসীয়েই যেতিয়া বিজুলী চাকিৰ পোহৰ উপভোগ কৰে তেতিয়া অসমৰ শতকৰ মাত্ৰ সাতভাগ লোকেহে। সেই সুবিধা ক্ষেত্ৰত ওভাগ কৰিবলৈ সুযোগ পায়। অন্যান্যসকলো ক্ষেত্ৰতেই ভাৰতবৰ্ষৰ উত্তৰ-অন্যান্য সকলো ক্ষেত্ৰতেই ভাৰতবৰ্ষৰ উত্তৰ-পূৰ্বঞ্চলক পিছ পলাই ৰখা হৈছে। তেনে অৱস্থাত ঐক্য আৰু সংহতিৰ পথত সকলোৱে একেদৰে আগবাঢ়ে কেনেকৈ? প্ৰকৃতাৰ্থত আমাৰ শাসনাধিষ্ঠিত নেতাসকলেই ঐক্য আৰু সংহতিৰ পথত প্ৰধান হেঙাৰ স্বৰূপে থিয় হৈছে। ফলস্বৰূপে মিজো নাগৰিক এজনে খেদ কৰি কৈছে—‘‘মোক শাস্তি দিব পাৰিবা বা হত্যা কৰিব পাৰিবা; কিন্তু সেইদৰে মোৰ অনুভূতিক বশ মনাব নোৱাৰিবা।’’ (হিম্মত, ১৬ মে’ ১৯৮০)\nএই পটভূমিত গৃহমন্ত্ৰী জেইল সিঙে চৰ্দাৰি কৰি কৈছে ‘‘ভয় নাই অসমীয়াৰ অস্তিত্ব আমি ৰক্ষা কৰিম।’’ ইয়াৰ স্পষ্ট অৰ্থ এইটোৱেই যে অসমীয়া জাতিৰ অস্তিত্ব বিপন্ন হোৱা কথাটো চৰকাৰীভাৱে মানি লোৱা হ’ল—কিন্তু অসমৰ ছাত্ৰ সমাজে দহমাহ ধৰি শিক্ষানুষ্ঠানৰ ফালে পিঠি দিয়াৰ লগতে বহুতে কেঁচা তেজ আগবঢ়োৱাৰ পিছতহে তেওঁৰ এই উপলব্ধি হ’ল কিয়? অসমীয়াই নায্য প্ৰাপ্তিৰ বাবে আন্দোলন কৰিলে সংকীৰ্ণতাবাদী, বিচ্ছিন্নতাবাদী আদি আখ্যা পায়; কিন্তু অসমৰ উন্নতিৰ বাবে চকু নিদিয়াসকলেই যে ইয়াৰ বাবে গৰিহণাৰ পাত্ৰ আৰু এওঁলোকেই যে ৰাষ্ট্ৰীয় ঐক্য আৰু সংহতিৰ পথত প্ৰধান অন্তৰায় হৈ পৰিছে তাক বুজিবলৈ কাৰো বাকী নাই। কেন্দ্ৰীয় চৰকাৰে যোৱা তেত্ৰিশ বছৰে অসমক ভাৰতবৰ্ষৰ অংশ হিচাপে গ্ৰহণ কৰি আহিছে। জেইল সিঙৰ ৰাজ্য পঞ্জাৱৰ আটাইতকৈ পিছপৰা গাঁওখনৰ মানুহজনেও দৈনিক বাতৰি কাকতখন ৰাতিপুৱা দহবজাৰ আগতে পঢ়িবলৈ পায়; কিন্তু অসমৰ বেলিকা গুৱাহাটীৰপৰা প্ৰকাশিত দৈনিক কাকতখন মহকুমাৰ সদৰ জোনাই পাবলৈ তিনিদিন সময় লাগে। ভিতৰুৱা অঞ্চলৰতো কথাই নাই! অসমৰ পৰিবহন ব্যৱস্থাৰ ই এটি ক্ষুদ্ৰ নমুনা মাত্ৰ। অসমৰ সাম্প্ৰতিক আন্দোলনক বিচ্ছিতাবাদী আখ্যান দিয়া চৰ্দাৰ জেইল সিঙে অসমৰ শোচনীয় পৰিবহন ব্যৱস্থাৰ বাবে জগৰীয়া কোন জনাবনে? পৱিত্ৰ সংবিধানৰ প্ৰস্তাৱনাত থকা মূল লক্ষ্য কাৰ হাতত ভ্ৰষ্ট হ’ল গৃহমন্ত্ৰীয়ে আমাক জনাওক। ইয়াকেই ক’লে জেইল সিঙৰ বাবে আমি হওঁ দেশদ্ৰোহী, বিচ্ছিন্নতাবাদী আৰু অনৈক্যৰ বীজ সৃষ্টিকাৰী। ১৯৬২ চনত চীনা সৈন্যই একে কোবে খেদি পঠিওৱা ভাৰতীয় জোৱানহঁতে বীৰত্ব দেখুৱাবলৈ জপিয়াই পৰে আমাৰ চেমনীয়া, অহিংস পিকেটাৰহঁতৰ ওপৰত। কিন্তু মৃত্যুক ভয় কৰি সত্যক লুকাই ৰখাৰ দিন উকলি গ’ল। মিজো বন্ধুৰ ভাষাৰেই আজি কবৰ মন যায়—You can beat me or kill me but you cannot win my feelings in that way.\nপৱিত্ৰ সংবিধান চুৱা কৰা ভণ্ড জেইল সিঙহঁতে অসমীয়া জাতিৰ অস্তিত্ব ৰক্ষা কৰিবলৈ চেষ্টা কৰিব বুলি ইয়াৰ পিছতো ধাৰণা কৰিব পাৰিনে?\nসপোন, প্ৰতিশ্ৰুতি আৰু বাস্তৱ ‘দুৰ্নীতিমুক্ত অসমৰ সপোন’ পৰ্বতত কাছৰ কণী বিচৰাৰ সাধু? – জিণ্টুমণি বৰ্মন\nপ্লাষ্টিকৰ বিনিময়ত বিনামূলীয়াকৈ খাদ্য!\nভাৰতৰ ছুপাৰ কম্পিউটাৰ\nTrump is ‘Morally Unfit’ and ‘Stain’ on All Around Him\nমিজোৰাম, পানী সংকট আৰু কুৰুঙৰ মেলা – কুমাৰ মধু তালুকদাৰ\nNASA is paying SpaceX $69M to crasharocket into an asteroid\nপাহৰণিৰ গৰ্ভত হেৰাই যোৱা এমুঠি মলিন ছবি – প্ৰণবেন্দ্ৰ শৰ্মা\nপৃথিৱীৰ ক’তো বিচাৰি জনমটো ….


কেতুৰি - অসমীয়া ৱিকিপিডিয়া\nপ্ৰজাতি: C. angustifolia\nউদ্ভিদজগতৰ (জিঞ্জিবাৰাছী Zingiberaceae) পৰিয়ালৰ কাৰকামা (Curcuma) জাতিৰ অন্তৰ্গতঃ ৮০ ৰো অধিক বিভিন্ন প্ৰজাতিৰ মাজৰ এবিধ হৈছে কেতুৰি। কেতুৰিৰ বৈজ্ঞানিক নাম কাৰকামা আংগাষ্টিফোলিয়া (Curcuma angustifolia)। ই ভাৰত উপমহাদেশৰ এবিধ থলুৱা উদ্ভিদ, যাক সাধাৰণতে ইংৰাজীত ইষ্ট ইণ্ডিয়ান এৰোৰুট (East Indian Arrowroot) নাইবা নেৰো লীভড্ টাৰমাৰিক ( narrow-leaved turmeric) বুলি জনা যায়। মনিপুৰী ভাষাত ইয়াক য়াইপান, হিন্দীত তিখুৰ আৰু মালায়ালামত কূভা বুলি জনা যায়।\n↑ "National Resources Conservation Service" group="United States Department of Agriculture">"Plants Profile: Curcuma angustifolia Roxb.". http://plants.usda.gov/java/profile?symbol=CUAN2#। আহৰণ কৰা হৈছে:5April 2012.\n↑ Curcuma angustifolia was originally described and published in Asiatic Researches, or Transactions of the Society. Calcutta 11:338, t.5. 1810. GRIN (January 26, 1998). "Curcuma angustifolia information from NPGS/GRIN". Taxonomy for Plants. প্ৰকাশক National Germplasm Resources Laboratory, Beltsville, Maryland: USDA, ARS, National Genetic Resources Program. http://www.ars-grin.gov/cgi-bin/npgs/html/taxon.pl?100991। আহৰণ কৰা হৈছে: April 11, 2012.\n"https://as.wikipedia.org/w/index.php?title=কেতুৰি&oldid=179446"ৰ পৰা সংকলিত\nএই পৃষ্ঠাখন ০৪ জুলাই, ২০১৮ তাৰিখে ১৭:৩৮ বজাত অন্তিম সংশোধন কৰা হৈছিল।


তুমি মোক ভুল নুবুজিবা -সবিতা বেগম\nমই সেইসকল নাট্যকাৰ প্ৰেমিকৰ আচৰণক খুবেই ঘৃণা কৰোঁ , যিবিলাক প্ৰেমিকে দিনৰ পিছত দিন, মাহৰ পিছত মাহ, পিছে পিছে ঘূৰি ঘূৰি প্ৰেমৰ নামত ফুচুলাই ফুচুলাই প্ৰতিশ্ৰুতি দি ,ৰামধেনুৰ ৰঙেৰে ঘৰ সজাৰ সপোন দেখুৱাই ... অন্তিমত মকৰাৰ মিছা জাল পাতি নানা অজুহাত দেখুৱাই লাহে লাহে আঁতৰি যায় প্ৰেমিকাৰ পৰা , পাহৰি যায় অতীতৰ নীলা পৃথিৱী , স্মৃতিৰ জীৱন্ত প্ৰতিচ্ছবি , মৰমেৰে মতা সম্পৰ্কৰ সুন্দৰ সুন্দৰ নাম ... । সঁচাকৈয়ে, অদ্ভূত লাগে সিহঁতৰ আচৰণক , বাৰুকৈ দুখ লাগে সিহঁতৰ দূৰ্ভগীয়া অমানৱীয় কাণ্ডবোৰ দেখি । সিহঁতৰ জানো আপোন বুলিবলৈ কোনো শব্দ নাই .....!! সিহঁত কেনেকৈ সুস্থ থাকে প্ৰেমৰ দলিল নিলাম কৰি ??? আঁচলতে সিহঁত কোন গ্ৰহৰ , কেনেকুৱা প্ৰজাতিৰ , হৃদয় ধ্বংসৰ অস্ত্ৰ নহয়তো সিহঁত??? হয়, এয়াই বাস্তৱ আৰু সত্য । পুৰণি হ'লে অৱহেলা টো বাঢ়ি যায়, সেয়া হয়তো কাপোৰেই হওঁক বা সম্পৰ্কই হওঁক।\nঅনিচ্ছাকৃত ভাৱে ৰাহুলৰ লগত বিয়াত বহিবলৈ মান্তি হ'ল মিনা , কিন্তু ঘৰৰ আটাইয়ে জানে ৰাহুল মিনাৰ ভালপোৱা ল'ৰা। কেইবা বছৰ আগত ভালপোৱাৰ প্ৰস্তাৱ দিছিল ৰাহুলে মিনাক। কিন্তু মিনাই ৰাহুলক বন্ধুত্বৰ মাজতেই সীমাৱদ্ধ ৰাখিছিল। ৰাহুলৰ বহুত কষ্ট হোৱা সত্বেও তেওঁ কোনো প্ৰতিবাদ কৰা নাছিল মিনাৰ লগত ......।\nআঁচলতে মিনাই ভাল পায় ৰিয়ানক , কিন্তু ৰিয়ানে সম্পৰ্ক নষ্ট কৰি দিয়াত বাৰুকৈ অকলশৰীয়া আৰু অসুস্থ হৈ গ'ল মিনা , ৰাহুলে শান্তনা দিবলৈ উভতি আহিল মিনাৰ চোতালত কিন্তু মিনাৰ বিশ্বাস নামৰ শব্দটো যে ইতিমধ্যেই একেবাৰেই হেৰাই গৈছে ...। কেইমাহ মান আগতে হঠাৎ অসুস্থ হৈ মৃত্যুবৰণ কৰিছিল মিনাৰ দেউতাক , মাকজনীও অসুস্থ , মিনাৰ দাদাহঁত বিয়াৰ পিছত বহুত পৰিৱৰ্তন হৈ গ'ল , এতিয়াতো ঘৰখনত প্ৰায় অশান্তি লাগিয়েই থাকে , কোনে ল'ব মিনাৰ দায়িত্ব , কেইবাবাৰো ঘৰৰ পচন্দত মিনাই বিয়াত মত পোষণ নকৰাত , বহুত বেয়া পালে দাদাহঁতে , এবাৰ ভালপোৱাত ব্যৰ্থ হৈ মিনা মানসিক ভাবে বৰকৈ কষ্টত ভাঙি পৰিছিল , ঘৰৰ মানুহো বহুত অপমানিত আৰু লজ্জিত হৈছিল, মিনাক বহুত টান টান কথাও শুনাইছিল , মিনাৰ বিশ্বাস প্ৰেমৰ ওপৰত তেতিয়াই নষ্ট হৈ গৈছিল যদিও ৰিয়ানৰ সুন্দৰ মানৱীয় আচৰণত মুগ্ধ হৈ আকৌ হেৰাই পেলালে পুৰণি স্মৃতি , পাহৰি গ'ল আগৰ ধাৰণা , সপোন দেখিবলৈ আৰম্ভ কৰিলে ৰিয়ানৰ চকুত চকু থৈ , এদিন - দুদিন কৰি ভালপোৱাৰ বিষয়টো জানি গ'ল ঘৰখনত, শুনিব লগা হ'ল বহুত কথা । কিন্তু কষ্ট নহ'ল এইটো ভাবি যে ৰিয়ান বহুত ভাল এজন মানুহ, ৰিয়ান কেতিয়াও প্ৰতাৰণা নাইবা বিশ্বাসঘাতকতা নকৰিব , কেতিয়াও ভুল নুবুজিব যিহেতু ৰিয়ান আইনৰেই ৰক্ষক , হেজাৰ কষ্ট পালেও নিজে কেতিয়াও কাৰো কষ্টৰ কাৰণ নহ'ব । মিনাই গৰ্বৰ সতে বুকু ফুলাই গল্প কৰে বন্ধু - বান্ধৱীৰ সতে আকৌ কেতিয়াবা ঘৰতো বৌ বাইদেউৰ সতে । আনকি মিনাৰ দেউতা জীয়াই থকাৰ সময়ত আওপকীয়াকৈ কেইবাবাৰো নানা প্ৰসংগত আলোচনা কৰি প্ৰশংসা কৰিছিল ৰিয়ানৰ কথা , সুমুৱাই দিছিল দেউতাক আৰু মাকৰ হৃদয়ত তেওঁৰ গুণবোৰৰ কথা .....মানিও লৈছিল মিনাৰ দেউতাক , লগ কৰাৰ হেঁপাহ আছিল খুবেই ... কিন্তু নহ'ল ....। দেউতাকে গুচি যোৱাৰ পিছত শেষ স্মৃতি আৰু আশীৰ্বাদ স্বৰূপ কিছু মৰমৰ চিহ্ন হিচাপে অৱশিষ্ট সামগ্ৰী কাপোৰ , টকা আদি হাতত তুলি দিলে মাকে মিনাৰ হাতত নেদেখা জোঁৱাই জনৰ বাবে , অসহায় মূহুৰ্তত ৰিয়ানৰ বাবে অপেক্ষা কৰি থাকিল মাক আৰু মিনা ...। ৰিয়ান বিভিন্ন কামত ব্যস্ত মাথোঁ ব্যস্ত ..... কিন্তু মিনাৰ সূৰ্যৰ দৰে দৃঢ় বিশ্বাস , ৰিয়ান এদিন আহিবই আহিব । বিধিৰ বিধান.....ভাঙি গ'ল সকলো পৰিকল্পনা , অশুভ তুফান আহি ভাঙি চূৰমাৰ কৰি লৈ গ'ল দূৰ্ভগীয়া মিনাৰ সপোনৰ ৰাজপ্ৰসাদ... একেবাৰেই অকলশৰীয়া, হতভম্ব আৰু হতাশ হৈ পৰিল মিনা ..... মিনা আগতেও মিছা কথা আৰু গুৰুত্ব হীনতাৰ বহুতো প্ৰমাণ পাইছে যদিও ভালপোৱাৰ বিশ্বাসেৰে তাই একেবাৰেই অন্ধ হৈ আছিল। কিন্তু কিমান দিন কুঁৱলীয়ে সূৰুয ঢাকি ৰাখিব পাৰে .....??? এদিন ৰিয়ানৰ বন্ধু ৰোহিতৰ লগত , ৰিয়ানৰ বিভিন্ন কথাৰ কটাকটিৰ পিছত ৰিয়ানে মিনাক ভাল পায় নে নাপায় তাৰ প্ৰমাণ হিচাপে ৰিয়ানৰ ফোন কলৰ ৰেকৰ্ড দিলে ৰোহিতে .... । কথাত আছে নহয়-- "তোমাক নাপালে মৰি যাম, তোমাতকৈ ভাল পালে গুচি যাম।"\nভুৱা প্ৰেমিকৰ ফোনকলৰ ৰেকৰ্ড শুনাৰ পিছতেই বাৰুকৈ অসুস্থ হৈ পৰিল মিনা। যদিও অভিনয় কৰি ঘৰখনৰ চকুত ফাঁকি দিব বিচাৰিছিল কিন্তু ফাঁকি দিব নোৱাৰিলে মাকক আৰু নিজক , শেষত ঘৰখনক দেখুৱাই ঘৰখনৰ দায়িত্ব পালনৰ সহাঁৰি জনাই , ভালে থকাৰ ভুৱা অভিনয় কৰি , অনিচ্ছা সত্ত্বেও বিয়াত বহিবলৈ মান্তি হ'ল মিনা , বিধ্বংস কৰিবলৈ মনস্থ কৰিলে সকলো সপোন , সকলো আশা , সমস্ত জীৱন .......।।


নীলিমা বৰাৰ গল্প: ৰেৱতী পাগলী - Hourly Times\nApril 13, 2019000 1 min3yrs 40\nক’তো একো কাম বিচাৰি নাপাই হতাশ হৈ বহি থকা বসন্তক মাক ৰেৱতীয়ে বাগিছাখনৰ মহৰীজনক কৈ দুসপ্তাহৰ আগতে ফাল্টু লেবাৰৰ কামএটা ধৰাই দিছে ৷ সেয়ে মাক পুতেক দুইটাৰে মনটো অলপ ভাল, যি হওক ঘৰখন চলিব পাৰিব ৷ বসন্তই মাকৰ কথা বৰ চিন্তা কৰে; সি কামৰ পৰা চিধা ঘৰলৈ আহি বেমাৰী মাকক ৰন্ধা কামত সহায় কৰি দিয়ে ৷ সেইদিনা সি বহুত দেৰিকৈ ঘৰলৈ নহাত মাক ৰেৱতীৰ চিন্তা লাগিল ৷ তাৰ মুখতে লগৰ মানুহবোৰে বৰ মদ খায় বুলি শুনিছিল ৷\nএকে জাপে তাই ৰাস্তাৰ ফালে ওলাই চিঞৰি চিঞৰি মানুহ মাতিবলৈ ধৰিলে…\nতেনেতে তাই দেখিলে তাইৰ ঘৰৰকাষেৰে জুমুঠিৰ জুইৰ পোহৰত মৰাশ এটা লৈ মানুহৰ জোম এটা আহি আছে, তাৰে কোনোবা এজনে ডাঙৰ ডাঙৰ কৈ গৈ আছে সেই চুলাই ঘাটিত মদ খোৱা সৱবোৰ তেজ বমিকৰি মৰিব…\nৰেৱতীয়ে কথাষাৰ শুনি ভাবিলে, তেনে বসন্তৰ কি হৈছে ..? তাই ঠাইতে মূৰ্চ্ছা গ’ল, কোনে কেতিয়া বসন্তক ঘৰৰ পৰা ওলিয়াই নিলে…ক’লৈ নিলে তাই একো গম নাপালে ৷\nআজিও তাই পদুলিত দিনে নিশাই বোবাৰ দৰে ৰৈ থাকে, ঘৰৰ কাষেৰে মানুহ পাৰ হৈ গ’লে সোধে-\n“আমাৰ বসন্তক বাটত দেখিছিলা নেকি? লগ পালে কৈ দিবাচোন মোৰ দৰৱ কেইটা লৈ আহিবলৈ……”


(সুন্দৰ পিছাইৰ পৰা পুনঃনিৰ্দেশিত)\nজুলাই ১২ , ১৯৭২\nপিচাই সুন্দৰাৰাজন (তামিল: பிச்சை சுந்தரராஜன்),(ইংৰাজী: Pichai Sundararajan) অথবা সুন্দৰ পিচাই, এজন ভাৰতীয় ব্যৱসায়ী আৰু বৰ্তমানে গুগলৰ মুখ্য কাৰ্য্যবাহী বিষয়া. \nতেওৰ জন্ম হৈছিল তামিলনাডুৰ মাদ্ৰাছ( বৰ্তমানৰ চেন্নাই )ত ১৯৭২ চনৰ ১২ জুলাইত ৷ পিতৃ ৰঘুনাথা পিচাই আৰু মাতৃ লক্ষ্মী পিচাই ৷ পিতাক ৰঘুনাথা এজন General Electric Company (GEC) নামৰ কোম্পানীটোত কৰ্মৰত এজন বৈদ্যুতিক অভিযন্তা আছিল আৰু বৈদ্যুতিক সৰঞ্জাম নিৰ্মানৰ কাম চাইছিল ৷ সুন্দৰ পিচাই মাদ্ৰাচৰ এটা দুটা কোঠাৰ এপাৰ্টমেন্টত ডাঙৰ হৈছিল ৷ তেও অঞ্জলি পিচাইৰ লগত বিবাহপাশত আবদ্ধ হৈছে আৰু বৰ্তমান এগৰাকী কণ্যা সন্তান আছে ৷\nপিচায়ে আই আই টি, খড়গপুৰৰ পৰা মেটালাৰ্জিকেল চাইঞ্চত অভিযান্ত্ৰিকতাৰ স্নাতক ডিগ্ৰী গ্ৰহণ কৰে ৷ ৷ পৰিৱৰ্তী সময়ত স্টেনফ'ৰ্ড বিশ্ববিদ্যালযৰ পৰা মেটেৰিয়েল চাইন্স ও অভিযান্ত্ৰিকিত এম এচ ডিগ্ৰী লাভ কৰে তথা ডি হোৱাৰ্টন স্কুল,পেনচিভেনিয়া বিশ্ববিদ্যালয়ৰ পৰা এম বি এ ডিগ্ৰী লাভ কৰে৷ ৷ তাত তেও Siebel Scholar হিচাপে আছিল ৷৷ তেও স্কুলীয়া শিক্ষা পদ্ম সেসাদ্ৰী বাল ভৱন নুনগামবাক্কামৰ পৰা কৰিছিল ৷\nপিচাইয়ে এপ্লাইড মেটেৰিয়েলছত অভিযান্তিক আৰু উৎপাদ প্ৰৱন্ধন আৰু মেক্ কিঞ্চি এণ্ড ক'ম্পেনীত প্ৰৱন্ধন পৰামৰ্শদাতা হিচাপে কাম কৰিছিল।\nপিচায়ে ২০০৪চনত গুগলত যোগদান কৰে ৷ where he led the product management and innovation efforts forasuite of Google's client software products, including Google Chrome and Chrome OS , as well as being largely responsible for Google Drive . He went on to oversee the development of different apps like Gmail and Google Maps . On 19 November 2009, Pichai gaveademonstration of Chrome OS and the Chromebook was released for trial and testing in 2011 and released in public in 2012 . On 20 May 2010, he announced the open-sourcing of the new video codec VP8 by Google, and introduced the new video format WebM . On 13 March 2013, Pichai added Android to the Google products he oversees. Android was formerly managed by Andy Rubin . He was rumored to be one of the contenders for the CEO position of Microsoft in 2014. He wasaDirector of Jive Software from April 2011 to 30 July 2013. Pichai was announced as the next CEO of Google on 10 August 2015 after previously being appointed Product Chief by current CEO Larry Page on 24 October 2014. He will step into the new position upon the completion of the formation of Alphabet Inc. , the new conglomerate for the Google company family.২০১৫চনৰ ১০আগষ্টত তেও গুগলৰ মুখ্য কাৰ্য্যবাহী বিষয়া হিচাপে নিযুক্ত হয়৷ \n"https://as.wikipedia.org/w/index.php?title=সুন্দৰ_পিচাই&oldid=211790"ৰ পৰা সংকলিত\nএই পৃষ্ঠাখন ২২ ডিচেম্বৰ, ২০১৯ তাৰিখে ১৩:২৫ বজাত অন্তিম সংশোধন কৰা হৈছিল।


Gold-Silver Price Today: ৰূপৰ দাম হ্ৰাস পাইছে, সোণৰ দাম বাঢ়িল নে কমিল ? বজাৰলৈ যোৱাৰ পূৰ্বে জানক শেহতীয়া মূল্য ...– News18 assam\nHome » photogallery » lifestyle »Gold-Silver Price Today: ৰূপৰ দাম হ্ৰাস পাইছে, সোণৰ দাম বাঢ়িল নে কমিল ? বজাৰলৈ যোৱাৰ পূৰ্বে জানক শেহতীয়া মূল্য ...\nGold-Silver Price Today: ৰূপৰ দাম হ্ৰাস পাইছে, সোণৰ দাম বাঢ়িল নে কমিল ? বজাৰলৈ যোৱাৰ পূৰ্বে জানক শেহতীয়া মূল্য ...\nসোণ আৰু ৰূপৰ হাৰ (Gold-Silver Price Today) এই মুহূৰ্তত উঠা-নমা অব্যাহত আছে। আজি সপ্তাহৰ শেষ ব্যৱসায়িক দিনটোত ৰূপৰ মূল্য হ্ৰাস পাইছে। তাতেই সোণৰ দাম আকৌ এবাৰ বাঢ়িছে। আজি ফেব্ৰুৱাৰী ত বিতৰণৰ বাবে মাল্টি কমোডিটি এক্সচেঞ্জত (MCX) সোণ ০.০৭ শতাংশ বৃদ্ধি পাইছে।\n| December 24, 2021, 10:03 IST\nসোণ আৰু ৰূপৰ হাৰ (Gold-Silver Price Today) এই মুহূৰ্তত উঠা-নমা অব্যাহত আছে। আজি সপ্তাহৰ শেষ ব্যৱসায়িক দিনটোত ৰূপৰ মূল্য হ্ৰাস পাইছে। তাতেই সোণৰ দাম আকৌ এবাৰ বাঢ়িছে। আজি ফেব্ৰুৱাৰী ত বিতৰণৰ বাবে মাল্টি কমোডিটি এক্সচেঞ্জত (MCX) সোণ ০.০৭ শতাংশ বৃদ্ধি পাইছে। ৰূপ ০.০১ শতাংশ হ্ৰাস পাইছে।\nসোণৰ দাম ৫০ হাজাৰ অতিক্ৰম কৰিব পাৰে বিশেষজ্ঞসকলে কৈছে যে দেৱালীত সোণ যথেষ্ট বিক্ৰী হৈছিল। উৎসৱৰ বতৰ শেষ হোৱাৰ পিছত বিবাহৰ বতৰ আৰম্ভ হৈছে। সোণ আৰু ৰূপৰ মূল্যই বৰ্ধিত চাহিদা সমৰ্থন কৰে। সোণ আকৌ এবাৰ লাহে লাহে প্ৰতি ১০ গ্ৰামত ৫০ হাজাৰ টকাৰ মূল্যৰ দিশে আগবাঢ়িছে। ফেব্ৰুৱাৰীত প্ৰদান কৰা সোণে আজি প্ৰতি ১০ গ্ৰামত ৪৮,১৮৫ টকাত ব্যৱসায় কৰিছে, ০.০৭ শতাংশ দাম বৃদ্ধি হৈছে।


আপোনাৰ নম্বৰ কি? সংখ্যাতত্ত্বৰ এটা মজাৰ হিচাব - Mahabahu.com\nআপোনাৰ নম্বৰ কি? সংখ্যাতত্ত্বৰ এটা মজাৰ হিচাব\nআজি আপোনালোকক সংখ্যাতত্ত্বৰ ওপৰত পঢ়া কিতাপত পোৱা এটা বিশেষ কথা কৈ শুনাবলৈ মন গ’ল৷ সংখ্যাতত্ত্ব বা ইংৰাজীত ক’লে Numerology ৰ সৈতে মোৰ চিনাকি বহুত আগৰ দেই৷ মেট্ৰিক দি উঠাৰ পিছত তিনিমাহ মান সময়ৰ প্ৰথম অলপদিন ক’লৈ যাম কি কৰিম বুলি হোষ্টেল আৰু পি জিত থাকি আমনি লগাত এদিন অভিমান কৰি দাদাক ফোনতে বহুত কিবাকিবি ক’লো৷ ইচ্ এতিয়া ভাবি লাজ পাওঁ৷ বালিকা মনৰ কি যে অদ্ভুত দাবী কিছুমান আছিল৷ তেওঁ দুদিনমান পিছত মোৰ ওচৰলৈ আহিল৷ লগতে ৪/৫ খন মান কিতাপৰ এটা টোপোলা৷ …”নাই নাই মই নপঢ়ো, নপঢ়ো, আৰু জীৱনী, ভ্ৰমণ কাহিনী বা আন কিহবাৰ ওপৰত লিখা কিতাপ৷ আপুনি মোক ফুৰাব নিয়ক না ক’ৰবাত৷ ইমান বেয়া লাগে ইয়াত থাকি৷” তেওঁ শান্ত হৈ থাকিয়েই ক’লে : “তোক মই এই কিতাপ কেইখন পঢ়িবলৈ নহয়, কৰি চাবলৈহে আনিছো৷ ” মানে? —“এই কেইখন হ’ল সংখ্যাতত্ত্বৰ কিতাপ৷” দাদাই জানিছিল যে মই অংক কৰি খুউব ভাল পাওঁ৷ সেয়ে এই সংখ্যাতত্ত্বৰ কিতাপ৷ তেওঁ হোষ্টেলৰ দিনত হেনো এইবোৰ পঢ়িছিল৷ কিতাপবোৰত লিখা আছিল Mr_×××× আৰ কে বি হোষ্টেল, কটন কলেজ৷ ইতিমধ্যে তেওঁ হেনো এবাৰ প্লেনছেট কৰি আত্মা মাতি কিবা গণ্ডগোল হৈছিল, এইবোৰ কাহিনীও শুনাইছিল৷ মই চকু বহল কৰি শুনিছিলো৷ “মাতক না মোৰ দেতাক”___মই তেওঁক কুটুৰিছিলো৷ “ধেই এইবোৰ মই কাহানিবাই এৰিলো৷ মোৰ দাদাহঁতে গম পালে পিঠি ফালিব”🤣_____দাদা গৈছিলগৈ আৰু মই ডুব গৈছিলো সংখ্যাতত্ত্বৰ কিতাপত__________অংক কৰি কৰি আশ্চৰ্য হৈছিলো ৷ এইখন দেখোন নতুন পৃথিৱী৷ আৰু দুখনমান কিতাপ পিছত কিনিছিলো৷ লাহে লাহে সোমাই গৈছিলো বিষয়টোত——-\nবাৰু বাদ৷ আপুনি জানেনে সংখ্যাতত্ত্বৰ দৃষ্টিত আপোনাৰ এটা বিশেষ নম্বৰ থাকে৷ এই নম্বৰটোক আপোনাৰ মূলাংক বুলি কয়৷ মূলাংক ১ ৰ পৰা ৯ ৰ ভিতৰত হয়৷ আপোনাৰ মূলাংক অনুসৰি জীৱনৰ বহুত কথা নিৰ্ভৰ কৰে৷ আজি আমি আপোনাৰ মূলাংক অনুসৰি সেই কিতাপবোৰত কোৱা এটা কথাহে আলোচনা কৰিম দেই৷ সেইটো হ’ল আপোনাৰ মূলাংক অনুসৰি আপোনাৰ মোবাইলৰ ৰিং ট’ন কেনে হ’লে জীৱনত সফলতা আৰু সুখ-শান্তি আহিব৷\nকিন্ত তাৰ আগতে চাও আহকচোন মূলাংকনো কেনেকৈ উলিয়াব লাগে৷ মানে আপুনি কি দৰে জানিব যে আপোনাৰ মূলাংক কি?\nএই অংকটো এনেদৰে কৰে:-\nধৰি লওক আপোনাৰ জন্মৰ চন তাৰিখ এনে ধৰনৰ:\nপ্ৰথমে গোটেই কেইটা সংখ্যা যোগ কৰক:\nতাৰ পিছত উত্তৰটোৰ সংখ্যা দুটা আকৌ যোগ কৰক : ৩ +৭=১০\nআকৌ এবাৰ উত্তৰটোৰ সংখ্যা দুটা যোগ কৰক:\n১+০=১. তাৰমানে ২৬/০৭/১৯৮৪ ত জন্ম হোৱা মানুহজনৰ মূলাংক হ’ব ১.\nমানুহৰ মূলাংক ১ ৰ পৰা ৯ ৰ ভিতৰতহে হ’ব পাৰে৷ সেয়ে যেতিয়ালৈকে ১ ৰ পৰা ৯ ৰ ভিতৰত single number নাহে তেতিয়ালৈকে আপুনি উত্তৰৰ সংখ্যা দুটা যোগ কৰি আহি থাকক যিদৰে মই উদাহৰণটোত দেখুৱালো৷ বুজিলেনে বাৰু৷ বহুত সহজ কিন্ত বিৰাট interesting৷\nমূলাংকক ইংৰাজীত Life Number কয় দেই৷\nএতিয়া আপোনাৰ মূলাংক কিমান হিচাপ কৰক আৰু তাৰ পিছত তলৰ কথাখিনি পঢ়কচোন:-\n(১) আপোনাৰ মূলাংক যদি ১ বা ৩ বা ৯ হয় তেনহ’লে সংখ্যাতত্ত্বই কয় যে আপুনি সাহসী আৰু Risk ল’বলৈ ভয় নকৰা মানুহ৷ আপুনি সাধাৰণতে “প্ৰাণ যায় বচন না যায়” টাইপৰ হয়৷ মানে কথা দিলে মৰি-পৰি হ’লেও কথা ৰাখিবই৷ আপোনাৰ মোবাইৰ ৰিং টন উৎসাহ ভৰা গান, পশ্চিমীয়া জাজ্ সংগীতৰ ধ্বনি বা দেশভক্তিমূলক বিৰাট উৎসাহমূলক গাণ কৰিলে আপোনাৰ বাবে কল্যাণকৰ হ’ব বুলি সংখ্যাতত্ত্বই কয়৷\n(২) আপোনাৰ মূলাংক যদি ২ বা ৭ হয় তেনেহ’লে সংখ্যাতত্ত্বই কয় যে আপুনি ৰোমাণ্টিক, আৱেগিক আৰু কল্পনাপ্ৰিয় মানুহ৷ আপোনাৰ মোবাইলৰ ৰিংটনটো বাবে love song অথবা চেতাৰ বা হাৰমনিয়ামৰ সুৰৰ ধ্বনি হোৱা উচিত বুলি সংখ্যাতত্ত্বই কয়৷কিন্তু এই লোক সকলে দুখ বা বিষাদৰ গান ৰিং টন কৰা অনুচিত৷\n(৩) আপোনাৰ মূলাংক যদি ৫ বা ৬ হয় তেনেহ’লে আপুনি যুগৰ সৈতে বঢ়িয়াকৈ খাপ খাই চলিব জনা মানুহ৷ আপোনাৰ মোবাইলৰ ৰিংটন কোমল অৰ্থপুৰ্ণ গান হ’ব লাগে বুলি সংখ্যাতত্ত্বই কয়৷ মাউথ অৰ্গেন, মধুৰ সংগীত বা ভায়’লিনৰ সুৰ আপোনাৰ মোবাইলৰ ৰিংটন কৰিব পাৰে৷\n(৪) আপোনাৰ মূলাংক যদি ৪ বা ৮ হয় তেনেহ’লে আপুনি জেদ থকা মানুহ দেই৷ সহজে আনৰ তলত থাকি বা আনৰ কথা মানি চলি “ভালো পাই না”🤣৷ কিবা কথা যদি জেদত লাগিল ৰইখা নাই আৰু পৰভু৷ আপুনি টিম ৱৰ্ক কৰাত বহুত পাকৈত৷ সংখ্যাতত্ত্বই কয় যে আপোনাৰ মোবাইলৰ ৰিংটন দেশ প্ৰেম বা আধ্যাত্মিক গান যাৰ মাজত তবলাবাদন বা চেতাৰ বাদন আছে ৰখা উচিত৷\nআকৌ কৈছো: বিশ্বাসে মিলয় হৰি তৰ্কে বহুদুৰ৷ আপুনি এই কথাবোৰ মুঠেও বিশ্বাস নকৰিলেও চলিব৷ এই কথাবোৰ মই একালত সংখ্যাতত্ত্বৰ কিতাপবোৰত পঢ়িছিলো৷ মই মুঠেই দাবী নকৰো যে লিখা কথাবোৰ হ’বই লাগিব৷ মাথো সংখ্যাতত্ত্বই কোৱা কিছুমান interesting কথা বুলিয়েই পঢ়িব৷ দয়া কৰি লিখা কথাবোৰ যেন বিতৰ্কৰ আওতালৈ নাযায়৷ যি সকলে এই কথাবোৰ জনাত আগ্ৰহী এই লেখাটো তেওঁলোকৰ বাবেই৷\nবাকী মোৰ সৰল বিশ্বাস হ’ল: “মানুহে কঠোৰ পৰিশ্ৰমেৰে নিজৰ ভাগ্যক নিজেই গঢ় দিয়ে৷ মানুহৰ দৃঢ় নিশ্চয়ৰ আগত এভাৰেষ্ট শৃংগও চাপৰ হৈ যায়৷”